
דוד אמסלם

אוסאמה סעדי

עודד פורר
<מוזמנים:> 
	ניר פרוימן
	–
	מנהל תחום חקלאות מים, משרד החקלאות ופיתוח הכפר

	תמי מור
	–
	עו"ד, משרד החקלאות ופיתוח הכפר

	צביקה כהן
	–
	סמנכ"ל השקעות ומימון, משרד החקלאות ופיתוח הכפר

	אורי ביינה
	–
	יועץ מנכ"ל, משרד החקלאות ופיתוח הכפר

	עדי ארקין
	–
	עו"ד, משרד החקלאות ופיתוח הכפר

	פרד ארזואן
	–
	אגף ים וחופים, המשרד להגנת הסביבה

	ליאורה עופרי
	–
	אגף ים וחופים, המשרד להגנת הסביבה

	דרור צוראל
	–
	אגף ים וחופים, המשרד להגנת הסביבה

	אילן קדם
	–
	דייג באשדוד, נציגי דייגים

	סעדו זיינב
	–
	יור עמותת דייגי יפו, נציגי דייגים

	אדוארד גאנם
	–
	עו"ד, משרד עו"ד אמנון גת מייצג את נציגי דייגים

	דב גרינבלט
	–
	דובר החברה להגנת הטבע, ארגונים להגנה על הסביבה

	נועה יאיון
	–
	עורכת דין, החברה להגנת הטבע, ארגונים להגנה על הסביבה

	ניר פפאי
	–
	סמנכ"ל שמירת טבע, החברה להגנת הטבע, ארגונים להגנה על הסביבה

	אלון רוטשילד
	–
	רכז מגוון ביולוגי, החברה להגנת הטבע, ארגונים להגנה על הסביבה

	בועז סופר
	–
	יועץ כלכלי, מסייע למכמורתנים

	בלה שיק
	–
	מזכירת הועד, ועד ספינות מכמורת

	שמעון אזולאי
	–
	חבר ועד, ועד ספינות מכמורת

	מיכאל זמל
	–
	חבר ועד, ועד ספינות מכמורת

	יחיאל אברג'יל
	–
	חבר ועד, ועד ספינות מכמורת

	אורי שרון
	–
	יו"ר ועד דייגי יפו, ועד ספינות מכמורת

	דוד וייצמן
	–
	דייג, ועד ספינות מכמורת

	פואד נסאר
	–
	יו"ר הארגון, ארגון דייגי ישראל

	משה ריומי
	–
	נציג הצוללנים, ארגון דייגי ישראל

	אבראהם סורי
	–
	נציג דייגי נמל יפו, ארגון דייגי ישראל

	חיים חגג
	–
	מ"מ יו"ר הארגון, ארגון דייגי ישראל

	דן בילו
	–
	מפעיל ספינות מכמורות, בעלי ספינות מכמורת

	יואב צור
	–
	בעלי ספינות מכמורת

	ג'וני יהונתן סאבא
	–
	בעלי ספינות מכמורת

	ד"ר יהושע שקדי
	–
	מנהל חטיבת מדע, מדען ראשי, רשות הטבע והגנים

	איציק בר סימן טוב
	–
	דייג, איגוד הדייגים הספורטיביים

	אורי בינסטד
	–
	דייג, איגוד הדייגים הספורטיביים

	דוד ארז
	–
	מייצג את הדייגים הספורטיביים.

	ג'וזף שיבלי
	–
	נציג דייג מקצועי, ארגון הדייגים המקצועי

	שלמה רביצקי
	–
	נציג דייגי אילת, ארגון הדייגים המקצועי

	אלי חן
	–
	מזכיר הארגון, ארגון הדייגים המקצועי

	קליין דקל
	–
	נציג דייגי עכו נהריה

	רפי כהן
	–
	פורום הדיג הספורטיבי ותנועת י.ע.ד לשמירת החי הימי, פורום הדיג הספורטיבי

	מנחם גורן
	–
	ביולוג ימי, אוניברסיטת תל אביב

	אורי פריד
	–
	דוקטורנטית, אוניברסיטת תל אביב

	הילה קרן
	–
	דוברת אנונימוס


לרשימת השדלנים שנכחו בדיון – ראו בקישור זה.

<ייעוץ משפטי: >
מירב תורג'מן
<מנהלת הוועדה:>
לאה ורון
<רישום פרלמנטרי:>
אושרה עצידה
 ס.ל., חבר המתרגמים
<תקנות הדיג (תיקון), התשע"ו-2015>
<היו"ר איתן כבל:>
שלום לכולם, בוקר טוב. אבקש לשבת. ברשותכם, גברתי מנהלת הוועדה, היועצת המשפטית, רשמת, דובר, חברות וחברים, אני רוצה להתחיל את הדיון. אני מודה גם לחבריי חברי הכנסת שטרחו להגיע היום לדיון בתקנות. 
אנחנו עוסקים היום בתקנות הדיג (תיקון), התשע"ו-2015. ברשותכם, ארצה לומר כמה דברים בפתיחת הדיון. במידה רבה התקנות האלה לא הובאו לאישור, ואלה תקנות שהובאו על-ידי הממשלה ויכולתי להפיל את זה לפתחה של הקואליציה, מזה תקופה ארוכה. כי בסופו של עניין רציתי להגיע לאיזון בין כל הגורמים בתוך המערכת שעוסקים בעניין.

אין ספק, ואני משוכנע לגמרי שיש משבר בתוך הים. אף אחד לא ישכנע אותי שלא. אני כבר אחרי. שמעתי את כל סוגי המומחים, שמעתי את כולם - גם את אלה שתומכים ואלה שמתנגדים ואלה שמבקשים שינויים בתוך התקנות. לכולי עלמא ברור. 

אני רוצה לומר דבר נוסף, לצערי, ואני אומר את זה גם לחבריי המכמורתנים, אני מצפה לריסון בעבודה בים. אם התמונות שנשלחות אליי מדי יום בזמן אמת הן לא מפוברקות - - -

<קריאה:>
הכול מפוברק, אבל הכול.

<היו"ר איתן כבל:>
אני מודיע את הדבר הבא.  חברים, אתם כנראה לא מבינים. מי שהולך להפריע לי יוצא החוצה ומיד, ולא חוזר. אני לא בקטע עכשיו של ניהול דיון בנחמדות. 

<קריאה:>
- - - 

<היו"ר איתן כבל:>
סליחה, אני קורא אותך לסדר פעם ראשונה. אתה לא חבר כנסת, אבל אני קורא אותך לסדר פעם ראשונה. בפעם הבאה אתה תצא. אני כבר אחרי הכול. דיברתי, שוחחתי, נפגשתי, עשיתי, נלחמתי, חטפתי. עשיתי הכול, אני אחרי. אנחנו מגיעים לכאן בסופו של דבר של עניין עם מסכת של תיקונים שמנסה לייצר את האיזון הכי טוב. ואם אף אחד לא מרוצה, אני מרוצה. אין כאן שום כוונה שכל אחד ייצא ומלוא תאוותו בידו. זה טבעם של דברים כשאתה מנסה לייצר איזונים. ככה זה, וכך הם פני הדברים.

חבריי חברי הכנסת, אני רוצה לומר את הדברים הבאים בצורה ברורה גם כיו"ר ועדה, ויש כאן חברים שהם יושבי-ראש ועדה וחברים שמכירים את הדברים, אני לא מתכוון להתווכח ולהתמקח. אני הולך לשים עכשיו בשניים-שלושה משפטים את עקרונות הדברים. אם מתברר לי שאין לי רוב כאן - תודה רבה. סוגר, מחזיר את זה לממשלה. זו בעיה שלה. אני לא מתכוון להתעסק עם זה.

<יעקב פרי (יש עתיד):>
זה רעיון לא רע. 

<היו"ר איתן כבל:>
פרי, זה רעיון טוב פוליטית. זה רעיון רע לעניין ולים. עד לרגע זה הוועדה פה עושה באמת ככל יכולתה למצוא את האיזונים הראויים. חבר הכנסת וקנין, פוליטיקה אני יודע לעשות. לא רבים יכולים להתחרות בי. זו איננה השאלה, העניין כאן הוא לא פוליטי. 
<יצחק וקנין (ש"ס):>
איתן, למה אמרת לי את זה כאן? עוד יחשבו שאני - - -. נכון שאנחנו באותו גיל בפוליטיקה.

<היו"ר איתן כבל:>
כי אתה יושב-ראש ועדת האתיקה ואתה אמון על לקרוא אותי לסדר.

במאבק לא פשוט - ואני רוצה להודות לאוצר כאן - האוצר נרתם והביא 16 מיליון שקל יחד עם רשות הטבע והגנים שתרמו את חלקם, ואני רוצה להודות מקרב לב על העניין הזה. משרד החקלאות כתמיד עושה קולות של דחיפה, מתאמנים בלדחוף, וזה באמת. 
<יצחק וקנין (ש"ס):>
זה פול גז בניוטרל.

<היו"ר איתן כבל:>
חברים יקרים, אני לא מזלזל גם בקולות. אין אצטדיון שאין בו מעודדים ומעודדות. זה חלק מהעניין.

לגבי ה-16 מיליון שקל האלה – יש עכשיו ויכוח אם זה ברוטו או נטו, וזה ויכוח לגיטימי וענייני. אני מצפה ממשרד החקלאות לסייע לנו בעניין. גם משרד החקלאות יידרש לתת את חלקו בעניין הזה, ואני אומר את זה בצורה ברורה. אחרת, ואני אומר זאת כאן קבל עם ועולם, לא ליד, לא כאילו, מערכת היחסים בין הוועדה הזו לבין המשרד תהיה אחרת לגמרי, לא כמו שהיא עד היום. אני אומר את זה בצורה מאוד מאוד ברורה. אנחנו לא רק בצד של הנותנים. 

הכללים כפי שאני הבאתי אותם לאחר שיח עם כל הגורמים, וזה לא שישבו הצוותים וזה, אלא מתוך ההבנה של כל העניין, זה שמנקודה שנקבעה בדרום צפונה לא יתקיים דיג על-ידי מכמורתנים. 

<שמעון אזולאי:>
סוגרים חצי מהמדינה, והחצי השני - - - 

<היו"ר איתן כבל:>
סליחה, זו פעם אחרונה, שמעון. אל תיתן לי להגיע למצב הזה.

אני רוצה להזכיר גם לחברי הוועדה, זה לא פעם ראשונה עלה ולא אתן עכשיו שכל אחד יסחט אותי בתוך התהליך הזה. דיברנו על העניין הזה שאנחנו נסייע שחלק מהמכמורתנים יפרשו. לשם כך ה-16 מיליון שקל. זה מדור צפונה. 

<שמעון אזולאי:>
זה לא היה בתקנות. איך נהיה, איתן?
<היו"ר איתן כבל:>
סליחה, שמעון. אתה רוצה את התקנות כמו שהן?

<שמעון אזולאי:>
איך שהיו.

<היו"ר איתן כבל:>
לא, לא. תסלח לי. 

<שמעון אזולאי:>
אתמול בשלוש - - -

<היו"ר איתן כבל:>
שמעון, אני קורא אותך לסדר פעם ראשונה. פעם שנייה אתה תהיה בחוץ.

איסור הדיג מתוך 120 יום, כמדומני, יהיה חודשיים בלבד. לא שלושה חודשים. אני לא זוכר אם זה מתוך 90 או מתוך -  - -. מתוך 90, סליחה.  זה יהיה רק חודשיים מתוך - - - 

<מירב תורג'מן:>
ניתן לבחור בתקופה של 120,  90 ימים, ובתקופה של שלוש שנים זה יהיה עד 60 ימים. 

<היו"ר איתן כבל:>
נכון, הגדרת את זה נכון. 

פרי, אתה אתי?

<יעקב פרי (יש עתיד):>
הבנתי את החלק הצפוני. לא הבנתי מה קורה לחלק מדור דרומה. 

<היו"ר איתן כבל:>
תיכף אגיע לזה, אני רק הולך לפי הסדר. הנקודה השנייה זה הזמן שמותר להם. הנקודה השלישית, מדור דרומה בחלק מהקומות בשלוש שנים - - 
<יעקב פרי (יש עתיד):>
שהיא מוגדרת כתקופת המעבר.

<היו"ר איתן כבל:>
נכון. 
- - הם יוכלו לדוג בעומקים של 30 מטר בחלק מהמקומות, ובלילה גם בחלק מהמקומות יוכלו בעומקים של עד 25 מטר – זה מה שיהיה.

<יעקב פרי (יש עתיד):>
איתן, מה קורה במשך השלוש שנים?

<קריאה:>
אתם רוצים לעשות אקווריום אחד גדול מהים.

<היו"ר איתן כבל:>
אני מודה לאדוני. תודה, שב.

<קריאה:>
זה מאוד מקומם. 

<היו"ר איתן כבל:>
אדוני, תוציא אותו החוצה. צא החוצה, אני לא יודע מי אתה. 

<קריאות:>
- - - בעל ספינת דיג - - -, אבא שלו היה דייג.

<היו"ר איתן כבל:>
צא החוצה. לא ביקשתי ממך. תודה רבה. אנחנו לא חוזרים לדיון הראשון.
<דוד אמסלם (הליכוד):>
זה שלוש שנים?

<היו"ר איתן כבל:>
שלוש שנים.

<דוד אמסלם (הליכוד):>
ומה קורה אחרי שלוש שנים?

<היו"ר איתן כבל:>
אחרי שלוש שנים חוזרים למצב - - -

<קריאה:>
אין מכמורתנים אחרי שלוש שנים, אז - - -

<היו"ר איתן כבל:>
סליחה, סליחה. אני רוצה להזכיר לכם שאני לא מחזיר את הדיון לאחור. הדיון הזה כבר התקיים, גם הדברים שאת אמרת, גם הדברים שאחרים אמרו. 

אחרי שלוש שנים המכמורתנים, ואז זה כבר יהיה שלושה חודשים, וזה יהיה 40 מטר. כל העניין היה שהמדינה עשתה את זה באבחה. אמרנו: בואו נעשה תקופת מעבר – זה הכול.

<מירב תורג'מן:>
אבל יש לך גם 30 מטר.

<היו"ר איתן כבל:>
נכון, גם 30 מטר. 

<דוד אמסלם (הליכוד):>
איתן, אני רוצה להבין. אתה אומר שבשלוש השנים הקרובות, ואני מדבר כרגע רק מדור ודרומה, יהיו מקומות שיהיה מותר לדוג  מעומק של 30, ובלילה מ-25 מטר.

<היו"ר איתן כבל:>
בחלק, כן. לא בכל מקום. במשך שלוש שנים.

<דוד אמסלם (הליכוד):>
עוד שלוש שנים זה יהיה 40 מטר רגיל. 

<היו"ר איתן כבל:>
כן – 40 ו-30. מצפון אין דיג עד שיום אחד - - - 
<דוד אמסלם (הליכוד):>
זאת אומרת, ההבדל של 3 מטר זה בין ה-40 ל-30.

<היו"ר איתן כבל:>
בוודאי, זה פער מאוד - - -

<יעקב פרי (יש עתיד):>
למה לא מנסים למצוא פתרון למכמורתנים שהיו רוצים לצאת מהענף ולקבל פיצוי כספי כבר במהלך השלוש שנים האלה מדור דרומה?

<היו"ר איתן כבל:>
זה אני אומר בדברי הסיכום שלי. כל מי שירצה, ואני גם אמרתי את זה לאוצר, משרד החקלאות, אנחנו נסייע לו. יחד עם זאת, אני גם לא מתכוון שייווצר מצב שחלק יפרשו, יישאר איזה אחד-שניים והוא יהיה המלך עכשיו. חבר'ה, זה לא כזה פשוט ולא לחינם גם יש קרבות קשים בין חלק מהמכמורתנים לבין החופיים. מתחולל קרב אלים. אני מנצל כאן את ההזדמנות ופונה לכל הגורמים כאן, אלה שפה ואלה שלא כאן, להבין שזו לא הדרך להתמודד עם הדברים. בשם כל חברי הכנסת אני רוצה להגיד שאנחנו קוראים לחברים היקרים להירגע. אנחנו לא מתכוונים להתערב, אף אחד מאתנו לא הבורר. מספיקה לנו העבודה שיש לנו פה. זו עבודה של המשטרה. אני גם אפנה למשרד החקלאות כשנסיים את הכול וגם אסכם את הדברים. לא יהיו פשרות באופן שבו דגים דגים. אני לא יודע אם הגעתם להסכמה עם האוצר לגבי איכון על גבי הספינות. אבל ירד מהתקנות. זה נושא שאנחנו כבר דיברנו עליו.
<צביקה כהן:>
זה לא האוצר, זה משפטים.  

<היו"ר איתן כבל:>
משרד המשפטים. כן, סליחה.

<צביקה כהן:>
אתם רואים? בשביל זה אני פה. 

<היו"ר איתן כבל:>
אני מודע לכול. חברות וחברים, אנחנו אחרי זה נגע במכמורתנים, בלו"ז שלהם, ובספורטיביים. גם בעניין הלו"ז, כל אחד יצטרך לתת את חלקו בתוך התהליך הזה. 

ברשותכם, ארצה לעשות סבב קצר עם ח"כים לפני ההקראה. עודד, בבקשה.

<עודד פורר (ישראל ביתנו):>
ראשית, אני כן רוצה להודות לך כי אתה באמת גם ניכר עליך, ואני גם יודע את המאמצים שאתה משקיע כדי להגיע פה לכלל איזשהו סיכום. אני חייב לומר שצריכה להתקבל החלטה כלשהי. מצב אי-הוודאות הוא הרבה יותר גרוע מכל המצבים האחרים שאנחנו מדברים עליהם עם ודאות, ופה יש לי כן טענות לממשלה.  כי אם בא משרד החקלאות ואומר: חברים, אני רוצה לסגור את ענף המכמורת, אני לא רוצה שיהיה דיג מכמורת – אמירה שאפשר להגיד אותה, אפשר להתווכח איתה, נכון או לא נכון. ברגע שאומרים אותה יודעים איך עושים את זה. מה שלצערי מסתמן כרגע מהתקנות כפי שאני ראיתי אותן זה שלא אומרים את זה בגלוי ועושים את זה ובתוך התקנות מחסלים את הענף לאט לאט. עושים מחקר כזה כמו המחקר שעשו על הפרפר שבו בדקו מה קורה לו כאשר תולשים לו את הכנפיים. כשתלשו חלק מהכנפיים הוא הצליח עוד לעוף. כשתלשו את כל הכנפיים, אמרו לו: פרפר, עוף. הוא לא עף, ואז אמרו שהפרפר חירש. ככה זה נראה בסיפור הזה, לצערי. אני חושב שיש פה חשיבות לקבל החלטה. 

לצערי, התקנות כפי שהן מובאות כרגע – משמעותן, סגירת ענף דיג המכמורת. אני לא מסכים עם ההחלטה הזו, אבל אפשר להתווכח עליה – כן או לא. אי-אפשר להציג את זה אחרת.

אם מחליטים לסגור את ענף דיג המכמורת הפיצויים צריכים להיות סגורים בזמן סגירת הענף. כל אחד צריך לדעת מה הוא מקבל על העסק שלו. כשפינו את גוש קטיף, לא עשו את זה כמו שצריך, אבל קבעו מה כל אחד יקבל. 

<היו"ר איתן כבל:>
שלא נעשה את הטיפול במכמורתנים כמו הפינוי של גוש קטיף. עד עכשיו לא סיימו.

<עודד פורר (ישראל ביתנו):>
אני מסכים. אבל דנו בזה ודנו מה יהיה גובה הפיצוי. זה צריך להיות חלק מהסיפור.

<היו"ר איתן כבל:>
עודד,  יש דיון. היה משא ומתן.

<עודד פורר (ישראל ביתנו):>
זה צריך להיות חלק מהעניין. אי-אפשר להצביע על תקנות של סגירת ענף. אם יש סגירה כזו, היא צריכה להיות בפני הוועדה כשהיא מצביעה על התקנות. אי-אפשר להצביע על התקנות בלי שיודעים מה הפיצוי שמקבלים המכמורתנים כשסוגרים את הענף, וכל המכמורתנים. ההחלטה צריכה להיות על סגירת הענף, ולא בסיפורים פה עם העומקים, לדעתי.

אני כן מציע הצעה לסדר במובן הזה, מבחינתי לפחות, שבה אני חושב שאפשר לתמוך וגם להעביר אותה. אני חושב שמדור צפונה הדיג צריך להיות 40 מטר ביום, 30 בלילה. כמובן לא על רכסי הכורכר. צריך לאכן את הספינות לטובת העניינים האלה גם בהמשך. 
דור דרומה – 30 ביום ו-25 בלילה. גם כן לא על רכסי הכורכר. במקביל לקבוע שמי שרוצה לצאת מהענף יכול לצאת מהענף בפיצוי כזה או אחר. בסוף תישאר באמת קבוצה קטנה שתחליט שהיא רוצה לדוג, אבל הענף לא יחוסל לגמרי כפי שקורה.

כשאתם עושים את הפיצוי, ולכשיהיה פיצוי, הוא גם צריך להיות על תקופת ההשבתה בדיעבד. זאת אומרת, כשעצרתם דיג בדיעבד מעכשיו לעכשיו לחלק מהדייגים, חלק מזה צריך להיכנס לתוך עניין הפיצוי.
<היו"ר איתן כבל:>
בועז, בבקשה.

<בועז סופר:>
שמי בועז סופר, יועץ כלכלי ומסייע למכמורתנים. אני רוצה להבהיר את נושא הפיצויים. אני מתעלם כרגע לרגע מהעניין של אם מוציאים רק חלק או לא, אלא לגבי הנוסחאות. כאשר אדם מוכר את עסקו, הוא יודע מה מונח לפניו. הוא אומר: אני יודע כמה אני צריך לשלם, אני יודע כמה אני אקבל, אני יודע מה המסים, רווח הון, לא רווח הון, כן מע"מ, לא מע"מ – הכול בסדר גמור. 
פה כופים על אדם לצאת, וכאשר כופים על אדם לצאת ומסכמים את הפיצויים במונחי נטו, אין בעיה. אבל עכשיו צריך להבין שצריך לגלם את המסים. זה לא בחירה של אדם לצאת מהים, כופים את זה עליו. אני חושב שהנוסחאות הן בסדר, אבל חייבים לגלם את המסים. הרי לא יעלה על הדעת לתת 16 מיליון, ואם מישהו מחברי הכנסת לא מבין אז ברשותכם אני אסביר, יש גם מע"מ וגם רווח הון. 
<היו"ר איתן כבל:>
בועז, אתייחס לזה. זה ברור.

<בועז סופר:>
אני רק אשלים. המשמעות היא שמתוך 16 מיליון יישארו 10. אז אם אנחנו אומרים שאנחנו מפצים 16 מיליון ועושים צחוק וסותמים עין ואוזן אבל זה בסוף יוצא 10, לא עשינו כלום. אנחנו צריכים לתת 16 מיליון. אני סבור שכל עוד מדובר בנוסחאות עצמן, ואני לא מדבר אם זה דרום או לא דרום - זה בסדר. אבל חייבים לגלם את המסים. לא הגיוני, זה פשוט לא הגיוני. שוב, כאשר אדם פועל מרצונו ורוצה למכור את העסק הוא יודע מה יש לפניו.

<היו"ר איתן כבל:>
בועז, זה ברור. אני רק רוצה להעיר שאני בעמדתך. אני לא מתווכח איתך, ולכן גם פתחתי בעניין הזה. העניין הזה, כפי שגם התחייבתי לך, יוסדר. אני אומר את זה בצורה ברורה וחד-משמעית. זה גם מה שציפיתי ממשרד החקלאות. אני עדיין בדין ודברים.

חבר הכנסת פרי, בבקשה.

<יעקב פרי (יש עתיד):>
אני אהיה קצר. אני בהחלט בכיוון של חברי חבר הכנסת עודד פורר. אני חושב שאי-אפשר להכריז על תקופת מעבר של שלוש שנים מבלי לתת את הפתרון או מה יקרה בשלוש השנים האלה, או את הפתרון עכשיו לפני שנכנסים לתקופה או תקופת המעבר. 

אני מבין לגמרי את עמדותיה ואת חרדותיה של הרשות להגנת הטבע ושל רשות הטבע והגנים, וכולנו חרדים למצב הדגה ואוכלוסיית הים. על זה בכלל לא צריך להכביר מילים. יחד עם זה, יש כאן אנשים שעובדים הרבה מאוד שנים. אפשר להגיד אפילו כמה דורות, ואנחנו כפי שאמר היועץ הכלכלי מוציאים אותם מהים. אנחנו החלטנו ששהייתם בים יותר הורסת מאשר בונה. אנחנו כן צודקים, אנחנו לא צודקים – זוהי הגזרה, זוהי התקנה. צריך לסייע להם לעשות את זה, לדעתי, גם בתנאים כלכליים סבירים, כולל נושא גילום המסים, אני חושב שהיועץ הכלכלי צודק לחלוטין, כולל השתתפות של משרד החקלאות. יש כאן כל מיני משחקים. עד כמה שידיעתי מגעת, ואני מקווה שידיעתי לא מוטעית, משרד החקלאות איננו שותף. משרד האוצר נותן ורשות הטבע והגנים נותנת.
<קריאה:>
המשרד להגנת הסביבה.

<יעקב פרי (יש עתיד):>
כן. משרד החקלאות שהוא בעל הדבר ושהתעשייה הזו היא באחריותו לא משתתף.

<היו"ר איתן כבל:>
ברשותכם, ארצה לחדד את העניין הזה. מבחינתי, העניין של 16 מיליון שקל הוא סגור. הפיצוי הוא פיצוי חלוט. אין ויכוח על הנוסחאות. העניין הוא האם זה נטו או ברוטו. כל נושא המע"מ יוסדר, אני אמרתי לך את העניין הזה. אתה יודע – לצערי, זה לא תפקידי – אני מנהל את כל האופרציה הזו כאילו אני המשרד, כאילו אני השר. באופן אישי אני מנהל את המגעים עם האוצר, אני מנהל את המגעים עם קודמך בתפקיד, ומנהל את כל הדיונים ואת כל החיבורים. אנחנו ניתן לזה את המענה.  אני רואה את העניין  הזה לא בעניין של עוד שבועות או של חודשים, אלא בעניין של ימים.

<יעקב פרי (יש עתיד):>
תודה על ההבהרה, איתן. אבל ברגע שאנחנו סוגרים או מנסים לסגור היום תקנות שבהן לגבי הדרומיים - - -

<היו"ר איתן כבל:>
לא, אני רוצה שיובהר. מנקודת מבטי, מה התקנות? לאף אחד לא אומרים ללכת הביתה.

<יעקב פרי (יש עתיד):>
זאת המשמעות. אנחנו לא צריכים להתחבא, אנחנו צריכים להגיד את האמת.

<קריאה:>
אבל זה בדיוק העניין, התקנות האלה שולחות אנשים הביתה.

<היו"ר איתן כבל:>
חברים יקרים, אני רק רוצה להזכיר. שאף אחד לא יתבלבל, התקנות מובאות בתאריך הזה ולא לפני, לא בגלל אף אחד כאן. בגלל האיש שיושב פה בראש השולחן. זה ברור, לא אחזור על כל מה שאמרתי, על כל הקמפיינים שהחברה להגנת הטבע עשתה על ראשי, וכל אחד מהמקום שלו. 

<יעקב פרי (יש עתיד):>
איתן, אנחנו יודעים את חלקך ואתה יודע שאנחנו מעריכים אותו. אבל אני עדיין סבור שאין כאן סגירה עם חלק מהאנשים. יכול להיות שחלק מהדרומיים לא רוצים לסגור - בסדר, סיפור אחר. אז צריך יהיה להתווכח ולדון האם זה 30 מטר, אם זה 40 מטר, אם זה חודשיים השבתה, או משהו כזה. אבל אני חושב שאנחנו צריכים לעשות סגירה יותר הרמטית.
<היו"ר איתן כבל:>
תודה. כן, בבקשה.

<דוד אמסלם (הליכוד):>
קודם כל, בוקר טוב לכולם. אני עשיתי שני דיונים בנושא עוד לפני שנכנסת לסיפור. אני מכיר אותו קצת לעומק, ולדעתי יותר מרוב הח"כים האחרים, להוציא אותך.

<היו"ר איתן כבל:>
נכון.

<דוד אמסלם (הליכוד):>
קודם כל, אני באמת מכבד את הסיכום שלך. אני חושב שעשית פה הרבה עבודה, ועבודת מטה של פקיד, כמו שאתה אומר. יושב-ראש ועדה לא עושה דבר כזה, זה הפקידים. אבל אני נאלץ כמעט כל דיון לעשות את הדבר הזה. אז באמת שאפו וכל הכבוד. יש פה המון עבודה, המון שעות עבודה, והמון כניסה לפרטים.

<היו"ר איתן כבל:>
תודה, דודי.

<דוד אמסלם (הליכוד):>
ברשותך, ארצה לגעת בשניים-שלושה דברים בקצרה: אחד, אני חושב שסיפור הדייג במדינת ישראל מזמן כתפיסה מדינתית הפסיק להיות ענף שממנו אוכלים כל תושבי מדינת ישראל דגים. הוא חייב לעבור למשרד אחר לגמרי, למשרד לאיכות הסביבה, כי הוא כבר צריך לבוא מזווית הים ולא מזווית הדגים בכלל. בים יש עוד הרבה דברים אחרים חוץ מדגים. בסך הכול כל האבולוציה שהתפתחה כאן היא משנות החמישים כשלא היה לאנשים מה לאכול ושלחו אותם להביא לאנשים מהים, ולכן כל הסיפור של הבלו. אבל זה נגמר, ולכן צריך לעשות כרגע שינוי ולהעביר את זה ממשרד החקלאות שלא מרגיש בכלל שייך לעניין, ולכן הוא לא שם.

<היו"ר איתן כבל:>
האמת היא שיש עוד כמה דברים שצריך להעביר ממשרד החקלאות למשרד הגנת הסביבה.
<דוד אמסלם (הליכוד):>
זה נכון.

<היו"ר איתן כבל:>
יש לי חוק אפילו בעניין הזה. יש לי חברים שהם - - -. זה ים, בעלי חיים. 

<דוד אמסלם (הליכוד):>
אני חושב שזה אחד הדברים שהוא חשוב ואני חושב שזה מביא תפנית חשיבתית, ואז הדברים מתחילים להיות מובלים באופן אחר. השאלה היא מאיזה זווית אתה בא.

לגבי הנושא עצמו – אני מסכים עם מה שאמר עודד פורר. אני חושב שנקודת המוצא צריכה להיות שדייג במכמורת צריך להיפסק במדינת ישראל. 

<עודד פורר (ישראל ביתנו):>
לא, זה לא מה שאמרתי. אמרתי שאם אומרים את זה אז צריך לנהוג כאילו - - -

<דוד אמסלם (הליכוד):>
בדקתי את הנושא מבחינת עלות-תועלת. אבל יש פה אנשים שזוהי פרנסתם, ו כמה דורות. אני מניח שגם הם יסכימו איתי שבסופו של דבר  הוויכוח הוא העניין של השיפוי והכסף. הם יוצאים לעמל כפם  ולדוג כדי להביא את פרנסתם.

<היו"ר איתן כבל:>
אין ויכוח.

<דוד אמסלם (הליכוד):>
צריך לכבד אותם, הם אנשים טובים. צריך לקרוא להם ולדון איתם, קודם כל, על קניית הכלי, ואחרי זה על הפנסיה שלהם. יש פה איזשהם מנגנונים כאלה ואחרים, ובסופו של דבר צריך לשפות אותם. 

<היו"ר איתן כבל:>
אני פשוט רוצה להעיר, ואני לא יודע אם זה קורה לך עם מנהלת הוועדה שלך. אבל היא כתבה לי בדיוק משהו שחשבתי עליו באותו רגע.

<דוד אמסלם (הליכוד):>
לא כשאתה מדבר. לא אצלי בוועדה, יגיד לך אפילו חבר הכנסת פרי. 

אני חושב שבשלוש השנים האלה צריך לנצל את הזמן, ובסופו של דבר לקבוע את היעד שעוד שלוש שנים אין מכמורת. ואז קוראים להם ויושבים איתם בצורה מכובדת, לא מבזים אותם. לא אומרים להם: קח את האלף שקל, ואם לא – כלום. זה לא שם.

<היו"ר איתן כבל:>
מסכים איתך.

<דוד אמסלם (הליכוד):>
 זה אנשים טובים ומכובדים. חלקם מבוגרים ,וחלקם זה הם והילדים. צריך לקרוא להם, לא מדובר בהרבה אנשים ובהרבה משפחות. משפים אותם. גם אם יתנו להם עוד 20% לא יקרה כלום, זה לא הרבה כסף. אבל שומרים על כבודם, ובסופו של דבר גם הם מבינים את זה. לדעתי, זה הסיפור בגדול. 
<היו"ר איתן כבל:>
תודה. חבר הכנסת וקנין, בבקשה.

<יצחק וקנין (ש"ס):>
דודי, אני מסכים איתך, ומסכים עם איתן, ומסכים עם כולם. אני רוצה לשים את הדברים קצת בפרופורציה הנכונה כי אני בא מהמגזר החקלאי. למי שזוכר, עברנו את זה גם בפיטום האווזים.

<היו"ר איתן כבל:>
הייתי שם.

<יצחק וקנין (ש"ס):>
הוצאנו אותם במלחמת עולם כשקבענו היעדים וקבענו את הפיצוי, וקבענו את כל מה שקבענו.  אני אומר פה לחברה להגנת הטבע ולמשרד החקלאות ולכולנו, חבר'ה, בוא לא נעבוד על עצמנו בעיניים. בואו נגיד שאנחנו לא רוצים יותר מכמורתנים. בואו נשים את זה על השולחן, זאת המציאות. אי-אפשר ללכת ולמרוח ימינה ושמאלה. אני אומר לכם, אני איתכם בדבר הזה עד הסוף, אבל בואו נגמור את העסק הזה בצורה נכונה. אם אתם חושבים שאנחנו נבוא לפה היום, נאשר את התקנות האלה, ונגיד: חבר'ה, בואו תסתדרו בינכם אחר כך, אני אומר לכם: תשכחו מהסיפור הזה. מה שיקרה פה זה שאף אחד לא ידבר עם אף אחד.

דוד המלך אומר: "נשכחתי כמת מלב, הייתי ככלי אובד". אם האמת נשכח אז הם יישכחו חיים, לא מתים. חיים ישכחו אותם. אני אומר לכם, ולעצמי, קודם כל, כי אני לא רוצה להיות במקומם, אני גוזר על אנשים גזר דין מוות. אין פרנסה. בשבילי עני נחשב כמת. אני פה יושב לא כדי למצוא חן בעיניו של מישהו, לא בעיני הדייגים ולא בעיניו של אף אחד. אני בא ואומר: חבר'ה, בוא לא נדוג יותר. אם זה גורם נזק לים, וזה גורם נזק, אני איתכם, בואו נגמור את זה אחת ולתמיד. אי-אפשר שכל אחד ילך לצד שלו ויגיד: חבר'ה, בואו נגמור את העניינים ונשאיר אותם, ואחרי זה הם יגמרו. יבוא האוצר וידבר איתם. ייתן להם, לא ייתן להם. איזה סכומים, בלי מס, עם מע"מ, בלי מע"מ. חבר'ה, אני מכיר את העסק. יום אחריכם אף אחד לא ידבר איתם. הם יעמדו כעניים בפתח. צריך לגמור את העניינים כמו שצריך. 
איתן, עשית עבודה גדולה ואתה מכיר את זה שמחר אף אחד לא ידבר איתם. 16 המיליון – אני לא יודע איך זה ייגמר. אני בא ואומר, בוא תגמור הכול מרגע זה.  לא צריך אותם בכלל. לא עוד שלוש שנים, מה הוא יעשה? איך הוא ידוג? 

רבותי, אני רוצה להיות במקומו. אם אני הייתי כרגע חושב שצריך לגזור עליי איזה גזירה שאין לי יותר פרנסה, אני רוצה לעמוד במקום האנשים האלו ולהיות במקומם. אם אני לא מסוגל להיות במקומם, אז אני לא יכול לקבל החלטות קשות שכאלה שגוזרות עליהן. חבר'ה, זה לא יעזור. מה שאנחנו מחליטים היום זה פשוט לחסל אותם או מוות קליני או שתקראו לזה איך שאתם רוצים.

לא אכפת לי שנעשה פה איזה פעולה, אבל היא צריכה להביא פתרון. איתן, אני מבין שחייבים לאשר את התקנות, ואני איתך. אתה יודע שאני רוצה לעזור בעניין הזה. אבל בוא נעשה משהו שלא נשאיר אותם תלויים באוויר. איתן, אני אומר לך שממחר אף אחד לא מדבר איתם ולא רואה אותם.

<היו"ר איתן כבל:>
חבר הכנסת וקנין, ידידי וחברי, באמת מהחברים הכי קרובים שלי פה בכנסת, אני יכול לומר לך שזה גם יהיה כך. לא התכוונתי בשום שלב לחשוב. הרי אני גם עובד מול משרדי הממשלה וגם מול שרים, ואני יודע גם כמה אכפת לחלק מהשרים העניינים האלה.  אני אתן לזה גם התייחסות.

בבקשה.

<רועי פולקמן (כולנו):>
דודי, אני רוצה לומר בעיקר לך, והאמת שלשאר החברים, כשהתחלנו את הדיונים פה אז זה בדיוק מה שאמר היושב-ראש ומה שנאמר בדיון הראשון שנאמר יש שתי חלופות: חלופה אחת היא לעשות תקנות יותר פשוטות שהן לא מאוד משמעותיות, או להחליט שמוציאים את המכמורתנים ומפצים אותם. ואז התחיל הדיון על הפיצוי והתנהלו כמה דיונים שהיו אמורים להיות מנוהלים על-ידי משרד החקלאות - התנהלו או לא התנהלו, חצי התנהלו. הרבה תודה צריך להגיד גם לבועז סופר. מצד המכמורתנים, הם ריכזו את העבודה, הביאו איש מקצוע, ובנו נוסחה, ואני אומר את זה גם לפורר. יש נוסחה, זה לא פתוח. זה לא אולי. יש נוסחה לפיצוי מוסכמת. ואז ראו שזה יוצא סכום כסף מסוים שמשרד החקלאות אמר: אני לא. ואז גם הגיעו הדייגים ואמרו: אנחנו רוצים דרום-צפון. זה בא מהדייגים. 
<עודד פורר (ישראל ביתנו):>
כן, אבל התקנות האלה הן לא דרום-צפון. התקנות האלה הם סגירה מוחלטת. מציירים את זה כאילו זה דרום צפון.

<רועי פולקמן (כולנו):>
גם כך הרי הגזרות היו מחולקות, לא כולם דגו בכל מקום. לגבי הצפון – אנחנו סגורים, למעט עניין המסים שציין כאן בועז, ואמר היושב-ראש, וכולנו מסכימים שצריך לפתור את זה. שם אנחנו סגורים בדיוק במתווה שאמרתם: מוציאים את המכמורתנים מהים ומפצים אותם. הרבה מהמכמרותנים שגם שוחחנו איתם אמרו: חבר'ה, אנחנו הרבה שנים. אבל העסק כבר קשה, וקשה לנו, והגיל. נפצה אותם ותהיה להם פנסיה ראויה, והם ייצאו מהים בכבוד. אנשים השקיעו בוודאי את כל חייהם שם. כל אחד הראה לי את הניתוח שהוא עבר. צריך בכבוד לעזור להם לפרוש, וזה מה שסוכם. 
אני מסכים איתכם שאם היה אפשר כרגע בעת הזאת להוציא את כולם ולפצות את כולם - - -. אני אגיד שתי סיבות, להבנתי, למה אי-אפשר: אחד, כי הדייגים ביקשו לא לעשות את זה. הם ביקשו להשאיר דרום כי שם יש דייגים שביקשו להישאר, והם ביקשו. 

<עודד פורר (ישראל ביתנו):>
הם רוצים לדוג, אבל בפורמט הזה אתה לא נותן להם לדוג.

<היו"ר איתן כבל:>
עודד, בכל הכבוד לחבר הכנסת פולקמן, הוא לא מנהל את הדיון ואת המשא-ומתן נכון לרגע זה. הוא בסך הכול אומר רק את דעתו.

<רועי פולקמן (כולנו):>
נכון. אני אומר את דעתי ואת הבנתי בעניין. אני חושב, גם בכפוף לתיקון התקנות - עודד, חבל על זה, ניהל את זה היושב-ראש – אלה ההסכמות, כולל בכפוף לתקנות. הם ידעו. לא אמרו להם: תשמעו, בדרום לא יהיו תקנות ותדוגו איך שאתם רוצים, בכפוף לתקנות. אני מסכים שצריך לבנות גם מתווה פיצוי בהמשך. אבל כרגע אנחנו יכולים לעשות את המהלך הזה והוא 80% - - -

<היו"ר איתן כבל:>
תודה. תמר, בבקשה.

<תמר זנדברג (מרצ):>
תודה, איתן. באמת עשינו מהלך ארוך בעניין הזה, באמת עוד מהכנסת הקודמת. זה באמת מקום גם להודות ולפרגן לך, איתן, שהובלת בכישרון שלך בין כל הכוחות השונות. לעמוד במוקד קמפיינים זה חלק מהעבודה שלנו, ולעמוד בלחצים. אני באמת חושבת שהובלת כאן מהלך.
<היו"ר איתן כבל:>
הם לא שמעו ממני מילה בכל מקרה - - -

<תמר זנדברג (מרצ):>
בסדר. אני מעורבת הרבה במאבקים סביבתיים והרבה פעמים זה נגד כל מיני דברים, ואני אומרת שזה אחד המקומות שבאמת בסופו של דבר נוצר איזשהו קונפליקט שמצד אחד הצריך הכרעה, ומצד שני, באמת עשיתם כברת דרך להביא פשרה שהיא כמעט עושה את הבלתי אפשרי. כמעט, כי באמת בסוף בסוף יש כאן התנגשות, ואין מה לעשות -  צריך להגיע להכרעה. מהדברים של כל חברי הכנסת, כולל המתנגדים, וזה גם אולי לא מקרה שהדיון הזה הוא הרבה הרבה יותר רגוע באווירה שלו מהדיונים הקודמים, ואני מדברת על שלוש שנים אחורה, לא רק על השבועות האחרונים. בסופו של דבר, כן היתה כאן הכרעה עם איזשהו חזון לאן הולכים, וזה בא לידי ביטוי במתווה. זה אומר, בשלב ביניים חילקנו את הגזרות כאשר אחת מהן כבר מסתכלת לעבר המתווה הסופי של יציאה מהים ופיצוי. אני מסכימה לחלוטין עם הדברים של כולם. האמת היא שהכי התחברתי לדברים שלך, דודי, למרות שהרבה פעמים אנחנו משני צדי המתרס. באמת התחברתי לדברים. לפעמים הכנסת היד לכיס מצד המדינה היא כל כך, וזה דבר שחוזר על עצמו, אנחנו רואים את זה החל מגבעת עמל ועד באמת מפוני גוש קטיף, ואפילו עד הבדווים בנגב. הכנסת היד לכיס מטעם המדינה זה הדבר הכי קל שהכי יספק פתרון באמת של כבוד ולפעמים הוא הכי קשה ואנחנו הכי נאבקים עליו, למרות שבאמת בסכומים שהם לא רבים בטווח הארוך אפשר לפתור כאן, ולפחות בתחושה לצאת ולתת פתרון סופי לענף הזה עם כבוד. זה פתרון הביניים. הדרום והשלוש שנים, חבר הכנסת פורר, זה המתווה שהגיעו אליו. זה לא מושלם.
<עודד פורר (ישראל ביתנו):>
אבל זה מתווה של סגירת הענף. אז אם סוגרים את הענף אז שישלמו על זה – זה הכול, זה מה שאני אומר. אי-אפשר לשים מתווה ולהגיד לאנשים לדוג כשהם לא יכולים לדוג, ולהגיד להם: אתם לא צריכים פיצוי כי אתם יכולים לדוג. אם רוצים לסגור את הענף שיסגרו, מה הבעיה?

<תמר זנדברג (מרצ):>
אני שמעתי אותך היטב, אני מסכימה איתך. אבל אתה יודע, כמו הרבה פעמים כאן בכנסת בחיים הציבוריים והפוליטיים, אין הכול או כלום. לא עושים הכול בבת אחת. תאמין לי, שוחרי הים, ואני גם מתחברת כאן לאמירה על ניהול אינטגרטיבי של הים והחופים. חבר'ה, אנחנו מטפלים בפינצטה. בים יש דגים, בים יש גז, בים יש שיט, בים יש חופי ים, בים יש מלונאות, בים יש תיירות, בים יש אנרגיה. בים יש המון המון דברים. אני בהחלט חושבת שאנחנו צריכים להתקדם לניהול אינטגרטיבי של הים והחופים על-ידי רשות ייעודית כי אנחנו רואים מה קורה. כל משרד מושך ליד שלו. הפעם זה משרד החקלאות. שם זה משרד האנרגיה, שם זה משרד התיירות, שם זה משרד הכלכלה. אבל זה מה שהגיעו אליו. תאמין לי, יושבים כאן אנשים מצד שמירת הטבע והסביבה עם כאבי בטן עם המתווה הזה. זה לא ניצחון של אף אחד, ממש עם כאבי בטן.
<שמעון אזולאי:>
מה? זה רצח של דייגים.

<היו"ר איתן כבל:>
שמעון, די מספיק.

<תמר זנדברג (מרצ):>
כן, מה שאתה שומע. אני באמת מבינה, כולם יושבים כאן באמת עם כאבי בטן. זה המתווה שהגיעו אליו, אני חושבת שהרבה מהלחץ שלנו חברי הכנסת. הגיעו אליו יושב-ראש הוועדה יחד עם נציגי המכמורתנים, יחד עם נציגי משרד החקלאות.

<עודד פורר (ישראל ביתנו):>
מי מנציגי המכמורתנים בדרום מסכים?

<היו"ר איתן כבל:>
עודד, אתה מנהל לי את הדיון? סלח לי, בועז סופר מקבל מהם כנראה גם שכר. עשה לי טובה, אל תעשה לי את זה עכשיו שהוא נחת לו ו- - -. עשה לי טובה, די. 

<תמר זנדברג (מרצ):>
אני מסכימה שהלחץ שלנו, חברי הכנסת, צריך להיות בעיקר בנושא השיפוי ובנושא מעמד ומעקב במשך שלוש השנים הקרובות כאן בוועדה.

כן דבר אחד שאני רוצה לומר כבר בהתחלה לפני שנכנסים לתקנות עצמן זה הנושא של עונת הרבייה. עונת הרבייה במתווה הזה עד כרגע היא לא פתורה.

<יעקב פרי (יש עתיד):>
לא פתור כמה זמן משובתים המכמורתנים?

<תמר זנדברג (מרצ):>
היא לא פתורה, לא כמה זמן עד הסוף, ולא מי.  מה שלא פתור, חבר הכנסת פרי, זה גם העניין של המכמורתנים וגם הנושא של הדיג הספורטיבי. 

<קריאה:>
הדיג החופי.

<תמר זנדברג (מרצ):>
לא, הדיג החופי  כרגע בעונת הרבייה הוא משובת.

<קריאה:>
מה הפיצוי?

<קריאה:>
מה זה הרבייה? סליחה, אני חייב לשאול. 
<היו"ר איתן כבל:>
חבר'ה, סליחה. אני לא פותח. אתייחס לזה. אני לא מתחיל שלוש שנים דיונים לאחור. אני מחליט. חברי הכנסת ירצו לקבל את עמדתי – יקבלו. לא ירצו – תודה רבה, שלום. סוגר, הולך - שלא תתבלבלו.

<קריאה:>
אני רוצה להבין מה זה רבייה.

<היו"ר איתן כבל:>
נשמה שלי, האם אני ביולוג ימי? אני לא עוסק בזה עכשיו. 

<קריאה:>
זה התשובה שלך?

<היו"ר איתן כבל:>
עזוב, תן לי. 

<תמר זנדברג (מרצ):>
הנושא של עונת הרבייה הוא אחד הדברים הקריטיים ביותר במתווה הזה. ואם הים לא ינוח – זה עיקרון - אתם יודעים, אפילו ביהדות הרעיון של שמיטה - - -

<יעקב אשר (יהדות התורה):>
כמו שבת בערך.

<תמר זנדברג (מרצ):>
אם הים לא ינוח בעונת הרבייה אז זה כריתת הענף שעליו אנחנו יושבים.

<יצחק וקנין (ש"ס):>
- - - רק מה שנוח לה. אם זה יתאים לה לשמיטה – יתאים לה. אבל אם זה לא יתאים לה לשבת – היא לא.

<תמר זנדברג (מרצ):>
במתחם התחנה גם שובתים בשבת, וקנין?

<יצחק וקנין (ש"ס):>
אני רוצה שתהיי במקומם. תוותרי על משכורת אחת, אני אוותר על משכורת אחת. תוותרו. האנשים האלה הם ממחר בלי משכורת. בואו ותהיו במקומם.

<היו"ר איתן כבל:>
וקנין, תודה.

<תמר זנדברג (מרצ):>
זה הנושא המהותי הגדול שעדיין לא פתור.
<היו"ר איתן כבל:>
אני לא ידעתי שזה לא פתור. אני דיברתי עם כולם.
<תמר זנדברג (מרצ):>
אולי אני לא מעודכנת.

<היו"ר איתן כבל:>
התקופה של השבתת הדיג היא בדיוק לעניין של תקופת הרבייה, ואצל המכמורתנים זה גיוס. כל ההפסקה, כל הדיון כולו הוא סביב העניין הזה.

<תמר זנדברג (מרצ):>
אז תיכף תציגו את הפרטים ונראה אם זה ממצה או לא.

<היו"ר איתן כבל:>
בוודאי. תודה. 

ברשותכם, אאפשר לכמה מהדייגים בקצרה ואסכם איך אני רואה את הדברים כדי לנסות ולהגיע עם חבריי חברי הכנסת לאיזשהו קו מוסכם, ואני אקבל החלטה אם אני אמשיך - כן או לא.

כן, בבקשה.

<אדוארד גאנם:>
אני עו"ד אדוארד גאנם ואני מייצג את שמעון אזולאי. אני מבקש לפנות לחברי הכנסת במספר עובדות. ראשית, מה שהונח בפני חברי הכנסת זה תקנות שלא היו בוועדות הקודמות לפי מזכר הבנות שהדייגים לא היו שותפים לו. שחברי הכנסת לא יתבלבלו – מזכר ההבנות חתום על-ידי יושב-ראש ועדת הכלכלה, משרד החקלאות והחברה להגנת הטבע. אף אחד מנציגי הדייגים לא היה שותף.

<היו"ר איתן כבל:>
עו"ד גאנם, תן לי. אני היושב-ראש. רק לתקן אותך כי אני מכבד אותך. אין כאן שום מסמך הבנות שאני הייתי אמור להכניס מי מהאנשים. 
<אדוארד גאנם:>
לא.

<היו"ר איתן כבל:>
תסלח לי, אתה אומר לי איך אני מנהל את הדברים? המביא דברים בשם אומרם מביא גאולה לעולם. אבל אני רק מנסה לתת לך בהקשר הזה שאני כיושב-ראש ועדה בסך הכול הגעתי עם הגורמים הממשלתיים שהניחו את התקנות. אני לא אמור, אלא אם כן אתה גם רוצים לשים כסף. 

<אדוארד גאנם:>
סליחה, אני רק מבקש. מזכר ההבנות - זה הנוסח שעל-פיו הונח אתמול בשעה שלוש הנוסח שקיים. הצוות המקצועי שהיה שותף - - -

<היו"ר איתן כבל:>
אני שואל אותך, התקנות הראשונות הובאו לאישור שלך?

<אדוארד גאנם:>
הצוות המקצועי שכלל במזכר ההבנות לא היה הדייגים בכלל. דבר שני, אני רוצה להפנות למזכר ההבנות. במזכר ההבנות בסעיף 4 למזכר רשום שהפיצוי הוא לפנים משורת הדין. הדייגים מבקשים פיצוי מהדין, לא לפנים משורת הדין.
<היו"ר איתן כבל:>
אני מקבל את זה.

<אדוארד גאנם:>
רגע, אם יורשו לי רק כמה מילים. אני לא רואה שום צורך באישור מידי של התקנות. קודם שיקבעו את הפיצוי לפי הדין ואחר כן ידחו את התקנות.

<היו"ר איתן כבל:>
עו"ד גאנם, תודה.

שמעון, בבקשה ממש קצר. יש לך ממש שתי דקות לדבר.

<שמעון אזולאי:>
אני טיפה אאריך ואחרי זה אהיה קצר. 

<היו"ר איתן כבל:>
שמעון, בבקשה. אני לא מנעתי ממך בכל התקופה לדבר, אתה יודע.

<שמעון אזולאי:>
אני יודע. אני אחזור לשמיני לפברואר. הבטחת בשמיני לפברואר לא להשאיר אותנו בלי עבודה. שלחת אותנו למסלול של גריטה בישיבה אחרי זה. עקב ההצעה שלך לקחנו עורכי דין ויועצים שעלו מאות אלפים והסכומים האלה גדולים עלינו. אמרת: אני רוצה תוך שבוע תוצאות, ולכן חשבנו שנעמוד בעלויות של עורך דין לשבוע. אבל זה פתאום ערימות של כסף מפברואר עד היום, אדוני היושב-ראש. במקום לגרוט את הספינות, אנחנו – הדייגים – ניגרטנו. בזמן שכל היושבים סביב השולחן הזה קיבלו משכורות, אני והחברים שלי הסתובבנו בשוק האפור. חיפשתי איך לשלם משכורות. 

<היו"ר איתן כבל:>
שמעון, לא אתן לך עכשיו להתחיל. את כל הדיונים האלה כבר עשינו עם כל הסימפטיה.

<שמעון אזולאי:>
אוקי, בוא נגיע לעניינים הרלוונטיים. בוא נגיע לוועדת הקברנים. מי בוועדה? החברה להגנת הטבע, ועדה מקצועית. מה המקצוע שלהם? שמענו פה רשתות 30 מטר,  50 מטר. לא יודעים לא ימין ולא שמאל. זה ועדה מקצועית? את זה מגישים לבג"צ? הם מגישים לבג"צ עם מפה שמגלה את הפרצוף האמיתי. מפה של חיפושי גז הגישו בטעות לבג"צ כי זה היה מונח להם על השולחן. רבותי, שם המשחק פה זה נובל אנרג'י וחבריהם. את האדונים האלה לא מעניינים הדגים. זה הכול חארטה, הכול שקר. 
כשפונים לאדון פרוימן על פיצוי בעונת ההשבתה הוא אומר: הפיצוי שלהם זה אחרי זה. אדון פרוימן, לא קיבלנו שקל. נשארנו בלי עבודה, ארבעה חודשים נשארנו בלי כסף. הפיצוי שאיחלת: אתם תקבלו פיצוי מהים, זה רק אתה יכול להגיד דבר כזה, לא קיבלנו שום פיצוי. המחזורים הם פחות ממה שהיו בשנים קודמות, אז מה קורה כאן? חוץ מכל התקנות שאנחנו חצי שנה, תשעה חודשים, רצים, הולכים וחוזרים, אז פתאום עכשיו כיבוש הצפון. מחוף דור ועדה מקצועית שהיא ועדת הקברנים, כנראה התגלה שם איזה מרבץ של גז או נפט.  פתאום עכשיו אומרים לנו: מנחשולים צפונה יהיה סגור. על מה ולמה? רוצים לקחת לנו את  החלק הכי עשיר בדגים בארץ ללא תמורה. 
פתאום רוצים לעשות לנו גם הפרד ומשול, להפריד את הקבוצה שלנו שחלקה מחיפה, חלקה מאשדוד, 16 מיליון לשמונה ספינות. אדוני, אם הייתי פה מחלק תה וקפה בוועדה הייתי מקבל יותר מ-2 מיליון שאתם מציעים לספינה. אני 51 שנה בים. אבא שלי הלך בים ושני הילדים שלי והנכד שלי איתי בעסק.  כולנו נישאר בלי עבודה בשביל 2 המיליון האלה.

<היו"ר איתן כבל:>
שמעון, תודה. אני מודה לך. באמת הדברים נכנסים ללב, ואני לא מזלזל כהוא זה.

כן, גברתי בקצרה. שמעון קיבל לפנים משורת הדין.

<בלה שיק:>
שמי בלה שיק, שני משפטים. אני רוצה להדגיש את הנושא של חלוקה לצפון ודרום והחיבור של זה למאמץ הדיג. הרי בליבו של הדיון היה פה דיג יתר ומאמץ הדיג. אני לרגע מתנתקת מהעובדה שאנחנו לא מסכימים עם הקביעה הזו. אבל אם דיברתם על מאמץ הדיג, השטחים הנותרים לדיג אחרי התקנות האלה הם פחות מ-50% ממה שהיה, ואתם מציעים לגרוט רק שמונה ספינות. כלומר, מצמצמים את כושר הדיג בשליש, ושטחי דיג מצמצמים ביותר מ-50%. משמעות הדבר היא הגברת מאמץ הדיג בשטחים הנותרים.

מה אנחנו אומרים? אתם לא מסכימים, לא עם דיג היתר, לא עם פגיעה בים. אמרתם גריטה? בסדר, אבל צריך גריטה להרחיב גם לספינות דרומיות, אחרת לא תישאר להם פרנסה בגלל שיש פחות שטחי דיג. 

משרד החקלאות שיזם את התקנות האלה ושהודה שאלו תקנות שפוגעות בספינות, לא מוכן להקצות אפילו אגורה. לכן, אנחנו קוראים לכם, חברי הכנסת, לדחות את התקנות האלה וללמד אותם לקח. 






(מחיאות כפיים)

<היו"ר איתן כבל:>
תודה. חבר'ה, אפילו בלי לראות אני יודע מי מחא כף. 

פופו, בבקשה. לאחר מכן נציג הספורטיביים, ואני מסכם ומתחיל את ההקראה. דן, אתן לך. תפוס את המקום שלך.

<פואד נסאר:>
שלום, מכובדי. שמי פופו, פואד נאסר, יושב-ראש עמותת ארגון דייגי הדייג החופי בישראל. אני רוצה לומר שתי מילים בנושא המכמורתנים. בנושא המכמורתנים מה שלא תעשו זה יתנגש עם הדייג החופי. בכל העולם הדיג המכמורתי עובד מ-5 מייל ומעלה, והדיג החופי עד 4 מייל. אז יש פה התנגשות גם בנושא הזה, רבותיי. גם ציוד וגם דיג.
<היו"ר איתן כבל:>
התקנות החדשות אמורות לשפר את המצב הזה.

<פואד נסאר:>
זה לא מדויק, אבל לא אתווכח איתך.

<היו"ר איתן כבל:>
זה עובדה.

<פואד נסאר:>
זה לא עובדה, אין שום מחקר שמוכיח את זה. איך אמרת? לא נחזור אחורה. 

<היו"ר איתן כבל:>
פופו, לא הבנת אותי. אני אומר משהו אחר, אני איתך. אני אומר שבהקשר הזה האופן שבו המכמורתנים פועלים ואתם פועלים, מייצר התנגשות - זה מה שאני אומר. לכן, אנחנו מנסים לייצר הפרדה. האייפון שלי מפוצץ מתמונות ששולחים לי כל הזמן אנשים שלכם.

<פואד נסאר:>
נכון, אני ביקשתי להביא לך את ה-USB.

בקשר למכמורתנים – הדבר הכי נכון הוא באמת לפצות אותם, לתת להם את מה שמגיע להם. זה נכון שזו עבודת פרך, ונכון שזה טונות של הוצאות ואפס הכנסות אם הם צריכים לעבוד מ-5 מייל ומעלה או מ-40 מטר ומעלה. אז עדיף לפצות אותם, אחר כך תשבו איתנו. אולי גם מה שהם עושים היום, משרד החקלאות, עם כל הכבוד, מחפשים איך גם לחסל את הענף הזה שקוראים לו הדיג חופי. אנחנו פה באמת במלחמה איומה. הם מנסים היום לא לכרות את הענף, אלא לכרות את ראשנו. אני מבקש להתייחס לזה.

<היו"ר איתן כבל:>
תודה.
<חיים חגג:>
שמי חיים חגג ואני דייג מאשדוד, ועד נציגי אשדוד, דיג החופי. אתם כל הזמן בספק אם באמת הכוונות של אגף הדיג זה לחסל את הדיג. אתם לא מאמינים לזה.

<היו"ר איתן כבל:>
תפסיק להתעסק עם האגף עכשיו, עשה לי טובה. זה דיון אחר.

<חיים חגג:>
אוקי. אבל תבינו דבר אחד. עכשיו בתקופת הרבייה שלושה חודשים, ואני קראתי את זה, אנחנו לא אמורים לעבוד.

<היו"ר איתן כבל:>
אתם חודשיים כמדומני.

<חיים חגג:>
לא, עכשיו הגדילו לשלושה. אתם גם אמרתם שלא יעלה על הדעת לדרוש מאנשים שלושה חודשים.

<היו"ר איתן כבל:>
לא מוכר, לא מוכר. עזוב, לא חשוב. נגיע לזה.

<חיים חגג:>
מה לא מוכר? עכשיו קראתי פה. 

<היו"ר איתן כבל:>
נשמה.

<חיים חגג:>
גם אם הוא יגיד חודשיים, זה שלושה חודשים. אבל נגיד שזה חודשיים, אתם בעצמכם אמרתם שלא יעלה על הדעת להגיד לאנשים חודשיים לשבת בבית ולא לעבוד בלי פיצוי.

<היו"ר איתן כבל:>
חיים, נגיע לזה. עזוב, תן לי.

<חיים חגג:>
אני פונה גם לירוקים וגם לאגף הדיג, וכבר פניתם אליהם בעבר. אתם טוענים כל הזמן שתקופת הרבייה והדגירה וההשרצה וכל החארטה הזו נמצא עד 40 מטר, נכון?  אז מה הבעיה בחודשיים האלה לתת לי לעבוד מעל 50 מטר. מה הבעיה? למה לא לעשות את זה? אלא זה מוכיח שכל הכוונות שלהם זה לחסל את התעשייה.

<היו"ר איתן כבל:>
חיים, תודה. אני מודה לך.

בבקשה.

<רפאל כהן:>
רפי כהן, אחד מנציגי הדייגים הספורטיביים, הארגונים השונים. יש נושא אחד שהוא לא פחות חשוב מהדיג הספורטיבי ואולי צריך לתת עליו את  הדעת. יושבת הוועדה הנכבדה ועוסקת פה בתקנות ואני חושב שכאן המקום. אנחנו צריכים להבין אם באמת הכוונה היא שתהיה פה רגולציית דיג. כי כאשר פקיד הדיג  בתשובה לעתירה לבג"צ כותב, ועתירה נגדו שמופנית מדוע הוא לא אוכף התקנות, הוא כותב: אני לא אוכף את התקנה של גודל עין הרשת במכמורת – זה בחומר שנשלח אליכם – כי אני רוצה לתת לדגים ננסיים להתרבות. ופה הוא מבקש לשמור על דור העתיד כששם בבג"צ בשביל להציל דגים ננסיים הוא קובר את דור העתיד. 

<היו"ר איתן כבל:>
איך זה מתקשר לדיג הספורטיבי?

<רפאל כהן:>
אכפת לנו גם מהים. אנחנו מדגישים, לכל אורך הדרך הדגשנו גם בפני פקיד הדיג, ששמירת הים חשובה לנו לא פחות מהדיג הספורטיבי. תיכף אני גם אגיד שיש פה סיטואציה של win-win-win לכולם.

<היו"ר איתן כבל:>
נשמה, אני מציע שתתעסק עם העניין שלשמו התכנסת מולנו.

<רפאל כהן:>
אין בעיה, אני מתכנס. רק מאחר והים חשוב, וזה נושא שיותר חשוב גם מהעניין שלי – דבר אחד.
לאחר שהרבה פניות שלנו בנושא הזה לא נענו, שפקיד הדיג שמה שהוא מבקש היום בתקנה, מה שקיים בתקנה, מה שקיים באיסור שלו, יש ספינה אחת שמעבר לכל הספינות - כולם דגים ודגים – יש ספינה אחת שידוע, ספינה אחת, מכמורתן שגורר עם גלגלים, זה נמצא גם לפניכם ב-4(14), הוא משמיד ומחרב את הים. אחרי שהודיעו שייאסרו עליו ברישיון וכו' וכו', אנחנו פונים אליו שוב ושוב. אני מבקש מכבוד יושב-ראש הוועדה שאדון פקיד הדיג לפחות יצהיר לפרוטוקול. אנחנו מתחננים שהוא ישלח פעם אחת פקח כי האדון הזה שבמקרה, אגב, לפני הדיון שפך עליי מים כשדיברתי על זה, פה תקף אותי, אדון מיכאל זמל, הוא ממשיך לגרור. אני ראיתי את הגלגלים על המכמורת שלו. הוא לא מתבייש, חוזר איתם לתוך מעגן דיג הקישון. 
אני פונה לאדון פרוימן שוב ושוב ושוב ואני אומר לו: לפחות את זה תעצור. הרט"ג ידברו אחריי. הם עשרות חוות דעת נתנו. כולם דגים, אבל הוא משמיד את כל בית הגידול הימי. הוא מחרב אותו - זה טרול אחד. אין ויכוח על זה, כולם יגידו את זה. אלון רוטשילד יגיד את זה ורט"ג.

<קריאה:>
הוא צודק, כבודו.

<היו"ר איתן כבל:>
תיכף אתן לך משפט.

<רפאל כהן:>
יש פה סיטואציה, לפחות לגבינו, של win-win-win לכולם, גם מבחינת החברה להגנת הטבע, גם מבחינת פקיד הדיג, מבחינת כולם. ואני מחבר את זה ומכוון למה שאמר כבוד יושב-ראש הוועדה. כבוד היושב-ראש הוועדה ציין: כמו שקוטפים את פרחי הבר. כמו שקוטפים את פרחי הבר ואם יש מחרשה שעוברת ואי-אפשר אולי להפריד, זה משהו אחר. כשאפשר להבחין, לקטוף את חלק מפרחי הבר, יכול להיות שמי שלא יקטוף את הפרחים המוגנים יכול לעזור. 
פה אני אתן את הסיטואציה של win-win-win בדיוק בדקה וחצי ובזה סיימתי.  צריך לשים לב שאסור לבלבל בין האמצעי לבין המטרה. באיזשהו מקום, עם כל הכבוד, פקיד הדיג, החברה להגנת הטבע, קצת בלבלו. המטרה איננה לעשות רגולציה, המטרה היא לשמור על הדגה המקומית שרוצים להגן עליה ועל החי הימי שרוצים להגן עליו. רגולציית הדיג היא האמצעי, ואם יהפכו את זה למטרה אז האמצעי יתחיל לא להשיג את המטרה הנכונה והרגולציה לא תהיה נכונה. 

אני אומר דבר פשוט, איך אנחנו משיגים את זה? אמרתי win-win-win, ולא בכדי. אם האיסור על דייגי הפנאי יהיה איסור ואכן בשיטת פרחי הבר יבואו ויגידו עם סנקציות דרקוניות שאנחנו אמרנו: מוכנים לכל סנקציה דרקונית, ואגב, לא רק בעונת רבייה, אנחנו רוצים גם אחר כך את הנושא הזה להרחיב. בעונת הרבייה תאסרו עלינו לדוג את כל הדגים שרוצים להגן עליהם ללא סוג או גודל. מצד שני, אם אנחנו בים ותופסים דגים פולשים שחלקם, אגב, וזה אחד מהם, אבל יש דגים פולשים שמבקשות מאיתנו גם הרשויות לתפוס, יש דגים שהם דגי אכילה, ז'רבידות למיניהן, אבל דגים שהם דגים פולשים שטורפים את החי הימי ומדללים אותו. אם אנחנו יוצאים בתקופה הזו שאסור לנו לדוג את הדגים שרוצים להגן עליהם ומותר לנו לתפוס את הדגים שלא רוצים להגן עליהם, כולם מרוויחים. אנחנו שותפים לרגולציה, לא לעומתיים. המטרה יוצאת נשכרת, וענף כלכלי של - - -
<היו"ר איתן כבל:>
חבר'ה, די. תודה רבה. אני אסתדר איתכם. יש ספורטיביים יותר מכולם.
<רפאל כהן:>
אני רק אסיים. אני מדבר רק על תקנה - - - 

<היו"ר איתן כבל:>
חברים, העניין ברור. 

דן בילו, תתקרב לשולחן.

כן, בבקשה.

<אבראהם סורי:>
אבראהם סורי, דייגי יפו, דייגים חופיים. אני רוצה להתייחס פה לכל התמונות האלה שחלק פה לא מסתכל עליהן. בעונות הרבייה שהם עצרו הדג היה בגודל של מצית, שזה פחות מ-10 ס"מ. כשחזרו לעבוד הם תפסו דגים ב-15 ו-20 ס"מ. מה עשינו? כל עונת הרבייה שהיתה הדגים גדלו. עוד לפני שיהיו דגים צעירים ויברחו מהרשת, הם תפסו. כל העונה מה שחסכו תפסו ביומיים. יש לנו מיליון תמונות, שילמנו על זה מחיר כבד. נכנסנו לכלא בגלל התמונות האלה שהרחיקו אותנו מהנמל. צריך להתייחס לתמונות האלה.

בפעם שעברה היתה פה איזה דוקטורית שאמרה שיש מינים פולשים וכל מיני. יש לי פה ערימה אחת שנשארה בטעות - - - של דן בילו שהם בעצם זורקים הכול מחוץ לנמל שאנחנו לא נצלם אותם. אין דג אבו נפחא אחד פה, אין דגים פולשים פה. אני רק רואה פה הרס. תראו איזה סרטנים, איזה מוסרים בגודל 20 ס"מ.

יש לי עוד משהו חשוב. בשביל מה כל הבלבלת הזאת?  תוציאו את המכמורתנים האלה, תנו להם כסף. אלה טרוריסטים, רוצחים אלה. בואו תראו מה עשו בים.

<היו"ר איתן כבל:>
די.

<אבראהם סורי:>
בוא תראה מה עשו בים. אדון כבל, אתה לא רואה. אנחנו לא יכולים לתפוס דגים ככל שהאנשים האלה נמצאים בים. עוד דבר קטן.

<היו"ר איתן כבל:>
אבל תשתמש בשפה - - - 

<אבראהם סורי:>
סליחה, אני חדש פה. סלח לי.

<היו"ר איתן כבל:>
אתה כבר ותיק פה.

<אבראהם סורי:>
למה שייצג פה דוד אבו חיים, אזולאי, הוא משחק אותה מסכנים. אם היה לי 100,000 לשים לעורך דין כסף לא הייתי בא לכנסת. בשביל שישימו דייגי החופים כסף, לקחו מכל אחד 100 שקל ו-50 שקל.  אתם טייקונים של הים, אתם בוכים פה? בחייאת אבו חיים, בוא נדבר פה. הוא בורח מיפו עם הדייג שלו שאני לא אמכור את הדגים שלי אצלו, והוא סילק עוד חבר שלי.

דבר אחרון, כל הרעש הזה במדינה וכל המכמורתנים זה של תשעה אנשים שיושבים פה, פחות אפילו: שלושה של דן בילו ושלושה של אבו חיים.

<קריאה:>
חמש.

<אבראהם סורי:>
חמש. אינשאללה, יהיה לך יותר. חמישה של עבדו. זה כולה כמה אנשים ספורים. תנו להם כסף, תוציאו אותם מהים. 

<ג'וזף שיבלי:>
13 מכמורתנים, חמש אנשים הם הבעלים. אני ג'וזף שיבלי, גם מהדיג חופי.

<היו"ר איתן כבל:>
מה גם שיבלי נכנסו לים?

<ג'וזף שיבלי:>
שיבלי לא מהכפר שיבלי. חמש בעלים, חמישה אנשים, הם 13 בעלים של הספינות. יש 26 מכמורתנים, יש משא ומתן על 8. נשאר 18. ה-18 האלה – חמש אנשים, 13 מכמורתנים, ועוד חמש, זה תשע.  תשעה אנשים הם כל הצרה שלכם פה. תשעה אנשים שהם עושים נזק גם ל-450 בעלי סירות דיג חופי. 50% מהם מעסיקים עובדים זרים, שתבין. עובדים זרים הם מעסיקים. כל העניין פה זה תשעה אנשים בסך הכול, זהו. אם אנחנו נביא לפה את כל הדיג החופי זה 450 אנשים מול  תשעה אנשים שהם הורסים לנו את כל העבודה. עכשיו נתתם להם אישור לעבוד ב-30 מטר, ועוד שבוע ימים לפני הזמן. אני עשיתי מצגת של שלוש דקות מעונת הרבייה, מחודש אפריל, עד היום. חודשיים וחצי כל הישיבה הזו עצרתם את הדגה. אף אחד אפילו לא התעניין לבוא ולראות מה נהיה בים, איזה שינוי. אף אחד לא פנה ממשרד החקלאות. אני והחברים שלי צריכים לקום בארבע לפנות בבוקר למדוד עם מטר את הגודל של הדגים. אפילו הביאו לו שוטרים והרחיקו אותו מהנמל כי הוא צילם. הוא אפילו לא ירד מהסירה, מהרציף צילמנו. עובדה, הנה 30 מטר השארתי להם. כל מה שבניתם בחודשיים וחצי ושמרתם על הים, הרסתם את זה בשבוע ימים. יש פה תמונות מה-22 לחודש ומה-30 לחודש.  תראו בעיניכם. 25 ס"מ ו-30 ס"מ דגים שמגיעים ל-1.20 מטר ול-3 מטר. זה לא הגיוני שיתפסו דגים של 300 גרם שהם יכולים להגיע ל-3, 4, 10 ו-20 קילו. זה לא הגיוני. הם מחסלים את הדגים עוד כשהם מגיעים לארץ.  הם נודדים לכיוון הארץ, הם עוד לא מתרבים ולא גדלים. 
כל  העבודה של הדיג החופי היא בחצי השנה של החורף. בחורף הם צריכים להתפרנס מהדגים האלה, מאוקטובר עד נובמבר, עד שהדג נודד בחזרה כשהוא גדול. הם מחסלים הכול. 30 מטר זה לא פשרה. 

לגבי האכיפה – לא ראינו שום אכיפה. שלחנו תיעוד וסרטונים, שלחנו הכול, אבל אין שום התייחסות לזה. 

חייבים להתקין להם מכשירים של AIS – מערכת לזיהוי אוטומטי איפה כל מכמורתן נמצא. אם יש תלונה מאיזה דייג או איזה מישהו בים, משרד החקלאות יכול לאמת מבלי שזה יעלה לו, מבלי שהוא יבזבז דלק, ספינות או פקחים. הוא יכול מהמשרד שלו ללחוץ על המחשב ולראות נתון באיזה אמת איפה המכמורתן הזה נמצא בדיוק ומה העומק.
והכי חשוב – אם קובעים פה 30 מטר, 40 מטר, 50 מטר, חייבים לסמן את העומק הזה מדויק עם מחזירי מכ"ם בים.

והכי חשוב, רבותי – חוקים ללא הרתעה, זו התוצאה. כל אחד עושה מה שהוא רוצה. קנס של 1,000 - 2,000, זה לא עובד.  עושים חוקים ומעבירים את זה כמו שצריך. פה צריך אלפי שקלים ולתת להם תנאי על שלילת רישיון. אין דבר כזה בחגים כשאין פקחים לגנוב 20 מטר ולגנוב לי 17 מטר. 30 מטר זה 30 מטר, 40 מטר זה 40 מטר. אין פה חוכמות. תודה רבה.

<היו"ר איתן כבל:>
תודה לך.
אדוני, את מי אתה מייצג?
<אילן קדם:>
אני אזרח מודאג שנמצא הרבה בים. אני ירושלמי, אבל אני באשדוד. אנחנו מפליגים הרבה. 

<היו"ר איתן כבל:>
אז אתה לא ירושלמי אם אתה  אוהב ים.

<אילן קדם:>
אני חי בים. אני ישן, קם, חולם ודואג מנזק שמכמורתן עושה בים, זה הכול. אני רוצה להגיד לכם את הכאב. הלב שלי דופק כשאני רואה את הצבים שהם בלי פגיעה אפילו, ואני יודע בדיוק מאיפה הם באים. חודשיים וחצי הם לא היו בים. אני עמדתי בעומק של 30 ומשהו. היה איתי חבר והוא אמר לי: - - - אנחנו פתאום רואים את כל חתולי הים. יש גם בפייסבוק: מכת החתולים. פתאום מתחילה להיות התעוררות, אף אחד לא הפריע למישהו למטה. 
תקשיבו, הספינה הזו גוררת 24/7 שעות, לילה, יום. דייג חופי עם רשתות  - מה שהוא אמר כאן, אני מצדיק אותו. ממש מעריך. בשביל זה גם כואב לנו. הדייג גם יודע לשמור על עצמו. שני מטר גובה גלי, מטר וחצי גובה, חושך, רוחות של 20 קשר, אף דייג לא יוצא.  אני אוהב את הים, אני יושב בים, ובים סוער אנחנו רואים אותם 24 שעות, וזה חרישה. וגם השבע מטר ושמונה מטר. כואב הלב שבלוקוסים של ספורטיביים, ואני רואה אנשים משחררים לוקוס של 30 גרם. מתקשר אליי חבר ואומר: תשמע, אי-אפשר למכור לזה. המכמורתן חזר לים. כמויות – 40 שקל לקילו מוכרים אותם – כמויות של דג שצריך להגיע. בכל ארץ מתוקנת בארצות הברית שפך נהר אחד שלהם זה כל הדגה שיש לנו פה. אם יתפסו אותך תופס בס פחות מהמידה שלו אתה תקבל סכומים כאלה ואתה גם תשב בכלא. ופה פשוט - - -

אני נשבע לך שהיום לקחתי יום חופש מעצמי, ואני נפגשתי גם עם השר כחלון. אתה יכול לאמת את זה.
<שמעון אזולאי:>
- - - בגלל שיש ועדה היום.

<אילן קדם:>
נפגשתי גם עם דודי אמסלם. אין לי לא תשובה ולא גז ולא כלום. באתי בתור אזרח שרואה בדיוק את הים. אני מטייל בחופים ואני רואה.

<היו"ר איתן כבל:>
תודה. 

<אורי בינסטד:>
אורי בינסטד, אני מאיגוד הדייגים הספורטיביים. אני רוצה רק להגיד דבר אחד שייתן לכם קצת פרופורציה לגבי הדייגים הספורטיביים. אנחנו לא עובדים בים, אנחנו לא באים כל יום לים. אנחנו עובדים מאוד קשה כל השבוע כדי שבמקרה הטוב נלך לים פעם, פעמיים, בחודש. ואם היה ממש מזל אז שלוש. וגם בכל שלוש הפעמים האלה אנחנו לא תמיד תופסים דגים.  הימים הטובים לדיג מבחינתנו זה באביב בסתיו כי אז המים לא קרים מדי ולא חמים מדי, ואלה הימים הכי יפים שיש ראות ובמים באות הפלמידות הגדולות שזה דג פולש, למי שלא יודע, שמשגשג פה. 

<פואד נסאר:>
נודד.

<אורי בינסטד:>
דג נודד, סליחה. אנחנו כל השנה מחכים לימים הנדירים והבודדים האלה בשנה שהם באביב ובסתיו. יש פתרון בכל העולם שהוא הפתרון המידתי והנכון שהוא גם משיג את המטרה של שמירה על הדגה, והוא גם לא פוגע בנו בצורה קשה, ומאפשר לנו ליהנות מהימים הבודדים האלה גם באביב. איסור הדיג שלנו שזה הגבלה שנהוגה בעולם הדיג המסחרי, אנחנו דייגים לא מסחריים, האיסור הזה שם עלינו פס. הוא פוגע בנו. לחלקנו הוא פשוט חותך את התחביב לשניים.
<היו"ר איתן כבל:>
תודה. 
דן, בבקשה.
<דן בילו:>
אני לא בעל של 300 - - -, יש לי שותפים. אבל זה לא העניין. רציתי לדבר על תקופת המעבר. אם בתקופת המעבר תחזרו לתקנות שאתם מדברים עליהן, אין לנו קיום בים, זה הכול – חד וחלק. אז אי-אפשר לשחק את המשחק הזה, להוציא כמה מכמורתנים היום, ולתת לנו למות בשלוש שנים.

<היו"ר איתן כבל:>
דן, תודה. 

כן, בבקשה.

<יהושע שקדי:>
שמי יהושע שקדי, אני המדען הראשי של רשות הטבע והגנים. תודה על ההזדמנות לדבר ותודה על המחמאות שקיבלנו בהתחלה.

<היו"ר איתן כבל:>
ובלי לפתוח את כל הסיפור של הים.

<יהושע שקדי:>
לא פותחים שום דבר, ממש לא. אבל המחמאה שקיבלנו, לא ממש מגיעה לנו כי אנחנו לא שמנו את היד בכיס שלנו, אלא שמנו את היד בכיס של משלם המסים, ואנחנו מתייחסים לזה בחרדת קודש אמיתית. כשכתבנו את ההסכמות ואת ההבנות ההסכמה שלנו להיות שותפים בצד הכלכלי של כל הסיפור היא תלויה בעסקת החבילה, גם בתקנות וגם בפיצויים. לכן, אני מבקש לשמור על עסקת החבילה ולא לפרק אותה כי מבחינתנו זה קריטי. תודה.

<היו"ר איתן כבל:>
לפרק – לא הבנתי.

<קריאה:>
שלא יהיה  רק פיצוי ולא תקנות.

<היו"ר איתן כבל:>
לא. ברור, ברור. תודה. 
כן, בבקשה.

<יחיאל אברג'יל:>
אתם שכחתם את התפקיד שלנו. התפקיד שלנו זה כן לתפוס דגים וכן להרוג דגים. זה התפקיד שלנו, זה הרישיון. אני דייג, אני לא איזה רופא שיניים או כל רופא אחר. אני דייג והתפקיד שלי הוא להרוג דגים. שכחנו את התפקיד הזה. תמר זנדברג אמרה שלירוקים כאבה הבטן. כנראה שהם אכלו מספיק דגים ובכלל זה כאבה להם הבטן.

<היו"ר איתן כבל:>
אולי הם אכלו דגים קטנים שלא היה צריך לדוג אותם.

<יחיאל אברג'יל:>
אולי אכלו דגים קטנים. אם אתה לא יודע, איתן, רוב הדגים במדינת ישראל הם דגים קטנים, בים התיכון. יש על זה מחקר, זה ידוע. בוא לא נשתמש בזה, כבר עברנו את זה. 

אני אומר, בוא נעצור את הישיבה הזו לפני התקנות כי אם נצביע על התקנות מבלי להגיע איתנו להסדר אנחנו אבודים. בוא נעצור לשעה, בוא נשב עם חברי הכנסת שיכולים להשפיע על מי שצריך להשפיע. איתן, זה דבר הכי נכון לעשות, ותעביר את התקנות האלה - אנחנו איתך.

<היו"ר איתן כבל:>
תודה. 

בבקשה.

<סעדו זיינב:>
סעדו זיינב, ראש עמותת דייגי נמל יפו. כולם מדברים מאוד יפה, כולם נגד המכמורת, כולם רוצים להוציא אותם. כשאנחנו שמים רשת בתוך הפלמידות, כל היאכטות האלה רצות, מאות של יאכטות. קורעים לנו את הרשתות, אנחנו לא יכולים לעבוד. באים, לוקחים את כל הדגים, והם אומרים: הדייגים, הדייגים. כל היאכטונרים האלה שמדברים הם הכי גרועים, יותר גרוע מהיאכטות ויותר גרוע מכולם. 

הדבר השני, כשמדברים על להתרחק מהחוף 500 מטר – דיג חופי בכלל לא יכול להתרחק מהחוף. יש אזורים שהם מוכרזים, חופים שהם מוכרזים ל-300 מטר. הם רוצים להוציא אותנו לגמרי. כל דיג חופי לא יכול לצאת לעומק איך שהם מדברים. מדברים על עין 30. האם אתם יודעים מה זה עין 30? יש כל מיני סוגים של דגים, של מליטות, של כל מיני דגים, שאי-אפשר לתפוס אותם בעין 30. אז שהם יבדקו את הדברים לפני כן. תודה.

<היו"ר איתן כבל:>
חברים, מספיק. ברשותכם, אני פונה בעיקר לחבריי חברי הכנסת. אני הקשבתי לכולם ואני משוכנע עוד יותר שהמשימה ומה שהצלחנו להגיע אליו הוא הכי נכון עם הניואנסים שיחיאל ושמעון, כל אחד מהמקום שלו הציג וחלק מחברי הכנסת. 
חברים, אין צדיקים. אין כאן מצב שבו אני יכול להגיד: המכמורתנים, החופיים, הספורטיביים. אני נכנסתי לעניין הזה והרי יכולתי להעביר את זה. עם כל הכבוד, הממשלה אם היא היתה רוצה היא היתה באה אליי ועושה לחבר'ה שלה משמעת קואליציונית, גיוס,  וכל השיח הזה מזמן לא היה מתקיים. למרות הזמן שאתם יושבים פה, אתם כנראה לא הבנתם מה אני עושה פה כי בסוף אני עוד אצטרך לשלם לכם פיצויים ממני. אתם כנראה לא הבנתם שאם אני לא הייתי עומד על רגליי האחוריות התקנות האלה כבר מזמן מזמן היו חלק מספר החוקים של מדינת ישראל – זה העניין.
לא ביקשתי מאף אחד להמליץ עליי להדליק משואה, בטח לא בשנת החמישים. הדגים בוודאי לא יהיו הנושא. אבל בסופו של עניין יש כאן קושי עצום. תמר ואני נמצאים באותו צד, כשמצד אחד, הצד של הים והחשיבות של הים והשמירה עליו. מצד שני, מטה לחמם של אנשים. יש כאן התנגשות לא פשוטה. לאורך כל הדרך ניסיתי למצוא עד כמה שניתן את האיזון מול ממשלה שלא בדיוק עושה, מול משרד, שר, שלא בדיוק נמצא פה ובודק אותי כל יום כמה התקדמנו. אני אומר לכם את הדברים הבאים, ואני אומר את זה גם לחברי עודד. צביקה, התקשרת לשר?

<צביקה כהן:>
לא, לא - - -

<היו"ר איתן כבל:>
מה שאני מנסה לומר לכם, ואני ארצה להביא את הסיכום כדי להביא אותו לתוך התהליך, זה באמת למצוא את נקודות האיזון הלא פשוטות. 

אני אומר לכם עוד דבר. התקנות רחוקות מלהיות מושלמות, אני מודה. אילו ידעתם, ואני שומע עכשיו בכאב את מה שאומר לי כאן שיבלי ואמר כאן אבראהם סורי, לגבי העובדה שאני נלחמתי שאתם תחזרו עשרה ימים לפני הזמן. אין לכם אפילו מושג באמת.
<שמעון אזולאי:>
לא ביקשנו את זה, אנחנו לא מקבצי נדבות.  אנחנו בזכות פה, לא בחסד.

<היו"ר איתן כבל:>
שמעון, שניה. תודה רבה לך. אני מודה לך שאתה נותן לי רוח גבית, תודה. 

<שמעון אזולאי:>
לפני שמוציאים, מוציאים בן-אדם להורג.

<היו"ר איתן כבל:>
שמעון, שמעון.

<שמעון אזולאי:>
שניה, רגע.

<היו"ר איתן כבל:>
לא, די. שמעון, אומרים בתימנית "דוואכת ראסי". אני נותן לך כל הזמן את הכבוד גם מאלף ואחת סיבות, אז אנא תכבד. די, מספיק.  אני לא מתנצח. 

העניין הוא כזה. בועז סופר, הגענו להבנות לגבי - - - 

<יחיאל אברג'יל:>
לא.

<היו"ר איתן כבל:>
אני לא מדבר אליך, תסלח לי. תפטר אותו, זה לא מעניין אותי. בועז סופר, זה לא ענייני. אני לא נכנס, אני לא מנהל איתך משא ומתן. אני ניהלתי איתכם משא ומתן, נקבעו כללים. יש דבר אחד שצריך לתת לו את הדעת וזה עניין הברוטו והנטו. אני לא עוסק עכשיו בעניין של דרך חברי הכנסת נפעיל לחץ על המדינה כדי להגדיל כספים. זה לא יקרה. הוויכוח היחיד שמתקיים כאן הוא האם על-פי הכללים שקבענו זה ברוטו או נטו, ואני מתחייב שנעשה את הכול שזה יהיה נטו. 

<קריאה:>
תן לי לדבר, פעם אחת.

<היו"ר איתן כבל:>
לא, לא עכשיו. נשמה, סיימתי. 

<קריאה:>
אני בעל מכמורתן. הם לקחו ספינות שהן גרוטאות, שהן לא שוות כלום - - - 

<היו"ר איתן כבל:>
לא אתן לך. אני מכבד אותך, אני לא מוציא אותך. לא עכשיו, סיימתי.
<קריאה:>
עתיד החיים שלי. אני רוצה לצאת, אבל שייקחו בחשבון את הספינה. אני מעל 3 מיליון שקל השקעתי.

<היו"ר איתן כבל:>
זה מביך אותי להוציא אותך. די, נו – בחייך. אני מבין. די, אני לא יכול פה לתת לכל אחד עכשיו מהמקום שלו בדיוק. העניין ברור. די, בבקשה.
מה שאני מנסה לומר לכם בשורה התחתונה, חברים וחברי הכנסת, קודם כל, אני אקבע מועד לכניסה לתוקף של התקנות. אני אביא אותן היום לאישור, ואני כבר אומר למשרד החקלאות ולכל הגורמים, אם עניין המשא ומתן, בועז, לא נסגור את העניין הזה - - - 

<יעקב אשר (יהדות התורה):>
מה, על הברוטו-נטו?

<היו"ר איתן כבל:>
כן, כן. העניין של המע"מ.

<שמעון אזולאי:>
אבל אתה מדבר רק על הצפון, איתן.

<היו"ר איתן כבל:>
שמעון, תסלח לי. שמעון, צא החוצה. די, צא החוצה.

<שמעון אזולאי:>
- - - זה החיים שלי. אף אחד לא יסתום לי את הפה. אף אחד לא יסתום לי את הפה, למה אם אני אפתח את הפה אוי ואבוי יהיה. אוי ואבוי יהיה אם אני אפתח את הפה.

<היו"ר איתן כבל:>
צא החוצה. 

<שמעון אזולאי:>
אוי ואבוי יהיה אם אני אפתח את הפה.

<היו"ר איתן כבל:>
שמעון, עברת את הגבול. די, מספיק. זה כבר הפרעה. כיבדתי אותך, אני אכבד אותך לאורך כל הדרך. די.




(שמעון אזולאי יוצא מחדר הוועדה.)

אני רוצה שיובן פה, אני לא מנהל פה משא ומתן עכשיו להגדלת הפיצויים. חברים, אני אומר את זה. ואני אומר את זה גם לך, בועז, בכבוד, ואני מכבד אותך על העבודה שאתה עושה. אי-אפשר, כל אחד פה בא ומשחק כאן משחק.

זה אחד – קודם כל, על מה שסוכם.

יחיאל, עוד מילה אחת ואני מוציא אותך. 

אני חוזר ואומר לחבריי חברי הכנסת, אני מביא בכל מקרה את התקנות האלה. 

יחיאל, צא החוצה. צא החוצה ואתה לא חוזר.

<יחיאל אברג'יל:>
אני יוצא, אין בעיה. מה סוכם? בסדר, אני יוצא. אבל תגיד לו מה סוכם.  - - - העתיד שלי, תגיד לי מה סוכם.

(יחיאל אברג'יל יוצא מחדר הוועדה.)

<קריאה:>
בועז, תקום ותגיד לו  מה סוכם. תגיד לו שלא סוכם כלום, הוא לא מבין את זה. 

<קריאה:>
מבין מצוין.

<קריאה:>
מבין מצוין שלא סוכם כלום, אז תקום ותגיד לו.

<היו"ר איתן כבל:>
חברים יקרים, אני יודע בדיוק מה סוכם ומה לא סוכם. אני חוזר ואומר גם לך וגם לכולם, אנחנו לא מנהלים משא ומתן עכשיו להגדלת הפיצויים. וקנין, יש  עניין אחד שכבר נקבע – המודל לפיצוי. נותרה נקודה אחת ששנויה במחלוקת בעניין הזה וזה לגבי המע"מ.

<בלה שיק:>
וגם ספינות בדרום.

<היו"ר איתן כבל:>
גברתי, צאי החוצה. 

<קריאה:>
תוציא את כולם ו - - -

<היו"ר איתן כבל:>
בבקשה, צא. צא, צא.

<לאה ורון:>
לא מוכרחים בכלל להזמין נציגים.

<היו"ר איתן כבל:>
יש פה עניין לא ברור לכם. לגבי כל המכמורתנים, ותקשיב טוב טוב, עליתם לי על הראש. עליתם לי על הראש כי עם כל התמונות, הייתי צריכים לקחת את כולכם עכשיו ולהגיד: אף אחד לא דג פה דג אחד. די, מספיק. אני מנסה לעזור לכם. אני יכול להגיד לממשלה לכנס דיון שבוע הבא, שיעשו גיוס ונגמור את הכול – מספיק. אף אחד לא יפיל את הממשלה על חמישה-שישה מכמורתנים האלה. אז בבקשה, די. באמת אתם כנראה לא מבינים. 

אני חוזר ואומר, שלב ראשון זה הסיכום שהגענו אליו אל מול המכמורתנים לגבי גובה הפיצוי – 16 מיליון שקל פלוס מע"מ או בלי מע"מ. אני אומר לכם את הדבר הבא, אנחנו נעביר את זה, בועז סופר, כמו שנתתי את ההתחייבות, פלוס מע"מ – זה הכול.

אני אאשר היום את התקנות, אני אגיש רביזיה ואני אחליט מתי אני מביא את הדיון לכאן. אתה מבין בדיוק למה אני מתכוון. את החלק הזה, קודם כל סיימנו. אנשים פה - נדמה להם.  הם לא מבינים את הזרמים התת-קרקעיים, ומה בעצם כל אחד אומר ומה הוא לא אומר. אני אומר את זה גם לחבריי חברי הכנסת. אל תתרשמו מכל דבר. אני לא מציע מאף אחד שינסה להתחרות בי בדאגה למכמורתנים ולדיג ולדגים. לכן, אני מבקש מכם. בעניין הזה נתתי לכם את המילה כדי שהדברים יסתיימו כמו שצריך, חבר הכנסת וקנין וחברים נוספים.
הנקודה הנוספת נוגעת לגבי העתיד. קודם כל, השלוש שנים הן שלוש שנים. אני לא מציע, לא למכמורתנים ולא לאף אחד, להתחיל להגיד מה יהיה אחרי שלוש השנים. מה כן צריך לעשות? קודם כל, יכול להיות שכן זה יהיה בסדר. יכול להיות שתבואו, וזה יהיה הסיכום שלי גם, שאם אחרי שלוש שנים או תוך כדי השלוש שנים שאר המכמורתנים ירצו לצאת, אנחנו נעזור להם לצאת. אני באמת אומר לך את הדבר הבא, אני הולך איתך. אם הדרומיים ירצו ללכת, יש שלוש שנים של זמן בכללים סבירים. הם לא הכללים הכי טובים, חברי הכנסת פרי ויעקב אשר. הם לא הכי הכי מושלמים, אבל הם נותנים זמן כדי שגם הם יידעו אם הם רוצים להמשיך.
<יעקב אשר (יהדות התורה):>
אם ישנו את הנוסחה, אז מה הבעיה? - - - 

<היו"ר איתן כבל:>
לא. יעקב אשר, אתה תדאג שהכסף יגיע לדברים שאתה רוצה. 

<רועי פולקמן (כולנו):>
אי-אפשר חצי, כי אז מה יקרה? יצאו ארבע ויישארו שלוש. אי-אפשר,  או הכול או כלום. 

<היו"ר איתן כבל:>
חברים יקרים, תנסו להבין את כל התמונה משיח כזה. כי אם אני אשאיר בסוף, הרי לא כולם ילכו. יישארו שניים - נו, באמת. בחיאת דינקום. מה, אנחנו ילדים? יואב, אל תדאג. יהיו דגים. אני מודיע לך, כמו שחבר'ה אומרים, יהיו הרבה יותר דגים.  יואב, לא המצאנו את התהליך אצלנו השבוע. לא נהייתי ביולוג השבוע, אבל אני כבר מבין בזה, אז באמת. 

<קריאה:>
נמצאים פה כל חברי כנסת ואני רוצה לשאול שאלה. ארבעה מגדלי דגים קיבלו 58 מיליון שקל. האם מכמורתנים לא יכולים לקבל את הכסף שלהם? האם אנחנו מקבצי נדבות? 

<היו"ר איתן כבל:>
נשמה, אני לא יודע לנהל איתך עכשיו את המשא ומתן. 

<יעקב אשר (יהדות התורה):>
איתן, חוץ מהעניין הכספי, יש בעיה לסגור את הענף הזה? לסגור, לא חצאים.

<היו"ר איתן כבל:>
כספי, רק כספי. 

<יעקב אשר (יהדות התורה):>
כספי, אז בואו נקרא לילד בשמו.

<היו"ר איתן כבל:>
סליחה, אמרנו את זה מהיום הראשון. אני ניהלתי את הדיונים פה כל הזמן. היו פה שלוש נקודות: היה השלב של גריטה של הצפון ששם ליבת הבעיה. אמרנו, חלק שירצו להמשיך יישארו. בא דן בילו ואמר: אני רוצה להמשיך. בשלוש השנים האלה יש לו להחליט אם הכללים האלה עוזרים לו או הורגים אותו. ואם הם הורגים אותו, הוא יבוא על-פי אמות המידה שנקבעו.

<יעקב אשר (יהדות התורה):>
ואז יהיה כסף?

<היו"ר איתן כבל:>
אנחנו נפעל שיהיה כסף. סלח לי, יעקב אשר. אני הממשלה? אני בא ומנסה. אני מנסה לא להתחייב. אתה רוצה שאני אתחייב בשם הממשלה? בחיאת דינק, תביאו אתם.

<יעקב אשר (יהדות התורה):>
בוא נלחץ על הממשלה.

<היו"ר איתן כבל:>
אני, אופוזיציה, הבאתי 16 מיליון שקל - אז סליחה. 
אתן לך, די. שברת אותי, אתן לך – בסדר? די, די.
<קריאה:>
אנשים נלחמים על החיים.

<יעקב אשר (יהדות התורה):>
חבר'ה, אין לכם טיפת הכרת הטוב? באמת, סליחה שאני אומר את זה. אתם מנצלים את טוב הלב שלו.

<היו"ר איתן כבל:>
אתם לא מבינים שיכולתי להתחיל הקראה, יש לי רוב. אתם כנראה לא מבינים. יכולתי להתחיל הקראה ולהעביר את התקנות עכשיו כמו שהן. אתם פשוט כנראה לא מבינים. אני מנסה. אחרי שתלמד את התקנות, סע אחרי הרוח. אתה מומחה בלמדוד מהירות קשר. אחר כך היית רודף אחרי זה. אני מנסה באמת, וכבר שעה וחצי אני מנסה, מנסה, מנסה  - אז בחייכם. 

חברות וחברים, יעקב אשר, אני יודע לענות על מה שאני יודע. אני מזדהה לחלוטין עם מה שאומר חברי עודד פורר, אני מזדהה באמת עם מה שאומר פרי. אני מנסה לאכול את העוגה ולהשאיר אותה באמת שלמה. 

זה קרב בשביל אלה שיישארו – מה הם ירוויחו. אתם אפילו לא מבינים את העניין עצמו לעומקו. כי כבר מי שרצה ללכת כבר הודיע, בא מההתחלה ואמר: אני הולך.  זה קרב על אלה שיישארו, על הנתח. חברים,  האם אני ילד? גם אני גדלתי בשכונה. פרי, גם אני מבין לאן העניין הולך. אבל אני אומר, בואו נמצא. לא צריך להגזים. אל תטרפו אותי. אני נותן לכם יד, לקחתם עוד יד.
בבקשה.

<יצחק וקנין (ש"ס):>
אני מסכים עם כל מה שאתה אומר. אבל אני חושב שנעשה טעות אם אנחנו נשאיר מכמורתן אחד בתוך הים. בשבילי זה כמו האווזים, זה בדיוק אותו דבר.

<היו"ר איתן כבל:>
אני זוכר. נכון, אתה צודק. 

<יצחק וקנין (ש"ס):>
חבר'ה, או שנותנים להם את הפיצוי, צאו בחוץ. איך אומרים? החובבנים ודייגי חוף, הספורטיביים, תריבו עם עצמכם אחר כך. אני מודאג ממה שיקרה כשתישאר הקבוצה הזאת. אני לא יודע איך ישתלטו עליהם, איך יעשו את העסק.

<קריאה:>
מחר יבוא מישהו חדש ויקנה מכמורתן.

<קריאה:>
דן בילו לא מסכים.

<יצחק וקנין (ש"ס):>
לא מסכים, לא מסכים. אני לא נביא ולא בן נביא, אבל ימים ידברו ונראה לאן זה יגיע. שלא תטעה, אני איתך. 

<היו"ר איתן כבל:>
אני יודע. אני רוצה להעיר הערה. 

<קריאה:>
כמה הספינה שלך שווה?

<היו"ר איתן כבל:>
אח שלי, יש לך קונה? 

<קריאה:>
לא. קח 10,000 - - -

<היו"ר איתן כבל:>
לחברים שלי אני רוצה להגיד את הדבר הבא., אם אתם יודעים להגיד לי שהממשלה לא באה אליכם, חברי הכנסת, אז אני מוכן. בוא  נעשה באקסטרים.
<יצחק וקנין (ש"ס):>
לא, אני מקבל את מה שאמרת. איתן, זה שאתה משאיר את זה תלוי - - -

<קריאה:>
תביא את זה לממשלה, אתה והוא והוא. 

<היו"ר איתן כבל:>
אני הממשלה? בגלל זה אתם שנים מצביעים ליכוד. אתם חושבים שאתם מצביעים עבורי. לא אתה.
אני אסכם, ואעשה הפסקה של עשר דקות ונחזור. 
<קריאה:>
איתן, איפה הפתרון לחובבים?

<היו"ר איתן כבל:>
נגיע אליהם בהקראה ואגיד את הפתרון.

חברים, אני מבקש מכם ללכת איתי, ואני אומר את זה גם לעודד, כי אני עצמי לא יודע האם נכון להוציא לגמרי את כל המכמורתנים.

<קריאה:>
הכי נכון.

<היו"ר איתן כבל:>
עשה לי טובה, אל תדבר בשם כל המכמורתנים. אני מסתכל גם על דן בילו. אני לא יודע מה יהיה בתוך שלוש השנים האלה, אני לא יודע לאן הדברים הולכים. צביקה ונציגי משרד החקלאות, אחד הדברים שאנחנו נקבע כאן זה שמשלב מסוים כל דייג מהמכמורתנים שירצה, ספינה שתרצה לצאת, על-פי אמות המידה שנקבעו נוכל - - -

<יעקב אשר (יהדות התורה):>
לאחר השלוש שנים?

<היו"ר איתן כבל:>
כן, גם בתוך השלוש שנים.

<דן בילו:>
איתן, איך אתה רוצה שאני אצא עם 2 מיליון שקל. בוא ותשלם לי את החובות שלי. קח את החובות שלי, מה אתה רוצה שאני אעשה? הספינה שלי עלתה לי הרבה הרבה יותר ממה שכל - - -

<היו"ר איתן כבל:>
דן, אתה מנהל איתי משא ומתן? דן, אני אמרתי לך לצאת?  אני לא מנהל איתך משא ומתן עכשיו.

<דן בילו:>
אני רוצה לצאת, תן לי משהו. תראה איפה אני מתמודד כבר, לאן הגענו כבר. אני גם לא רוצה להישאר לבד בים כי אף אחד לא יקנה את הדגים שלנו. גם ככה הסוחרים לא יגיעו - - -

<היו"ר איתן כבל:>
אבל זו בדיוק הנקודה עליה אני מדבר. אתם שמים לב? אני פותח קצת, מתחיל משא ומתן חדש. זה לא עובד. 

<דן בילו:>
זה לא משא ומתן, אנחנו רוצים לעבוד בשקט.

<היו"ר איתן כבל:>
חברים יקרים, תודה רבה. עודד, אני עושה הפסקה של עשר דקות. ב-11:51 אתן לך לפתוח בכמה מילים ואני מתחיל את ההקראה.

<(הישיבה נפסקה בשעה 11:47, ונתחדשה בשעה 11:58.)>
<היו"ר איתן כבל:>
שלום לכם, אנחנו מתחילים את הדיון. אדוני הגזבר של הדייגים רצית להגיד מילה, בבקשה בקצרה. אחר כך אתחיל בהקראה.
<אלי חן:>
שמי אלי חן ואני הגזבר והמזכיר של עמותת דייגי הדיג החופי בישראל. אני יושב ומקשיב פה בוועדה המכובדת, ויש פה חברי כנסת מכובדים ויש פה כל מיני ארגונים ואני באמת מבין את כולם. יחד עם זאת, אני רואה פה התנגחות בין המכמורתנים  לדיג החופי, ואני חייב להגיד שבאיזשהו מקום גם המדינה אחראית לזה. אין הפרדה בין הדיג החופי לדיג המכמורתני מבחינת מקומות עבודה וטריטוריית עבודה, ומטבע הדברים יש התנגחות. אנחנו הגענו למצב כזה, וזה הזוי, אני מסתכל מהצד ורואה כל הנוכחים פה, כולל המכמורתנים, רוצים לצאת מהים. לתת להם לצאת? לתת להם מה שמגיע להם ושיצאו. זה יעשה טוב לכולם.
<היו"ר איתן כבל:>
אני מציע שתתעסק עם החופיים, יש לנו מספיק דוברים מטעם המכמורתנים.

<אלי חן:>
אבל זה עדיין גורם לחיכוך בין החופים למכמורתנים. אנשים שלנו ישבו בכלא בגלל זה, הדברים הלא נודעים פה. 

<היו"ר איתן כבל:>
האמן לי שנודע כל דבר.

<אלי חן:>
הדברים האלה יכולים להיפתר. צריך לגרום להם לצאת, וצריך לתת להם לצאת בכובד, ולפטור אותנו ואת כל המדינה מהנושא של המכמורתנים אחת ולתמיד.
<היו"ר איתן כבל:>
תודה. הספורטאים יבקשו שאתם גם תצאו.

<אלי חן:>
סליחה, לספורטאים יש מקום. אני חושב שכל הוועדה היתה צריכה להתקיים לפני ולא אחרי.

<היו"ר איתן כבל:>
תודה, אני מודה לאדוני. תודה על המחמאות ועל הלו"ז שקובע לנו. 

ברשותכם, אני רוצה להתחיל מהסוף ולומר משפט אחד. בשם כל הוועדה אני אגיש גם רביזיה, אני כבר מודיע מראש, כדי שיובהר ליחיאל ולחברים הנוספים שדעתם איננה נוחה לגבי העניין של הנעילה של המשא ומתן, כדי שתנוח דעתכם שאנחנו לא מופקרים ואנחנו לא מפקירים אתכם בתוך התהליך הזה.

ברשותכם, אנחנו עוברים להקראה ולהסבר, ואנחנו מצביעים מי בעד, מי נגד.

<יחיאל אברג'יל:>
לא הבנתי מה זה רביזיה. על מה אתה הולך להצביע?

<היו"ר איתן כבל:>
רביזיה – זאת אומרת שהתקנות לא נכנסות מיד. אחרי שנסיים את המשא ומתן, - - -

<לאה ורון:>
אני בסיום הישיבה אסביר לך בדיוק מה זה. 

<יעקב פרי (יש עתיד):>
רק אחרי שנסיר את הרביזיה - - -

<היו"ר איתן כבל:>
כן, כן – תודה. 

ברשותכם, אנחנו מתחילים הקראה והסבר. שמעון, ברוכים השבים. אני לא מתכוון לפתוח עכשיו את כל הדיון. כמו שאמרתי, מי בעד? מי נגד? כי בסוף בסוף זה עובד על-פי העקרונות של כל הדיון שהתקיים עד לרגע זה כדי למנוע, ואנחנו נעבור להצבעה. 

<מירב תורג'מן:>
אני רק אציין שההקראה תתחיל מתקנה 5 כשלמעשה היא מתקנת את תקנה 4. תקנות 1 עד 4 אושרו בדיון לא האחרון, אלא אחד לפניו, בשינויים בתקנות 3 ו-4 שנגעו לעניין הטפסים – איפה ניתן לקבל אותם. אבל הנוסח הסופי מופיע כרגע מולכם.

אומנם תקנה 5 הוקראה, אבל יש בה שינוי. לכן, אני חושבת שכדאי להקריא אותה שוב לטובת הנוכחים.

האם היא יכולה להקריא את כל תקנה 5?

<היו"ר איתן כבל:>
כן, עדיף. אם אראה שזה - - - , אעצור אותך.

<עדי ארקין:>
עו"ד עדי ארקין, הלשכה המשפטית, משרד החקלאות.

	4
	(1) לא ידוג אדם בשיטות הדיג האלו (להלן - שיטות דיג אסורות): 

	
	
	
	
	  (1)
	בדיג מכמורת בים התיכון אם אורך השק קטן מ-4 מטרים;"


<היו"ר איתן כבל:>
תגידי מה זה אומר? 

<לאה ורון:>
תעצרי אחרי פסקה קטנה ותסבירי. למה הכוונה ב"אורך השק"?

<ניר פרוימן:>
רשת מכמורת מורכבת מהרשת שנגררת אחרי הספינה ומהשק שאליה מתאספים הדגים כשמרימים את הרשת. השק הוא הנקודה האחורית בתוך הרשת שנגררת, וגם בגודל החורים שאחר כך נתייחס אליהם בעיני השק, בגלל שהדגים מצטברים שם, יש את הנקודה המרכזית שממנה דגים קטנים יכולים להתחמק. זה הטעם שבו נקבע גודל מינימלי לאורך השק הזה כדי שגודל העיניים בו שהן יותר גדולות יאפשרו למרבית הדגים הקטנים שלא ראוי שיילכדו לצאת. 

<עדי ארקין:>
אציין שלצורך הבהרה הוספנו הגדרה של שק. 

<שמעון אזולאי:>
האם קנון ייחשב לשק? 

<היו"ר איתן כבל:>
זה שאלה מקצועית, אני לא יודע לענות. 

<שמעון אזולאי:>
ניר, האם קנון נחשב לשק? 

<קריאות:>
מה זה קנון? 

<שמעון אזולאי:>
קנון זה המבוא לסוף הרשת. הוא פשוט אותו דבר כמו העיניים של השק, רק הוא מחוט יותר דק.

<ניר פרוימן:>
שמעון, כתוב בתקנות: השק הוא החלק האחורי שבו נאספים הדגים, והאורך שלו הוא האורך המינימלי 4 מטר. אתה רוצה לחלק?

<שמעון אזולאי:>
אם הקנון הוא חלק כי זה אותו גודל עין, פשוט חוט יותר דק.

<ניר פרוימן:>
אז אם זה אותו גודל עין והוא באורך כזה אז לפי התקנות זה יעמוד - - -

<שמעון אזולאי:>
שיירשם בפרוטוקול.

<היו"ר איתן כבל:>
כל מילה שפה, הפרוטוקול קשוב.

<ניר פרוימן:>
אני רק אגיד לפרוטוקול, אנחנו מתייחסים לשק כפי שהגדרנו אותו בתקנות בלי להתייחס למושג כזה או אחר. השק הוא החלק האחורי שאליו אנחנו - - -

<היו"ר איתן כבל:>
תודה, הלאה.  בבקשה, גברתי.

<עדי ארקין:>
	
	
	
	
	" (2)    
	
	בנחלי ים תיכון ובתחומי 100 מטרים מפתחם ברשת, למעט ברשתות ייעודיות לדיג דגיגי קיפונים (בורי); לעניין זה, "דגיג" — דג שאורכו מקצה פיהו ועד קצה זנבו אינו עולה על 5 סנטימטרים;   

	
	
	
	
	     (3)
	באמצעות רשת או סורג קבועים או אמצעי קבוע אחר. בפסקה זו, "קבוע" – המעוגן לקרקע במשך תקופה של שבעה ימים או יותר;

	
	
	
	
	    (4)
	תוך שימוש בכל אמצעי המכוון להמריץ תנועת  דגים לתוך רשתות או מלכודות, או להוצאתם ממקום מסתור;" 


<שמעון אזולאי:>
בהקשר לזה אני מבקש לדעת אם הכוונה גם להרקולסים וגם לפשקים? חייב לשאול את זה.

<ניר פרוימן:>
התשובה היא לא. זה לא נוגע לפשקים ולהרקולסים של דגים.

<היו"ר איתן כבל:>
חברים, אם יש לכם התייחסויות אך ורק מקצועיות, ענייניות, חובתכם לומר את זה עכשיו.

<שמעון אזולאי:>
זה ענייני, ענייני.

<עדי ארקין:>
	
	
	
	
	" (5)
	באמצעות מערך חכות בים כנרת;

	
	
	
	
	   (6)
	באמצעות רובה תת-ימי, בים כנרת ובמפרץ אילת;

	
	
	
	
	    (7)
	מיתקני נשימה מלאכותיים לצלילה;

	
	
	
	
	    (8)
	ברשת עמידה, אם מתקיים אחד מאלה: 
(א) מחוף ים כנרת או מחוף מפרץ אילת;

(ב) מכלי שיט בים כנרת, אם אורכן המצטבר של רשתות העמידה עולה על 1,000 מטרים;

(ג) מכלי שיט בים תיכון ובמפרץ אילת, אם אורכן המצטבר של רשתות העמידה עולה על 2,000 מטרים;

	
	
	
	
	    (9)
	תוך שימוש בנשק חם;

	
	
	
	 
	    (10)
	במערכת מימי הירדן ובמפרץ אילת ברשת זריקה;

	
	
	
	
	   (11)
	תוך שימוש במחולל מכות חשמל;

	
	
	
	
	   (12)
	ברשת גריפה;

	
	
	
	
	   (13)
	מכלי-שיט באמצעות –

	
	
	
	
	
	(א)
	מערך חכות שוקע, שאורכו המצטבר עולה על  5,000 מטרים או שמספר קרסיו עולה על 1,500;

	
	
	
	
	
	(ב)
	במערך חכות צף שאורכו המצטבר עולה על  60,000 מטרים או שמספר קרסיו עולה על 2,000;" 



<שלמה רביצקי:>
רביצקי שלמה, דייגי אילת. מה הכוונה שלך ב"רשת גריפה"? מכמורת או לג'ארף ?
<ניר פרוימן:>
ג'ארף. רשת גריפה, כתוב בהתחלה: שיטת דיג של פרישת רשת במים וגרירתה אל החוף. לא עבודה עם הסירה בתוך הים שאתה מקיף.

<שלמה רביצקי:>
 לא הקפה.
<ניר פרוימן:>
לא הקפה.

<קריאה:>
זה מוגדר.

<היו"ר איתן כבל:>
פופו.
<פואד נסאר:>
בקשר לצלילה – למה את מתכונת במכשירי הנשמה - - -?

<עדי ארקין:>
מדובר על מתקני הנשמה מלאכותיים כפי שהשיטה הזו אסורה בתקנות גם כיום.

<פואד נסאר:>
מה זה? 

<עדי ארקין:>
בלוני חמצן. 

<פואד נסאר:>
לא קומפרסורים. 

<עדי ארקין:>
לא, לא. 

<פואד נסאר:>
זאת אומרת, קומפרסורים מותר.

<ניר פרוימן:>
קומפרסור למה?

<פואד נסאר:>
לצלילה.

<ניר פרוימן:>
אמצעי מלאכותי שהוא לא בצלילה חופשית אסור על-פי התקנות, אלא אם כן זה למטרות מחקר או למטרות - - -

<פואד נסאר:>
יפה. אז בקשר לאלה של צלילה,  זה גורף? זה גם למי שיש לו רישיון עוסק בדיג בצלילה? מתנגדים. אנשים מתפרנסים וכבר חמישים שנה זה העבודה שלהם.

<היו"ר איתן כבל:>
אתה יכול להתנגד כמה שאתה רוצה. פופו, אנחנו עכשיו בשיח מקצועי. אני מציע לכולנו להנמיך. אתם לא יכולים גם לנהל ביניכם את השיח. אלה שצריכים להצביע גם צריכים להבין במה דברים אמורים. 

אדוני, אתה יכול לתת את ההסבר?

<עדי ארקין:>
אני רק אחזור ואגיד ששיטת הדיג עם מתקני נשימה מלאכותיים אסורה בתקנות. שיטת דיג אסורה בתקנות כבר כיום בהתאם לתיקון שבוצע עוד בשנת 98'. לפי הסברים מדעיים שמיד ניר ירחיב עליהם שהוצגו כבר לפני עשור, חוזק הצורך למנוע את השימוש בשיטה הזו כדי להגן על אוכלוסיית דגי המטרה, ובעיקר דגי דקר. השיטה הזו הותרה בהיתר חריג למספר מצומצם מאוד של דייגים,  והודע על הכוונה להפסיק את השימוש בשיטה כבר בתחילת שנת 2015. גם כיום היא מותרת באופן מוגבל ביותר. 

<ניר פרוימן:>
המציאות היא ששיטת הדיג הזו באמת אסורה. היא נאסרת ברוב המדינות בעולם.

<היו"ר איתן כבל:>
איזו שיטה? איך זה מתבצע? תסביר לי.
<ניר פרוימן:>
שיטת דיג, ויש כאן גם דייגים כאלה, בצלילה נעשית היום בשני אמצעים: דיג ספורטיבי בצלילה חופשית שדייג יורד מהסירה וצולל, עוצר את נשימתו, ודיג כפי שכאן נאסר בתקנות שיש שימוש בצלצל יחד עם מכלי חמצן. זה מאפשר פרק זמן ארוך לדייגים שחלקם מתפרנסים מזה או עוסקים בזה לפחות באופן חלקי כזה או אחר. יש קבוצה מאוד מצומצמת של אנשים שמקבלים מאתנו היתרים חריגים לרישיון הזה למרות שהוא אסור בחוק.

<היו"ר איתן כבל:>
למה הוא באמת אסור?

<ניר פרוימן:>
השיטה מהווה פגיעה מאוד מהותית בדגים בנקודה הכי רגישה שלהם, דגים שמצטברים באזורים של סלעים, דגים שנמצאים בתקופה של טרום רבייה. הפייר פליי המקובל בדיג שבה הדייג יוצא לים ומנסה באמצעות הנחת רשתות או גרירה שלהן לתפוס את הדגים, כאן בעצם מופרת בצורה - - -

<היו"ר איתן כבל:>
אוקי, הבנו. 

כן, בבקשה.

<משה ריומי:>
שלום, קוראים לי משה ריומי. אני נציג הצוללנים מהדיג החופי. אני מתפרנס בדיג בצלילה עם מכשירי נשימה מלאכותיים במשך עשרים שנה. אני מצהיר ברשויות המס שאני מתעסק בזה כבר עשרים שנה. אין לי תעסוקה אחרת. זה הדבר היחיד שאני יודע לעשות. אם הם רוצים לפטר אותנו אז אני מציע ורוצה ודורש שיפצו אותנו, אם זה מה שיקרה בסוף.
<היו"ר איתן כבל:>
כדי לפתור את העניין הזה אני מציע את הדבר הבא. היה כתוב שלפקיד הדיג יש את הסמכות להורות. אני מציע שהזכות הזו תישמר לך. כדי לא לכלוא אותך עכשיו פה בתקנות שכדי לשנות את זה  נידרש לזה, שיינתן לך שיקול הדעת והסמכות כדי לאשר אולי, אם בכלל.

<תמי מור:>
תמי מור, הלשכה המשפטית. אני רוצה להזכיר שבסעיף 4, בסופו בסעיף (ב) יש אפשרות לפקיד הדיג הראשי לתת היתר לכמה שיטות. בין היתר, לשיטה הזו. אבל כתוב: למטרות מחקר או לצורך מניעת נזק לדגה. 

<קריאה:>
שיתחיל לחקור את הדגים מהיום.

<היו"ר איתן כבל:>
כפרה, עשה לנו טובה. 

אני מנסה לומר שתינתן לך האפשרות גם - - -

<ניר פרוימן:>
לשמור על האפשרות הקיימת היום להמשיך לתת החרגה לדייגים כאלו.

<היו"ר איתן כבל:>
נכון, כן.

<ניר פרוימן:>
אני חושב שבמקרה הזה מדובר בשיטה שהיא שיטה לא רלוונטית. בגלל זה יצא מהחוק ב-98', וניתנו הקלות לאורך הרבה זמן לאנשים שפעלו מתוך הבנה שהם ייצאו. נכתב על זה הרבה מאוד ואמרו לאנשים: קחו איזה זמן שבו יתנו היתרים חריגים. משכו את זה הרבה מאוד זמן, לצערנו. כמעט 20 שנה. 

<היו"ר איתן כבל:>
כן, בבקשה.

<אלון רוטשילד:>
אלון רוטשילד, החברה להגנת הטבע. שתי נקודות: האחת, זה באמת מה שאמר עכשיו פקיד הדיג. תקופת הגרייס הזאת כבר התמשכה למשך הרבה מאוד שנים, ואי אפשר לנהל כשכל פעם נותנים עוד ועוד ועוד.  הדבר השני, ההשלכות של השיטה הזו על בתי הגידול הן קרדינליות. אתה מדבר על אזורים שהם בדיוק אזורי המסתור האחרונים של הדגים, בתוך כוכים, בתוך הסלעים, ולשם מתאפשר הרבה יותר להגיע לבן-אדם שמשתמש באמצעי מלאכותי. מבחינתנו, הדבר הזה הוא שיטה שכבר נאסרה לפני שנים ארוכות. צריך לבוא ולסגור את הנזקים האלה. הם מנקים ריפים שלמים.

<קריאה:>
לדאוג להם לפיצוי.

<היו"ר איתן כבל:>
אני לא יודע לתת לך תשובה. פופו, אנחנו לא נוכל לאשר, בעיקר אחרי שזה כבר נכנס לתוקף לפני כל כך הרבה שנים.

<תמר זנדברג (מרצ):>
תאשר את התקנה ותכניס את זה לעניין הפיצוי.

<היו"ר איתן כבל:>
לא, לא.

<תמר זנדברג (מרצ):>
לא פה.

<פואד נסאר:>
לא דיברו אמת. איתן, זה לא נכון. זה לא  עשרות שנים, זה שקר. יש להם עדיין רישיון. 
<היו"ר איתן כבל:>
פופו, סליחה. אי-אפשר, זה גם מתנהל פה. הכישלון שלהם לא יכול להיות הפתרון או כאילו ההצדק לעניין. זה שהם לא עשו את עבודתם במשך שנים – הרי כל הדיון הזה היה מתנהל אחרת אילו עשו את עבודתם מלכתחילה כמו שצריך, כמובן לא למי שעכשיו נמצא סביב השולחן הזה. 

<יעקב פרי (יש עתיד):>
איתן, מבלי שניכנס פה לדיון מעמיק מדי, איך יכול להיות שהמדינה מוציאה חוק ב-98' ונותנת רישיונות לאנשים לעשות את זה?

<היו"ר איתן כבל:>
זה העניין. זה תמיד יהיה שמי שנותן לזה, ואז זה לא נגמר. אנשי המקצוע אומרים את זה בצורה, ומעטים הם הדברים שגם אומרים אותם בצורה כל כך חדה וברורה.

<תמי מור:>
אני רוצה להסביר שהתקנה שתוקנה ב-98' אכן אמרה שזו שיטה אסורה. אבל נכתב שם שברשות מאת פקיד הדיג הראשי ומטעמים מיוחדים שיירשמו. לא היה כתוב למחקר, לא היה כתוב לדברים אחרים, אלא דברים. 

<היו"ר איתן כבל:>
כן, אמרתי את זה.

<עודד פורר (ישראל ביתנו):>
איפה נרשמים הטעמים המיוחדים?
<תמי מור:>
אצל פקיד הדיג הראשי. כשהוא נתן את הרישיונות האלה הוא עשה את זה - - -

<היו"ר איתן כבל:>
אנחנו בחודש שלפני חיבוט ערבה, אבל לא בכל דבר צריך לחבוט בהם. אני מנסה גם לראות את התמונה כולה. הם הולכים לקראת, ועכשיו אנחנו משתמשים בזה נגדם, וזה לא מהלך שאני רוצה באמת להשתמש.

<צביקה כהן:>
כולם נהנים מזה היום.

<היו"ר איתן כבל:>
צביקה, פתאום התעוררת? צביקה התעורר.

<יעקב אשר (יהדות התורה):>
אין פה כסף, הוא התעורר.

<היו"ר איתן כבל:>
אנחנו נצביע על זה. אנחנו לא מכניסים את זה, אנחנו מאשרים את זה ברוח הדברים שזו הובא בפנינו – as is.

<קריאה:>
יש לי הערה מקצועית לגבי הסעיף הזה. בדיג מכלים אתה יכול לדבר על דגי סלע ואתה יכול לדבר על דגים עוברים כמו פלמידה לבנה ואינטיאסים. חייבת להיות הפרדה בין סוגי הדגים. 

<היו"ר איתן כבל:>
חברים, לא אעשה עכשיו גם GPS לכל צולל מהו דג ומהו לא. 

<קריאה:>
זה לא עניין של GPS,  - - - הרס בדגה.

<פואד נסאר:>
אין אכיפה, אתה צודק.

<היו"ר איתן כבל:>
חברים יקרם, די. 

בבקשה, גברתי תמשיך.

<עדי ארקין:>
	
	
	
	
	"(14)
	בדיג מכמורת, תוך שימוש בקורה המחוברת לחלק הקדמי של הרשת, אשר נגררת על קרקעית הים ("קורה חופרת") או תוך שימוש בכדורים, צמיגים, גלגלים או אביזרים אחרים, המחוברים לרשת ומיועדים להקל על גרירתה על גבי סלעים ולמניעת הסתבכותה בהם;"


<שמעון אזולאי:>
שתי שאלות: רשום פה: "אביזרים אחרים". מה כוונת המשורר בזה? השאלה השנייה היא האם מדובר גם על רפידו שנגרר על בוץ?

<ניר פרוימן:>
מה מחובר לך ברשת לחבל הקדמי? אני לא מכיר את המושג "רפידו".

<שמעון אזולאי:>
רפידו זה קורה כמו שאתם כותבים פה, קורה חופרת.

<ניר פרוימן:>
קורה חופרת אסורה בחוק כבר משנת 98'. 

<שמעון אזולאי:>
היא גמישה והיא יושבת על הקרקע לפני הרשת. משתמשים בה בעיקר לדיג סולים על מצעי בוץ.

<ניר פרוימן:>
מר אזולאי, קורה חופרת אסורה בחוק כבר משנת 98' בתיקון התקנות שנעשה לפני 20 שנה, ואסור השימוש בקורה חופרת ברשתות - - - 

<מיכאל זמל:>
אנחנו מדברים עכשיו על אביזרים אחרים. מה הכוונה בדיוק? כי מה ששמעון עכשיו מסביר נכנס לקטגוריה של אביזרים אחרים. מה הכוונה באביזרים אחרים? כי אתה יכול באותה מידה להכניס כל דבר שמחובר לרשת מכמורת בקטגוריה של אביזרים אחרים כך שדייג מכמורת לא יוכל להוריד את הרשת למים.

<יחיאל אברג'יל:>
איתן, אני רק רוצה עוד לציין שאת כל ההערות האלה העברנו ליועץ המשפטי שלנו - - -

<היו"ר איתן כבל:>
אין בעיה. נשמה,  בחקיקה גם אחרי שכולם כבר ראו נעשים דברים תוך כדי. הקראה היא בדיוק בשביל שתיווצר הדינמיקה הזו של הסברים ואז עולים לך כל מיני עניינים שגם כאשר שלחת להם לא חשבת עליהם.

ניר, בבקשה.

<ניר פרוימן:>
אני לא אתייחס עכשיו לרפידו. אני חושב שהדברים שמוגדרים הם די ברורים. קורה חופרת היא דבר אסור. רשת היא רשת שמחוברת לחבל שנמצא בחלק שממנו אתה מחבר את הפשקים לרשת שלך למטה. כל מה שאתה רוצה להוסיף עליו שהוא לא חלק מחיבור הרשת התפורה לחבל התחתון הוא תוספת לרשת. אם אתה חושב שיש פה איזה בעיה אז - - -

<מיכאל זמל:>
שירביטים גם מחוברים לכבל התחתון, הרקולסים מחוברים ובריינסים מחוברים. הכול מחובר בסופו של דבר - - -

<ניר פרוימן:>
לא, אנחנו מדברים על חיבור הרשת לחבל התחתון.

<מיכאל זמל:>
הנושא של אביזרים אחרים צריך להימחק כי אין בו שום משמעות.

<יחיאל אברג'יל:>
איזה הגדרה של אביזרים אחרים - - -?

<היו"ר איתן כבל:>
יחיאל, אתה רוצה גם שיענו לך.

<ניר פרוימן:>
אביזרים אחרים שמקלים את גרירת הרשת על סלעים. הכוונה היא למנוע גרירה.

<יחיאל אברג'יל:>
כל דבר שתראה זה דבר אחר, ואז - - -

<היו"ר איתן כבל:>
יחיאל, יחיאל, אם אתה חושב שזה החלק שצריך להרים את הקול כדי לטשטש לו את המוח, זה לא. 

<ג'וני יונתן סאבא:>
צריך להגדיר את הדברים מה זה.

<היו"ר איתן כבל:>
ג'וני, אתה רוצה שאני אוציא אותך?

<ג'וני יונתן סאבא:>
לא. 

<היו"ר איתן כבל:>
אבל אי-אפשר כך לנהל דיון. אנחנו רוצים לעזור לכם. גם אני לא יודע מה אתה אומר.
<יחיאל אברג'יל:>
הוא בעצמו לא מבין מה הוא עושה ורושם.
<שמעון אזולאי:>
ניר, רפידו זה על בוץ. אני לא מדבר על המצע הסלעי. קורה שאני גורר בבוץ זה לא מצע סלעי כמו שאתה רוצה בתקנה, אז למה זה אסור?

<היו"ר איתן כבל:>
אתה יודע לתת לו תשובה עכשיו.

<ניר פרוימן:>
אני יכול להתייחס באופן ענייני. יכול להיות שננסה לעשות תיקון קטן בתוך הנוסח. אבל הכוונה היא לחלק הקדמי של הרשת כפי שהיא כתובה. הרשת מתחילה מנקודת החיבור, אחרי השרשראות, אחרי הפשקים, אחרי ההרקולסים, מנקודת הרשת כדי למנוע גרירה על סלעים.

<היו"ר איתן כבל:>
ניר, אני רוצה להציע הצעה. אני אעביר את זה בתיקון. כיוון שאנחנו עושים רביזיה, יש רביזיה, אני אאפשר לכם בתקופה של אחרי ה- - -

<לאה ורון:>
- - - שיקבלו החלטה עכשיו ועד סוף הישיבה - - -

<היו"ר איתן כבל:>
כן, את צודקת.

<שמעון אזולאי:>
כי כתוב פה: "על קרקעית ים". 

<היו"ר איתן כבל:>
שמעון, הרי אם הכול יסתדר אני לא רוצה לכנס אחר כך את כל הכבודה כולה. את צודקת, מנהלת הוועדה. ובצדק, אנחנו גם בתקופה של חגים וכל העניינים, אני לא רוצה. אני מציע שעד סוף הדיון, כמו שאנחנו עושים, בסעיף הזה תצטרך לתת מענה גם אם תצטרכו לצאת לכמה דקות החוצה.

<מיכאל זמל:>
מה זה סלע? צריך להגדיר באופן ברור את המושג של סלע, מה זה סלע. כל הסעיף הזה בכלל לא רלוונטי, כי ישנו סעיף אחר כך כאשר אתם סוגרים את הנחשונים, את הצפון, את הדיג לאורך של 25 ק"מ אל הים, הסעיף הזה פשוט מתבטל. זאת אומרת, אם יש לך היום רכב שטח ואתה אוסר עליו לנסוע ביערות הכרמל, אף אחד עדיין לא אוסר לנסוע בכביש איילון באותו רכש שטח. לכן, הסעיף הזה הוא בכלל לא רלוונטי. 

<ניר פרוימן:>
אני מודה לך שאתה מסביר לי מה רלוונטי ומה לא, אענה לעניין. בשפה פשוטה יש חגורה ושלייקס. זה שיש אזורים אסורים לדיג שבהם יש רגישות גבוהה שאנחנו חושבים שצריך לשמור על משאב הדגה ועל התפתחות הסביבה הימית, זה אחד. זה שאסור להשתמש בציוד פוגע באופן קיצוני בדומה למה שמקובל ברוב מדינות העולם הנאור, זה דבר שני. אחד לא קשור לשני. אסור להשתמש בקורה חופרת וברוק הופרס. אתה רוצה אני אכתוב את התקנה הזו באנגלית כפי שהיא - - -

<מיכאל זמל:>
קודם כל, זה לא מקובל ברוב מדינות העולם. בים התיכון, בצרפת, עובדים על זה. בכל מדינות אירופה עובדים על זה. אתם לא הטרחתם את עצמכם במשך שבע שנים, אלא אני לבד. פרט אחד לא בדקתם כאשר הזמנתי אתכם בצורה רשמית לא פעם אחת לעשות ביקורת. אתם עושים תקנה פרטנית כדי לגזול ממני את הפרנסה, כאשר התקנה הזו, הסעיף הזה ספציפי, לא רלוונטי כי אתם סוגרים צפונה.
<היו"ר איתן כבל:>
די, די. הבנתי, הוא כבר עושה פירוטכניקה. הוא אמר בפתיח את הדברים שלו, הוא לא צריך את כל מה שיש לו בבטן. אפשר להשאיר לאחר כך.

<ניר פרוימן:>
אני חוזר על הדברים. זה לא משנה כרגע אם זה בן-אדם אחד שמשתמש בזה או לא. אנחנו כרגע מעבירים תקנות שאוסרות על שימוש בציוד שלא רלוונטי לאזור שלנו. כדי למנוע פגיעה יש פה גם אלמנטים אכיפתיים. גם כשהדוגמא של רכבי שטח מאוד מקובלת, יש דברים שאסור ומותר לנהוג,  ויש גם דברים שמותר ואסור לעשות עם אביזרים ברכב.

<היו"ר איתן כבל:>
תודה. עוד הערות. 

<יחיאל אברג'יל:>
הייתי רוצה לשאול אותו מהי ההגדרה של גלגלים. גלגל יכול להיות מגלגל של אופניים עד לגלגל של - - -. מה זה גלגל?

<היו"ר איתן כבל:>
ברור.  ניר.
<ניר פרוימן:>
כל גלגל או כל אמצעי שמחובר לחבל התחתון של הרשת בנקודת החיבור שלה, מבחינתנו, מעבר לרשת שמחוברת לחבל לא צריך להיות.

<היו"ר איתן כבל:>
תודה.

<יחיאל אברג'יל:>
השרשרת שם. חבל על חבל מותר לי להקל על הרשת? אדוני היושב-ראש, תן לי שנייה להסביר. אתה רוצה מקצועית. מה ההיגיון?

<היו"ר איתן כבל:>
לא, לא. סליחה, אתם רוצים שאני אאפשר לכם? גם את זה אחר כך תסבירו בחוץ וננסה להגיע להבנה. 

<יחיאל אברג'יל:>
משפט.

<היו"ר איתן כבל:>
נשמה, אתה עושה לי פיליבסטר. לא מקובל עליי.

<יחיאל אברג'יל:>
לא פיליבסטר, משפט. העניין הוא של להקל על הרשת – הרי כל הטענות פה של כולם שאנחנו חופרים ואנחנו הורסים. אם אנחנו מקלים על הרשת ההיפך הוא הנכון. אנחנו לא חופרים ולא הורסים. אנחנו מרימים אותה מעל הקרקע ואז היא יותר - - -

<היו"ר איתן כבל:>
אמרתי, אין מקום בל"ו צדיקים אם לא הייתם נכנסים לרשימה. לא הבנתם, לא נורא. 

<מירב תורג'מן:>
הנוסח נשאר כמו שהוא? - - -

<היו"ר איתן כבל:>
כן, הלאה. רק תרשמו את שתי הנקודות האלה שעליהם דיברו יחיאל ושמעון.

<שמעון אזולאי:>
(14) – צריך לשבת אחר כך.

<היו"ר איתן כבל:>
אחר כך, בסדר. הלאה.

<עדי ארקין:>
	
	
	
	
	"(15)
	בחכה בעלת קרס מרובה עוקצים ("עוגן"), בה מושלך הקרס לשם לכידת הדג בגופו ("חטיפה").

	
	
	
	
	  (16)
	בדיג ברשת טבעת בים התיכון, במרחק הקצר מ-500 מטר מהחוף;"


<ניר פרוימן:>
סעיף (16) מתייחס לזה שדיג של דיג הקפה ייאסר במרחק שקטן מ-500 מטר מהחוף. הוא לא דיג חופי, הוא דיג הקפה.

<סעדו זיינב:>
אז אתה מדבר על הצ'ינצ'ולות. אבל יש חוק שאומר לך 300 מטר מהחוף. אתה מוסיף להם עוד 200 מטר שיתרחקו מהחוף?

<ניר פרוימן:>
כן. לדיג – כן.

<היו"ר איתן כבל:>
הלאה – (17).

<עדי ארקין:>
	
	
	
	
	"(17)
	בדיג ברשת טבעת במערכת מימי הירדן המשמשת לדיג אמנונים, שפמנונים וביניות, אם אורך השק קטן מ-15 מטרים וגובהו קטן מ-10 מטרים.

	
	
	
	(ב) על אף האמור בתקנת משנה (א), רשאי פקיד הדיג הראשי להתיר, למבקש מסוים, לתקופה שיקבע ובהחלטה מנומקת בכתב, שימוש בשיטות הדיג האסורות המנויות בפסקאות 4(2), 4(3), 4(6), 4(7), 4(10), 4(11), 4(12), 4(16) למטרות מחקר או לצורך מניעת נזק לדגה."


<היו"ר איתן כבל:>
הסבר.

<מירב תורג'מן:>
כן, ושתגיד גם לאיזה שיטות דיג אפשר לתת היתר. 

<ניר פרוימן:>
בשיטות הדיג שמנויות בסעיפים הקטנים, ואפשר לעבור עליהם ולהקריא אותם מחדש, אבל זה מה שעשינו הרגע, שאין בהם משום פגיעה שהיא לא מידתית ואין בה שום צורך לתת. כמו למשל, שימוש בנשק חם, אין שום צורך לתת אותו גם למטרות מחקר.  אבל בשיטות שיכול להיות מצב שחוקרים מהאקדמיה או אנחנו באגף הדיג או רשות הטבע והגנים או שגופים שחוקרים לצורך העניין, או למטרת איסוף דגים כדי להסיר, למשל, מינים פוגעניים, בשיטות כאלו יש סמכות לפקיד הדיג הראשי לתת היתרים. זה נעשה גם היום וזה מבוטא כאן.

<היו"ר איתן כבל:>
אוקי. אנחנו נצביע על כל הסעיף, להוציא פסקה (14). מי בעד? ירים את ידו. 

הצבעה
בעד – רוב
נגד – מיעוט
נמנעים – אין





להוציא פסקה (14), תקנה 5 אושרה.
<היו"ר איתן כבל:>
תודה. אושר, להוציא פסקה (14) שאחר כך נצטרך להתייחס אליה.

<לאה ורון:>
חברת הכנסת תמר זנדברג הצביעה במקום חבר הכנסת עיסאווי פריג'. חבר הכנסת עודד פורר הצביע במקום חבר הכנסת חמד עמאר.

<היו"ר איתן כבל:>
הלאה.

<עדי ארקין:>
	"החלפת תקנה 5

	66.
	במקום תקנה 5 לתקנות העיקריות יבוא:

	
	
	"מידה 
מזערית לעיני רשתות
	5.
	(א) לא ידוג אדם דגים ברשת אם מידת עיני הרשת קטנה מהקבוע להלן:

	
	
	
	
	 (1)

	ברשת מכמורת 22 מילימטר מקשר לקשר או מידת מתח של 44 מילימטר, ובשק - 24 מילימטר מקשר לקשר או מידת מתח של 48 מילימטר;" 


<בלה שיק:>
מה שונה בתקנה הזו לעומת מה שקיים היום?

<ניר פרוימן:>
לא שונה.

<בלה שיק:>
אז למה צריך להקריא אותה?

<היו"ר איתן כבל:>
הגעתי להסכמה שלא משנים. את זוכרת את הוויכוחים שהיו. השארתי את זה. שמעון, אתה זוכר? אפשר כאילו להגיד - - -

<קריאה:>
תודה.

<היו"ר איתן כבל:>
לא נורא, אני אעשה את עצמי לא שומע. 

אוקי, הלאה.

<עדי ארקין:>
	
	
	
	" (2)
	ברשת עמידה המשמשת לדיג במערכת מימי הירדן -  45 מילימטר  מקשר לקשר;"


<סעדו זיינב:>
איזה רשת עמידה?

<עדי ארקין:>
יש הגדרה. אני מציעה לקרוא את פרק ההגדרות לפני ששואלים  שאלות. רשת עמידה מוגדרת. 

<היו"ר איתן כבל:>
הלאה, הלאה – אוקי.

<עדי ארקין:>
	
	
	
	"(3)
	ברשת עמידה, במקום שאינו מערכת מימי הירדן - 30  מילימטר מקשר לקשר;"


<אלי חן:>
רגע, פה יש בעיה. כשאומרים רשת עמידה 30 מילימטר בין קשר לקשר, מה זה אומר בדיוק? שזה עין 60?

<ניר פרוימן:>
זה אומר מדידה. הצלע של הרשת היא רשת של 30. ומה שהיום 14 גדלה ל-30. מה שנעשה בו שימוש ברוב - - - הדיג החופי בישראל גם היום.
<פואד נסאר:>
אתה מתכוון 30 מילימטר ריבוע או מעוין? 

<ניר פרוימן:>
רשת מעוינת, אבל אורך כל צלע היא 3 סנטימטרים, רשת 60.

<פואד נסאר:>
עם מה נעבוד? תן לי את התיק.

<היו"ר איתן כבל:>
בואו נמצא פתרון, לא להגיד לא. זה לא ויכוח. 

<פואד נסאר:>
הנה, זה עין 60. תביא לי את הבקבוק. 

<היו"ר איתן כבל:>
עזוב את זה עכשיו, הבנו. 

<פואד נסאר:>
אני רוצה שתראו את זה . זה עין 60, מה לתפוס? 

<קריאה:>
דגי המטרה גם בשיא בגרותם עוברים בזה. 

<פואד נסאר:>
מקשר לקשר. אדוני היושב-ראש, אני רוצה שגם אתה תשמע את זה. זה לעולם הדייג לא - - -

<היו"ר איתן כבל:>
הבנתי. רק במקרה הטוב שני סוגי דגים אפשר לתפוס בו.

<פואד נסאר:>
שאינם במדינת ישראל. 

<קריאה:>
כרישים ולווייתנים.

<היו"ר איתן כבל:>
ניר, זו הרי שאלה מקצועית. הבעיה שלנו איתם היא בעיקר רק המועד. אני לא רוצה למצוא את עצמי שאני גם נותן להם עכשיו מכה נוספת שהיא בכלל לא כתובה בתוך הספר. חוץ מזה, למה נזכרתם בזה רק עכשיו? זה הופיע בתקנות. 

<קריאה:>
כי אף פעם לא דיברתם על הדיג החופי. 

<פואד נסאר:>
לא הגענו לזה, אמרת לי אחר כך.

<היו"ר איתן כבל:>
אלון, בבקשה.

<אלון רוטשילד:>
אלון רוטשילד, החברה להגנת הטבע.  אחת הבעיות כל פעם כשמייצרים ממשק דיג זה שאנשים שופטים את מה שמטילים עליהם לפי מה שהם מכירים. נכון להיום יש לנו בעיה מאוד קשה של הדגה בגלל, בין השאר, שלא היתה עונת רבייה, לא היתה עונת גיוס, דיג מכמורת מסיבי וכו'. כל הרעיון הוא שאנחנו נתחיל לראות דגים מתרבים ואז דגים יותר גדולים. 

<אלי חן:>
אבל בצורה שכלתנית.

<אלון רוטשילד:>
אפשר רגע לסיים? לא הפרעתי לך.

<היו"ר איתן כבל:>
חברים, די.

<אלון רוטשילד:>
אם תעשה חישוב לפי גדלי מינימום של דגים שכתובים בתקנות, האם הדגים האלה יכולים לעבור ברשת של 14 מילימטר, הם לא יכולים לעבור. ולכן, היום התקנות – יש בהן סתירה פנימית. הן מגדירות גודל מינימום של דגים, אבל הן מגדירות גודל רשת שתופס את הדגים הקטנים האלה. ולכן, ההבנה הברורה היא שככל שאנחנו נייצר פה ממשק דיג שיאפשר לדגים להתרבות, הדייגים יוכלו לדוג את הדגים האלה בצורה שהיא  עומדת בתקנות החוק. 

<היו"ר איתן כבל:>
חברים, אנחנו שילשנו להם את הגודל. 

<קריאה:>
הכפלנו.

<היו"ר איתן כבל:>
אני מנסה להגיד שזה לא הוגן. זה מסוג הדברים שאני לא רוצה להיכנס לזה. אלון, אני מדבר רק על-פי דין. לא שהוא תופס דגים שאסור לתפוס. זה ויכוח מקצועי, לא אידיאולוגי, הדגים כשהם מגיעים לבשלות שלהם כפי שמותר לדוג אותם באותה תקופה, האם אפשר לדוג ברשת של ה-60 או אי-אפשר, או רק שני סוגי דגים? אז מה?
<אלון רוטשילד:>
נעשה מחקר על-ידי ד"ר יוני בלמקר שלא היה יכול להגיע היום לדיון, הוא הגיע לדיון הקודם. אגב, נעשה מחקר עבור משרד החקלאות, לא עבורנו, שבדק את הנושא הזה. אנחנו רצינו גודל עין יותר גדול, אגב. ההמלצה שלו החד-משמעית היתה 30 מילימטר.
<קריאה:>
- - -

<היו"ר איתן כבל:>
אתה רוצה שאני אוציא אותך. נו, בחייך. מיותר, עזוב. סליחה, די. חבר'ה, אתם רוצים שקולכם ישמע אז לפחות תתנהגו בצורה ראויה. זה עכשיו דיון מקצועי. 
ניר, אלון, אני מציע כך. אני אאשר את זה, אני אעשה על זה רביזיה. אם לא נגיע להבנות, אין ברירה, אני גם אכנס כדי לשנות את המצב הזה. אני לא רוצה לעצור את זה בגלל זה, אבל אני רוצה שהעניין הזה ייבחן, אלון, ושאני אשתכנע שאני לא בא, מצד אחד, לעזור, אבל מצד שני מייצר עוול כלפיכם. אני אאשר את זה, אבל אני מגיש על זה רביזיה. זאת אומרת, זה בהתניה רק לאחר שאני אשתכנע שהדברים - - -

<קריאה:>
יש פה חוקרת מטעם האוניברסיטה שעשתה מחקר שנוגד את מה שאמר כרגע אלון רוטשילד. כולם צריכים לדעת שזה קיים – בדיוק הפוך ממה שהוא  - - -
<היו"ר איתן כבל:>
אם כבר עשית מחקר אז בואי ותציגי את עצמך כדי שזה ייכנס לדברי ימי הכנסת.
<אורי פריד:>
אורי פריד, דוקטורנטית מהמעבדה של ד"ר יונתן בלמקר מאוניברסיטת תל אביב. העין היא לא עין 60 כמו העין שאתה הצגת. מדובר בעין 30. עין 30 ולא עין 60. לא נעשו המלצות חד-משמעיות לעין 30. המחקר שלי עבד על רשתות של עד גודל עין של 25, ועל-פי המחקר שלי, בכל אופן, וגם ניר יודע את זה, ואנחנו מדברים על זה הרבה, אמרתי שמבחינת גודל עין שאני בחנתי במחקר שלי עד גודל עין של 25 לא צריכה להיות הגבלה של הגודל הזה בחוק. בכל מקרה, הרשתות שאתם הראיתם כרגע זה רשתות גדולות ולא ברשתות האלה מדובר. מדובר ברשתות של עין 30 ולא 60. אתה הצגת את הרשתות, אבל לא לזה ניר התכוון גם. מדובר ברשתות של עין מקשר לקשר, לא עין - - -. כמו שרשום, מכל צלע 3 ס"מ, לא העיניים שאתה הראית. 

<אלי חן:>
- - - 30 , זאת אומרת, זה 15 מקשר לקשר. אני טועה, ניר?
<ניר פרוימן:>
3 סנטימטרים מקשר לקשר.

<פואד נסאר:>
יש לנו פתרון לזה. גם אם נקרא לזה עין 30 - היגיון - לא מקשר ל-. אל תקרא לזה קשר. עין 30, עין 25, עין 28. הוויכוח שלנו הוא – היא אומרת עין 25, עין אקטואלית ומעניינת. אני בעד. אם להגדיל את העין נגיד מ-25 ל-30 - אתה יודע מה? אני בעד, אין בעיה. 
אבל יש סוג דגים שנדוג רק בעין 28 וזה המליטה שהוא  דג עגול ושפיצי שנתפס בעין 28 ו-25. אבל יש סוג דג שהוא מיני מליטה, ובשביל זה צריכים אותו - - -

ניר, בגלל זה לא זימנו אותנו לדיון.

<היו"ר איתן כבל:>
אתה כל הזמן חופר.

<פואד נסאר:>
חופר, לא יכול לא לחפור. חפרו לנו כל השנים.

<היו"ר איתן כבל:>
דבר, נו.

<פואד נסאר:>
עין 18, 16 – זה חובה. זה חובה לצ'ונצ'ילות, זה חובה לדייג חופי בעונה. תגדיר עונה – אין בעיה. אבל בכלל גורף – זה לחסל את האנשים. אז בבקשה להגדיר תקופות, סוגי עין - מקובל. לא - בשביל זה באו לנהל משא ומתן עם מלחמה.

<היו"ר איתן כבל:>
ניר, בבקשה.

<ניר פרוימן:>
בואו נעשה סדר בשני דברים. אנחנו מדברים על כל צלע של הרשת בעין כפי שהיא נמדדת היום. היום הדייגים, כמו שהזכירה פה הדוקטורנטית אורי פריד מאוניברסיטת תל אביב, עובדים בדרך כלל בעין של 25 ומעלה, אורך הצלע. לא 6 על 6, אלא 3 על 3. 
לגבי האפשרות לתת רשתות יותר קטנות לסוגי דגים – אז יש פה בסעיף הבא, בסעיף (5), התייחסות שבכל רשת אחרת 12 מילימטר מקשר לקשר. למה הכוונה? בעצם מעבר לדיג חופי שנעשה ברשתות עמידה יש גם דיג ברשת טבעת - - - מה שנקרא, או צ'ונצ'ולה שפואד הזכיר, שבמקרה הזה מותר לעבוד עם רשת יותר קטנה כי דגי המטרה הם דגים קטנים, סרדינים. 

אבל להתחיל לעשות החרגות כרגע לפי כל חודש גודל אחר של דג – בעיניי זה לא דבר ראוי, לא מקובל כל כך ולא נכון. ההבדל בין 28 ל-30 הוא הבדל של 2 מילימטר לאורך הצלע, וגם הדגים האלה יוכלו להיתפס ככל שאנחנו נתחיל לשפר את ממשק הדיג על-פי התקנות האלה.

<היו"ר איתן כבל:>
מה גברתי אומרת?
<אורי פריד:>
אני יכולה להגיד רק את תוצאות המחקר שלי. אני עבדתי על גודל עין של עד 25 מילימטר. על-פי תוצאות המחקר שלי, וגם לפי שאמרתי בעבר, שלא היה נראה שיש בעיה בשימוש של עין בגודל של 25 מילימטר. 

<אורי שרון:>
שמי אורי שרון, ואני עכשיו דייג מכמורת. לעניין גודל העין – אתם צריכים להבין בכלל איך מודדים עין. המכמורת, לדוגמה, מודדת עין מתוחה. אתם רואים? זו העין. עין מתוחה שאני מותח אותה ואז אני מודד אותה מקצה לקצה בצורה כזו. זה ברור?

<היו"ר איתן כבל:>
כן, ברור.

<אורי שרון:>
הדיג החופי מודד מקשר לקשר. כלומר, מהקשר הזה לקשר הזה. 

יש סוגי דגים שאני יכול לתפוס אותם רק עם עין 18. זה סוג דגים שהגודל שלו הוא גודל כזה - - -

<אורי פריד:>
המחקר שלי לא בחן גודל עין 18, אני עבדתי רק על רשתות של גודל עין 25. אני לא יודעת להגיד לך.
<אורי שרון:>
אם אנחנו מדברים כאן על 30 אז זה משהו גורף שלא לוקח בחשבון שיש דגים לדוגמה, דג שנקרא "שמגלך" באידיש, ובערבית זה בורי תייר, שאתה לא יכול לדוג אותו מעבר לעין 18. אלה רשתות צפות, לדוגמה, שאנחנו סוקרים את הלהקה. לכן, חייבים בגודל העין גם להתייחס לסוג הדג.

לגבי הרביזיה – אני מקווה שבעתיד של שלוש השנים האלה באמת תהיה נציגות של דייגים, ואז הדברים המקצועיים האלה יועלו.

<היו"ר איתן כבל:>
עזוב עכשיו. אתה נותן לנו עכשיו גם ציונים?

<אורי שרון:>
זה לא עניין של ציונים, זה עניין של דרך. זה לא מקצועי. על כל סעיף יהיה לנו עימות מקצועי.

<ניר פרוימן:>
העין ברשת עמידה היא כמו שכתבנו, היא 30 על 30. במדינת ישראל שדגים בים התיכון הרבה מאוד מינים של דגים מייצרים תמיד את הפשרה בין קבוצת דגים מסוימת של - - - ושהיא קטנה לבין כמות הדגים שאפשר לתפוס אותם ויהיו ראויים גם למכירה ויתפרנסו מהם. 

צריך לזכור שבסופו של דבר זה פרנסה שלהם, ושבשביל שהם יתפרנסו עדיף להם להביא דגים גדולים, נכונים, בגודל  - - -

<אורי שרון:>
סליחה, שאני מתפרץ. יש סוג דג, באותו סוג אתה לא יכול להביא אותו בעין אחרת מעין 18.

<היו"ר איתן כבל:>
תודה, די.

<אורי שרון:>
לא אמרתי מספיק.

<היו"ר איתן כבל:>
די. שלמה, בבקשה.

<שלמה רביצקי:>
עין 12, מה שאתה כותב בתקנה (4), (5), למעשה צריך כל רשת להתאים לסוג הדג שאתה רוצה לתפוס. אם אנסה לתפוס דגים בעין קטנה מדי, הדגים האלה פשוט ימותו. כשאני רוצה לתפוס דג מסוים, מליטה או סרדין, לא אקח עין גדולה מדי או קטנה מדי. אתם חוטאים למטרה, גורמים לנזק.

<היו"ר איתן כבל:>
שלמה, שניה. 

<ניר פרוימן:>
איתן, ברשותך. יש פה בסך הכול שינוי ועדכון התקנות. התקנות כתובות כך גם בתקנות המקוריות, כך נעשה בעולם. יש גודל מינימלי. אתה רוצה לעבוד עם גודל גדול יותר כדי לתפוס דגים גדולים – מותר לך. אסור לך לתפוס דגים גודל קטן ממה שמוגדר כאן. 

<שלמה רביצקי:>
איזו מין תשובה זו? זה משהו מקצועי.

<היו"ר איתן כבל:>
אני לא איש המקצוע, אבל - - -
<ניר פרוימן:>
צביקה, ברשת הקפה אתה יכול לדוג דיג של עין 12, ברשת עמידה רק עם עין 30 – זה מה שזה אומר.

<שלמה רביצקי:>
אתה הורג את הדגים.

<היו"ר איתן כבל:>
שלמה וניר, מספיק. כן, בבקשה.

<מנחם גורן:>
מנחם גורן, ביולוג ימי, אוניברסיטת תל אביב. הערה רק למתודיקה של ההבנה של הדברים פה. כשמדברים על העבודה של אורי ועל דברים אחרים שעין קטנה תופסת דג קטן, זה נכון. אבל הרבה ממה שאנחנו שומעים פה על דגים קטנים זה תוצאה של over fishing. זאת אומרת, אם נמשיך עם רשתות עם עין קטנה בגלל שהיום יש דגים קטנים הם לא יגדלו אף פעם. מטרת הממשק היא לשפר את המצב. הרבה מהדגים שהיום נתפסים קטנים, ייתפסו גדולים.
<היו"ר איתן כבל:>
תודה, הבנתי. חברים יקרים, תודה רבה. ניר, אני אומר את הדבר הבא. אני מאשר את התקנות. אעשה רביזיה על הסעיף הזה. אם נבוא בדברים, זה דיון מקצועי. בכל הכבוד. אני מבין את המציאות בשטח ויש את המציאות שרוצים לייצר אותה. לכן, צריך למצוא את נקודת האיזון ואנחנו נמצא אותה. 

<פואד נסאר:>
גם בעניין של הצלילה. 

<היו"ר איתן כבל:>
לא, צלילה נגמר. 

<פואד נסאר:>
אבל יש 16 או 18 אנשים במדינת ישראל. מה נעשה איתם?

<היו"ר איתן כבל:>
פופו, אתה לא שמת לב. זה כבר אושר בסעיף הקודם.

<פואד נסאר:>
לא, זה לא היה. 

<היו"ר איתן כבל:>
הלאה.

<עדי ארקין:>
נמשיך מפסקה (4).
	
	
	
	"(4)
	בשק של רשת טבעת, במערכת מימי הירדן, המשמשת לדיג אמנונים, שפמנונים וביניות - 45 מילימטר מקשר לקשר. 

	
	
	
	(5)
	בכל רשת אחרת – 12 מילימטר מקשר לקשר."


<קריאה:>
מתנגדים.

<עדי ארקין:>
	
	
	
	"(ב) לא ידוג אדם במלכודת דגים או סרטנים, זולת אם גודל עין המלכודת הוא 30 מילימטרים או יותר מחיבור לחיבור, בכל חלקי המלכודת.

	
	
	
	(ג) על אף האמור בתקנות משנה (א) או (ב), רשאי פקיד הדיג הראשי להתיר, לתקופה שיקבע ובהחלטה מנומקת בכתב, שימוש ברשת או במלכודת שלא מתקיימים בהן התנאים הקבועים בתקנות המשנה האמורות, למטרות מחקר או לצורך מניעת נזק לדגה." "


<ניר פרוימן:>
זה מאפשר. בפועל במידה וישכנעו האנשים שיש צורך לדגים מסוימים גודל עין אחרת, הסעיף הזה נותן את האפשרות להחרגה. אבל ברירת המחדל היא מה שקבענו בתקנות.

<מירב תורג'מן:>
אבל זה רק לצורך מטרות מחקר או מניעת נזק לדגה – מאותם טעמים.

<היו"ר איתן כבל:>
כן.

<ניר פרוימן:>
כן, באותם טעמים.

<מיכאל זמל:>
רציתי לשאול האם יש בכלל רישיונות למלכודת. אם מישהו רוצה לקבל רישיון למלכודת האם נותנים רישיון למלכודת? כמה רישיונות יש למלכודת? האם זה רלוונטי בכלל כל הסעיף הזה? שנית, מאוד רציתי להעיר לגבי כל הנושא המקצועי, גודל עיניים וכאלה.

<היו"ר איתן כבל:>
לא, לא, לא – נגמר. 

<מיכאל זמל:>
זה קשור גם לסעיפים הבאים  - בשביל לעשות את זה הפקידים לא יכולים לעשות את זה. בהיעדר תפקיד של טכנולוג דיג שאיננו משנת 2000 באגף לדיג אי-אפשר לעשות שום הגדרה מקצועית בנושא. אנחנו שומעים ביולוגים ודייגים שתמיד יש קונפליקט רב שנים, אבל באמצע לפתור את הקונפליקט הזה יכול רק טכנולוג דיג.

<היו"ר איתן כבל:>
די, שמעתי. סיכמתי את הנושא. תודה.

אלון.

<אלון רוטשילד:>
הערה קטנה לגבי המלכודות. שוב, היום זה לא מאוד נפוץ, זה יכול להיות נפוץ מחר. יש בעיה פוטנציאלית שבמסגרתה יניח בן-אדם מלכודת וישכח אותה שם, ומה שקורה זה שנלכד שם דג. לכן, אנחנו מציעים שני דברים קטנים כדי לפתור את הבעיה הזו ושזה לא יהפוך למלכודת מוות: אחד, חובת סימון. שיהיה ברור שאם אני הנחתי מלכודת יודעים שזה אני. הדבר השני, אם אפשר להגדיר: מלכודת לא נשארת במים יותר מ-24, 48 שעות, שלא יהיה מצב ש- - -
<שלמה רביצקי:>
מתנגד, מתנגד. ממש לא נכון. הוא מדבר לא לעניין.

<היו"ר איתן כבל:>
שלמה. ניר, בבקשה.

<ניר פרוימן:>
אנחנו קבענו בתקנות, ועברנו על זה קודם, שאסור להשאיר ציוד קבוע, אבל רק למשך של שבוע, ולא  48 שעות. זה מאפשר גם הנחת מלכודות למשך קצת יותר ימים. זה מאפשר לדייגים. יש בזה סכנה, יכולים להיתפס דגים. אבל זה  נותן מערכת של אפשרות גם לדייגים שפועלים עם מלכודות.

לשאלה שלך, מיכאל – כן, יש רישיונות דיג למלכודות. לא הרבה, אבל קיימים.

<מיכאל זמל:>
ומה עם גודל העין?
<היו"ר איתן כבל:>
אתה מחזיר אותי לגודל העין. אנחנו כבר הקמנו מדינה. דנו בזה, זה נגמר. כבר נתתי את האישור ונתתי את ההנחיה. אנחנו לא חוזרים לאחור. כבר סיכמתי, יקירי.

<אלון רוטשילד:>
איתן, רק אם אפשר לגבי הסימון.

<היו"ר איתן כבל:>
כן. למה שלא יהיה סימון באמת?

<ניר פרוימן:>
אין לי התנגדות שיהיה סימון. במפרץ אילת נעשה שימוש בסימון של מלכודות.
<קריאות:>
יש סימון.

<היו"ר איתן כבל:>
חברים יקרים, אתם עושים דו-שיח של חירשים. אני היחיד שמבין פה. 

<שלמה רביצקי:>
זה קיים באילת.

<היו"ר איתן כבל:>
יפה, אבל זה לא רק לגבי אילת.

<שלמה רביצקי:>
אבל אנשים שלו חותכים את המלכודות.

<היו"ר איתן כבל:>
שלוימ'ה, גם אתה נכנסת להצגה הזו עכשיו.

<שלמה רביצקי:>
זה מתועד גם.

<פואד נסאר:>
זה לא הצגה,  זה מתועד. אתה כבר מכיר אותי. כשאני אומר מתועד, זה מתועד.

<היו"ר איתן כבל:>
נראה לי שבמקום לעבוד אתם מפעילים עכשיו מצלמה קבועה. אוקי, אז אני מוסיף שתהיה חובת סימון. 

<מירב תורג'מן:>
היא סיימה את תקנה 6, ואני רוצה להבין איפה אנחנו מכניסים את הסימון של המלכודות. 

<ניר פרוימן:>
בסעיף (ב) של דיג עם מלכודות צריך יהיה להוסיף חובת סימון. 

<מירב תורג'מן:>
אז לא ידוג אדם במלכודות דגים או סרטנים, זולת אם גודל עין המלכודו הוא 30 מילימטרים או יותר מחיבור לחיבור, בכל חלקי המלכודת, והמלכודות יסומנו? במה? איך תסמנו אותן? 

<היו"ר איתן כבל:>
איך הוא מסמן באילת?

<שלמה רביצקי:>
באילת אנחנו מצמידים לכל מלכודות תווית פלסטיק עם שם הבעלים, מספר הרישיון של הסירה.

<היו"ר איתן כבל:>
מצוין.

<ניר פרוימן:>
זה קביל, זה קיים גם.

<מירב תורג'מן:>
במה הן מסומנות?

<שלמה רביצקי:>
בתווית פלסטיק ומספר שרשום – הפרטים של בעל המלכודת. 

<אלון רוטשילד:>
רק זה צריך להיות כתוב בצורה בלשון שלילה כי כתוב: לא ידוג אדם. היא לא מסומנת כאילו.

<קריאה:>
נכון, והמלכודת אינה מסומנת.

<היו"ר איתן כבל:>
אוקי, זה ניסוח. הבנו את העיקרון. 

<מירב תורג'מן:>
על גביה מופיעים פרטי בעל הרישיון.

<היו"ר איתן כבל:>
אוקי. אני רוצה להזכיר שוב, אני מצביע על כל הסעיף ואני עושה רביזיה אחר כך על החלק הנוגע לגודל העין, אם יידרש. הם יישבו, יראו, ואז נראה – זו הכוונה. מי בעד?

<מירב תורג'מן:>
אתה מעמיד את התקנה להצבעה לפי הנוסח שהוקרא בתיקון אחד לסעיף קטן (ב) כפי שדיברנו לעניין סימון המלכודות, נכון?

<היו"ר איתן כבל:>
כן. אני מעלה להצבעה כפי שנאמר לאישור את הסעיף . אנחנו - כפי שאמרתי. אם לא יגיעו לדין ודברים לגבי גודל הרשת בסיכום אני אגיש רביזיה.

<קריאה:>
כל הנוגעים בדבר.

<היו"ר איתן כבל:>
הנוגעים בדבר - משרד החקלאות מולכם. 

<קריאה:>
 - - - אם לא, אז אני לא מצביע בעד.

<לאה ורון:>
יציגו בפני חבר הכנסת כבל את הממצאים והוא ישקול האם להגיש רביזיה או לא.

<היו"ר איתן כבל:>
כן או לא. אוקי, מי בעד?
הצבעה
בעד – רוב
נגד – מיעוט
נמנעים – אין
תקנה 6 אושרה.
<היו"ר איתן כבל:>
תודה רבה, אושר. 

הלאה.

<עדי ארקין:>
	"ביטול
תקנה 5ד
	7.
	תקנה 5ד - בטלה."


<היו"ר איתן כבל:>
תסבירי מה זה.

<עדי ארקין:>
למעשה, אנחנו מוחקים את האיסור של דיג הסרטן העיוור.  מדובר במין שהוכרז כערך טבע מוגן בחוק גנים לאומיים. לפי הערת משרד המשפטים יש קושי בכפל, בכפילות החקיקה והאכיפה.

<ניר פרוימן:>
מופיע בתקנות המקוריות ומבטלים את - - -

<היו"ר איתן כבל:>
ממילא אסור לדוג אותו. אותו דבר 8?

<עדי ארקין:>
אותו דבר 8 לגבי צב הים.

<היו"ר איתן כבל:>
אוקי. מי בעד סעיף 7, 8?

<שמעון אזולאי:>
החלטה מנומקת בכתב – האם פקיד הדיג ינמק לעצמו?

<היו"ר איתן כבל:>
עוד אין פה נימוק, עוד לא הגענו לנימוקים בכתב.

הצבעה
בעד – רוב
נגד – מיעוט
נמנעים – אין
תקנות 7 ו-8 אושרו.
<היו"ר איתן כבל:>
7 ו-8 אושר. כל העניין זה שלא יהיה כפל. משרד המשפטים ביקש, האיסור הזה כבר קיים במקום אחר. הורדנו אותם רק מהתקנות פה.

<לאה ורון:>
איסור הדיג של הסרטן העיוור והגבלת הדיג של צב הים לא נקבעו לראשונה בתקנות האלה.

<היו"ר איתן כבל:>
 הלאה – 9.

<עדי ארקין:>
	"תיקון תקנה 6
	9.
	בתקנה 6 לתקנות העיקריות – 
(1) במקום הכותרת יבוא "גודל מזערי של דגים";

(2) בתקנת משנה (א), הקטע החל במילים "ובלבד שמותר לדוג" עד המילים  "מי שדג אותם" יבוא "הוראות תקנת משנה זו לא יחולו על דגים במשקל כולל שאינו עולה על קילוגרם אחד, הנדוגים או מוחזקים לצורך שימוש מידי כפיתיון לדיג בחכה".
(3) אחרי תקנת משנה (ג) יבוא:

 "(ד) נדוגו דגים שלא לפי תקנה זו, יש להשיבם למים באופן מיידי." "


<היו"ר איתן כבל:>
הסברים.

<ניר פרוימן:>
יש גודל מינימלי של דגים וזו תקנה שחוזרת על תקנה שקיימת כבר היום. בגלל שדייגים בדיג החופי שדגים בשארק, במערכי חכות, משתמשים בדגים קטנים לפיתיונות אז יש אישור החרגה לדגים קטנים שזה המטרה שלהם. אבל עד משקל מסוים לבן-אדם שמחזיק אותם – זה העניין. כל מה שקשור לסעיף (ד) - - -

<אלי חן:>
זה משקל כולל?

<היו"ר איתן כבל:>
חברים, הוא מנסה לדבר.

<ניר פרוימן:>
מי שדג דגים, המשקל הכולל של דגים לפיתיון יכול להיות עד קילוגרם אחד.

<קריאה:>
אז מה יעשה שארקיסט?

<אלי חן:>
זה לא הגיוני. הפיתיון לשארק זה עשרות קילוגרמים.

<פואד נסאר:>
ניר, הכוונה שלך קילוגרם לפיתיון לשארק שאורכו 7 – 8 ק"מ?

<רפאל כהן:>
זה לא חל עליכם בכלל.

<פואד נסאר:>
רפי, לא ביקשתי עזרה.

<היו"ר איתן כבל:>
זה דיג חכה בכלל, זה לא אליכם.
<קריאה:>
אתה מדבר על החובבים.

<היו"ר איתן כבל:>
חובבים – כן, כן. זה לא דיג חופים, זה בחכה - דיג חכה. זה בכלל לא קשור אליכם. כתוב: "לצורך שימוש מידי כפיתיון לדיג בחכה".

<ניר פרוימן:>
נוסח שקיים גם היום. 

<פואד נסאר:>
הכוונה – פיתיון לחכה. אבל בחוט יש 4,000 חכות. 

<מירב תורג'מן:>
ההגבלה לא תחול על חכה. 

<קריאות:>
- - -

<היו"ר איתן כבל:>
חברים יקרים, אני אוציא את כולכם ואני אעביר את התקנות איך שאני רוצה, מספיק. פופו, גם אותך אני אוציא.  פופו, שב. כפרה עליך, גם עליי אתה עושה את הסיבוב? די. חברים, כל אחד פשוט פה קופץ. אני מבין את הרגישות, אבל אני אומר שהשאלות תשאלנה בצורה מכובדת ותקבלו תשובות מכובדות. אפילו אני הבנתי שהכוונה לא נוגעת לדיג החופי, התקנה היא למי שעומד עם חכה, וזה מה שכתוב פה. 

<קריאות:>
לא, לא. 
<היו"ר איתן כבל:>
אל תענו לי, אני אוציא אתכם.

<ניר פרוימן:>
התקנה מנוסחת כפי שהיתה במקור בתקנות הקיימות היום גם. הכוונה היא לאפשר פיתיון לאנשים שמחזיקים קרס עם חכה. זה לא משהו שישנה מבחינת מערך חכות אם משתמשים בדיג החופי.

<היו"ר איתן כבל:>
אוקי. הלאה, גמרנו. 

<ניר פרוימן:>
מה שנוסף פה זה שבסעיף (ד): נידוגו דגים שלא לפי תקנה זו, זה אומר דגים גדולים, חובה להחזירם למים. 

<היו"ר איתן כבל:>
יפה, מה הבעיה? תודה רבה.

מי בעד? ירים את ידו.

הצבעה
בעד – רוב
נגד – מיעוט
נמנעים – אין
תקנה 9 אושרה.
<היו"ר איתן כבל:>
תודה. סעיף 9 אושר.

הלאה – 10.
<עדי ארקין:>
	"תיקון תקנה 7א
	10.
	בתקנה 7א(1) לתקנות העיקריות, בסופה יבוא "בתקנה זו "האחראי לספינת דיג" – מי שניתן לו רישיון לספינה לעסוק בדיג לפי תקנה 2א;"


<קריאה:>
מתנגד.

<היו"ר איתן כבל:>
שניה, רגע.  תסביר מה זה, בבקשה. מה התקנה?
<ניר פרוימן:>
יש פה הגדרה מיהו האחראי לספינת דיג. אנחנו נותנים רישיונות דיג לספינה לעסוק, ואנחנו מגדירים בסוף תקנה 7א(1) את האחריות, מי שקיבל את הרישיון. זה בעצם תיקון להגדרה שהיתה חסרה כדי שיהיה ברור מיהו בעל הסמכות.
<היו"ר איתן כבל:>
נכון. מה ההתנגדות שלך?

<שמעון אזולאי:>
מדינת ישראל בחוק הים הולכת לפי האדרמילטיס. זאת אומרת, לפי החוקים שעובדים בכל העולם. אני יושב בבית ויש לי קפטן בספינה והוא עשה איזה טעות - או שלא מילא את יומן הספינה, או שעבר על איזה תקנת דיג וכו' - אז אני האחראי? לא הוא?

<קריאה:>
אם זה עובד מטעמך אז כן.

<ניר פרוימן:>
אתה בעל הרישיון, אתה אחראי שהעובדים שעובדים אצלך - - -

<היו"ר איתן כבל:>
להבדיל אלף אלפי הבדלות, זה כמו עכשיו שדניה סיבוס תגיד: היה לי את הפקח. מה אתה רוצה ממני? זה לא נראה לי.
<ניר פרוימן:>
מקובל גם בכל - - - ברישיונות דיג.

<היו"ר איתן כבל:>
יש בעל רישיון. יבוא בעל הרישיון ויוכיח שהקפטן שהיה במשמרת עשה את הבעיה. הבנתם מה יקרה? יהיו רק שי"ן גימ"לים. 

<שמעון אזולאי:>
לא, לא. מדברים על קברניט כמשמעותו בחוק הספנות. אם אנחנו הולכים עכשיו לפי החוקים של המדינה, בחוק הספנות הקברניט הוא האחראי היחידי והבלעדי על כל מה שקורה בספינה? 

<היו"ר איתן כבל:>
השאלה ששואל שמעון, ואני דבר אחד מבין – בסוף, בסוף יכול גם מישהו מהעובדים לחבל בתהליך מסוים, ומי שיצטרך לשאת בזה זה הקברניט. 

<ניר פרוימן:>
בוא נקריא את התקנה במקור: האחראי לספינת דיג ינהל יומן דיג (להלן – יומן) בכל עת הפלגת הספינה. בתקנה זו האחראי לספינת הדיג זה מי שהוא בעל הרישיון. 

יצא הקברניט שלו בלי לנהל יומן דיג – כן, יש אחריות על בעל הספינה לדאוג לזה שגם העובדים שלו שיוצאים ביום שלא נמצא ינהלו את יומן הדיג. כל מה שקושר לחוקי השיט - - -

<יחיאל אברג'יל:>
יש פה אי-הבנה. מי זה האחראי על הספינה?  אני בעל ספינה ויש לי סקיפר. הרישיון הוא על שמי, אז מי האחראי על הספינה לנהל את היומן? מי שאחראי על הספינה זה הקברניט. הקברניט הוא האחראי על הספינה. ברגע שאני ישן בבית הוא אחראי על הספינה. אם הוא עשה עבירת דיג, הקברניט אשם, לא אני.

<היו"ר איתן כבל:>
בכל הכבוד, אני לא מקבל את העמדה הזו. זו עמדה גם ערכית, היא לא רק עמדה מקצועית. זה בכל מקום, יש אחריות. זה לא שפעם אחת הוא תפס אותו. אף אחד לא יתפוס אותך על פעם אחת כשכל השנים היית בסדר. הנחת העבודה היא שהכוונה היא שאלו מקרים שחוזרים על עצמם יותר מפעם אחת. הלוואי והם יפקחו ועל כל פעם יתפסו אתכם. 

<צביקה כהן:>
כל הסיפור הוא קנס.

<היו"ר איתן כבל:>
לא קשור לעונש, אני מדבר על הרמה הערכית. שמעון, אני לא מקבל את זה.
<שמעון אזולאי:>
יש לי מונית ונהג המונית דרס מישהו.

<היו"ר איתן כבל:>
לא, תסלח לי. התפקיד שלך בספינה לבוא ולוודא מעת לעת מה עושה העובד שלך. זה כמו עליית משמר בצבא. אתה לא יכול להגיד: חבר'ה, תלכו. אתה בא ונותן להם הנחיות ומעת לעת אתה יוצא לבדוק שהם אכן עמדו בנוהלים.
<שמעון אזולאי:>
אדוני היושב-ראש, ביומן דיג הקפטן הרים רשת, הוא צריך לרשום כמה דגים היה, איזה סוגי דגים, מאיפה היה הרוח, מאיפה היה הזרם. אז אני אחראי על זה? אני ישן בבית.

<היו"ר איתן כבל:>
חברים, אני רוצה שתבינו. אתם לא יכולים להתפרק לגמרי מהחובות ומהאחריות שלכם, עם כל הכבוד. אני מודה שזה אפילו מביך אותי איך אתם מפקירים כבר מראש בתקנות את העובדים שלכם, ואגיד לך למה. כי הנקודה היא כזו – אחריות היא לא על מקרה בודד.  זה לא על מקרה בודד ויחידי. הכוונה שאם פותחים את היומן של הקברניט ואומרים: ביום זה  וזה לא רשם כך, ביום זה וזה לא רשם כך, ביום זה וזה לא רשם כך. נו, אז באמת.  האם תגיד: לא יודע, לא אכפת לי? אם אתה יודע כמה אתה מרוויח מהספינה בכל יום שהיא מגיעה, אתה גם יודע לדעת אם בסדרת פעולה כזו או אחרת הוא לא עמד. אתה יודע לשאול אותו: כמה סרדינים ומליטות הבאת? האם אתה לא יודע לשאול אותו: האם מילאת את היומן? האם בדקת שמן או האם עשית זה וזה?

<ניר פרוימן:>
זה גם שבוע לבדיקה.

<היו"ר איתן כבל:>
יפה.  הרי אם הוא ייצא ויתקלקל לו המנוע כי הוא לא מילא שמן, אתה תקרע לו את הצורה. לכן, אני אומר, חברים יקרים, זה לא הטילו עליכם הר כגיגית. בסך הכול, זה עניין הכי טריוויאלי בעולם. חבר'ה, באמת זה מביך אותי. 

<אדוארד גאנם:>
יש לי הערה משפטית. דבר ראשון, הסעיף קובע שזה בכל עת, כל הפלגה, ולא כפי ש - - -

<היו"ר איתן כבל:>
לא. הכוונה שבכל הפלגה יש לו חובה - - -

<אדוארד גאנם:>
שניה, רק אסיים ואז הכול יהיה מובן. בסעיפי העונשין רשום שהאחראי על ספינת דיג שלא ניהל יומן דיג בניגוד להוראות תקנה 7א דינו קנס. זאת אומרת שבכל הפלגה על כל אירוע בודד אפשר להטיל קנס. 

<היו"ר איתן כבל:>
ברור.

<אדוארד גאנם:>
אז זה בניגוד לפרשנות - - -

<היו"ר איתן כבל:>
לא, לא. אני לא עשיתי את הפרשנות, אלא אמרתי שהנחת העבודה - - -
<אדוארד גאנם:>
זה לא מידתי. כל הפלגה זה קנס?

<היו"ר איתן כבל:>
נו, באמת. אבל "האחראי לספינת דיג ימסור דפי יומן כפי שמולאו על ידו לפקיד דיג לפי דרישתו, ולא יאוחר משבעה ימים מיום שנמסרה לו הדרישה". יש לו שבעה ימים לתקן.

תודה רבה. מי בעד? ירים את ידו.

<עבד אל חכים חאג' יחיא (הרשימה המשותפת):>
התקנה המקורית היתה: "אחראי לספינת דיג ינהל יומן דיג".  היום באתם להגדיר בדיוק שזה לא מי שנמצא בים אלא מי שישן בבית – זה ההבדל. השאלה היא למה עושים את ההבדל. מה לא עבד בחלק הזה עד היום? מי שאחראי, מי שעולה על הספינה, מגיע לים, הוא צריך למלא. מה הנחיצות בזה?

<היו"ר איתן כבל:>
אני אגיד לך למה. כי בחקיקה כפי שהיא בכל מקום, האחריות מונחת על הבעלים. בשרשור כלפי מטה שאחר כך יפטר את העובד כי הוא לא עושה את העבודה שלו. או יוריד לו מהמשכורת. 

<עבד אל חכים חאג' יחיא (הרשימה המשותפת):>
עוד פעם, אני לא מבין את הנחיצות של השינוי הזה.

<שמעון אזולאי:>
אדוני היושב-ראש, אתה מדבר על עבירה פלילית שהיא בחוק העונשין.

<אדוארד גאנם:>
אי-אפשר לבצע עבירה שאתה לא יודע - - -

<היו"ר איתן כבל:>
חברים יקרים, תגידו לי? אתם לא רוצים ששום דבר יהיה עליכם? אתם צדיקים? נו, באמת די. לא מקבל את זה.

<אדוארד גאנם:>
אי-אפשר לבצע עבירה פלילית אם אתה לא מודע לה, זה מאוד פשוט. 

<עבד אל חכים חאג' יחיא (הרשימה המשותפת):>
הוא לא יכול לעקוב אחריו בים כי הוא נמצא בבית. 

<מירב תורג'מן:>
אבל כמו כל עבירה, כדי להטיל את הקנס יצטרכו לבחון את הנסיבות, יצטרכו לבחון את מרכיב אחריות הפלילית כאן, וזה מה שיהיה.

<היו"ר איתן כבל:>
חאג', אני מצביע. אני חושב שאתה טועה. אני לא נגד. הוויכוח הזה אפילו מביך. בעלי הספינות, אני נבוך.

<קריאה:>
זה מכמורת או כל ספינה?

<היו"ר איתן כבל:>
קודם כל, האחריות היא על כל ספינה. כמו שיש לכם אחריות אם הוא לא ימלא דלק והוא יתקע באמצע, והוא יעיר אותך באמצע הלילה ללכת ולעשות לו חילוץ כי הוא לא בדק. על מי תגיד אחריות? יש דברים שהם אל"ף-בי"ת, זה לא שאלה רק משפטית. 

שיבלי, אתה את הנאום הגדול שלך נתת. אל תקלקל.

<ג'וזף שיבלי:>
דוגמה קלאסית.

<היו"ר איתן כבל:>
לא, לא. אל תיתן לי דוגמאות, אתן לך דוגמאות אחרות. אין כאן שאלה של דוגמאות, יש כאן של ערכיות, של התנהלות, של אחריות שאדם לוקח על עצמו. אין הכוונה, בכל הכבוד למה שאתה אומר. קודם כל, מדובר בקנס. אתם לא יכולים כל דבר - - -

<קריאות:>
זו עבירה פלילית.

<היו"ר איתן כבל:>
בוודאי, קנס פלילי. 

<ג'וזף שיבלי:>
- - - שירדו  מתחת ל-40 מטר. מחפשים להתחמק, לזרוק את זה על הפועלים.
<היו"ר איתן כבל:>
חברים יקרים, אי-אפשר. תקשיבו כולכם, כי רובכם מנהלים בדרך כזו או אחרת, ובמה שקשור לדברים האלה אתם מנסים להתחמק כשהאחריות היא עליכם – שזה יהיה לאחרים. האחרים "יאכלו אותה". נו, באמת.
<פואד נסאר:>
לצערי, זה לא נכון.

<היו"ר איתן כבל:>
פופו, אני לא מקבל את זה.

<פואד נסאר:>
אני מסכים איתך שהאחריות צריכה להיות על בעל הכלי. אבל מצד שני, כשאתה נמצא בבית והבן שלך לקח את האוטו ועבר ברמזור אדום, האם אתה תקבל את הנקודות? התחלת נכון, אבל פה שיבשו לך - - -

<היו"ר איתן כבל:>
לא, אגיד לך מה ההבדל. פופו, דוגמה רעה כי הילד שלי לקח שלא ברשותי. פה אתה נותן לו.  אתה דואג שאם העובד שלך לא מבצע. אתה יודע מה? אם כך, כל הדנקנרים וכל זה לא אשמים בכלום. זה פקידים עשו, זה עורכי דין עשו, זה רואי חשבון עשו. זה כל האחרים עשו.

<פואד נסאר:>
אני לא מתכוון להתנער מהאשמה, אבל חלה החובה - - -

<היו"ר איתן כבל:>
אתה משגע אותי.

<פואד נסאר:>
אני לא משגע אותך, אני רוצה להסביר לך - - -
<היו"ר איתן כבל:>
פופו, הבנתי. עד פה, אל תרים עליי את הקול. 
<פואד נסאר:>
סליחה, אני לא מרים את הקול. אני נותן לך דוגמה קלאסית. 

<היו"ר איתן כבל:>
האם אתה מצביע איתי או שאני מדלג ועושה גיוס? פשוט מאוד.

<עבד אל חכים חאג' יחיא (הרשימה המשותפת):>
תדלג. 

<היו"ר איתן כבל:>
אוקי, תודה. תעשה לי גיוס.  מרגע זה אני לא הולך איתכם בכלום, תודה רבה. יש גבול, יש גבול. 

<אלי חן:>
איתן, מה זה גיוס?

<היו"ר איתן כבל:>
גיוס זה שיהיה לי פה רוב לאורך כל הדרך. על זה מתווכחים איתי? נו, באמת. אתם מתפרקים מכל דבר ואני נבוך. תסלחו לי, בעל הבית יודע לשאול את העובד שלו כל יום: כמה כסף הבאת, כמה מכרת, כמה קילו הבאת, האם הוא לא יודע לשאול את העובד שלו את השאלות האלה והאם הוא עבד על-פי הכללים? אם עובד שלך על-פי הכללים לא מילא את יומן הספינה כמו שצריך, האחריות היא קודם כל שלך. תפטר אותו כי הוא לא עשה את העבודה. הרי מה העניין? זה לא שאורבים לידה ספינות וראו שמישהו לא ממלא ובאו ותפסו אותו. העניין הוא שעולה לספינה ביקורת ורואה ביומן שקרו כמה מקרים כמה פעמים באופן שיטתי שהוא לא מילא את זה והוא לא מילא את זה והוא לא מילא את זה. לא מדובר שבמשך שנה היה מקרה אחד, שניים או שלושה – זו הכוונה.  
<אלי חן:>
אבל זה לא מה שכתוב פה.

<היו"ר איתן כבל:>
זה בדיוק מה שכתוב פה. זה לא שהוא מוציא לו במקום ואומר לו עכשיו ללכת לשלם, אלא הנחת העבודה היא שהוא יכול להציג הסתייגות כמו כל דבר. עברת באור אדום, האם הוא נותן לך אזהרה? אסור לך לעבור באור אדום, איזה מין דבר זה. באמת, די.

<עבד אל חכים חאג' יחיא (הרשימה המשותפת):>
איתן, יש לי שאלה ליועצת המשפטית. רציתי לשאול אם יש רישום פלילי בעבירה הזו.
<מירב תורג'מן:>
מדובר בסעיף עונשין, וזה אכן קנס פלילי. יחד עם זה, לגבי קנסות פליליים במקרה הזה אין רישום פלילי. זה לא כמו שאתה עובר הליך פלילי עם הגשת כתב אישום, בית משפט פוסק. זו ברירת קנס.

<עבד אל חכים חאג' יחיא (הרשימה המשותפת):>
אם אין רישום פלילי אז אתם יכולים גם לסכם עם זה שעולה לספינה שבמידה והוא לא רושם - - -

<מירב תורג'מן:>
אני מציעה לא להתחייב בהקשר הזה. לא בהכרח ניתן להפעיל קנסות על עובדים.

<עבד אל חכים חאג' יחיא (הרשימה המשותפת):>
זה ביניכם לבין העובדים שלכם. אתה יכול להעביר אליו. אתה יכול לסכם איתו.
<יחיאל אברג'יל:>
למה כשסקיפר נוסע בלי ביטוח מקבל את הדוח לעצמו? למה אני צריך לקבל את הדוח על זה שהוא לא מילא את היומן? 

<אדוארד גאנם:>
אני חייב להגיד משהו. ההגדרה המקורית שהיתה בתקנות היא ההגדרה הסבירה. האחראי על ספינה בכל הפלגה זה הקברניט, אין מה לעשות. אי-אפשר להרשיע בן-אדם כל פעם על הפלגה, זה לא מידתי – זה העמדה שלי. 

<היו"ר איתן כבל:>
אני לא מקבל את זה. האחריות היא אחריות תמידית. אין דבר כזה של פעם אחת או של פעמיים או שלוש. 

<אדוארד גאנם:>
הגדרת העבירה פה היא כללית, היא בעייתית.

<היו"ר איתן כבל:>
אני לא מקבל את זה.

<אדוארד גאנם:>
אבל זו ההגדרה. יש את היועץ המשפטי ואפשר לשאול אותו. 

<היו"ר איתן כבל:>
כתוב פה: "...האחראי לספינת דיג – מי שניתן לו רישיון לספינה..." – נכון. זה כל כך הכי טריוויאלי.

<אדוארד גאנם:>
אבל הסעיף המקורי אמר משהו אחר, הפרשנות שלו אחרת. הסעיף המקורי היה שמי שלא ממלא יומן לפני הפלגה אז - - -
<תמי מור:>
לא היתה הגדרה, אי בהירות משפטית.

<ניר פרוימן:>
למה אתה מתווכח איתנו על זה? זה סתם בזבוז זמן.

<אדוארד גאנם:>
ממש לא. אני מתווכח איתך כי מבחינה משפטית אתם טועים. אתה מטיל אחריות פלילית על אדם.

<היו"ר איתן כבל:>
ניר, אני סיימתי. חברים יקרים, אני לא עוסק בזה יותר. אני רוצה להצביע על זה. מבחינתי, העניין הוא פשוט. מנקודת מבטי, אני באמת מצר. אני לא מקבל את זה ואני מדבר גם ברמה הערכית. יעקב אשר, כשאתה שולח את העובד שלך, יש לך אחריות. אתה יודע לשאול אותו: כמה דגים הוא הביא, האם הוא בדק שמן, האם הוא מילא דלק, וזה כמו שלי יש לי אחריות כמפקד כל פעם שאני יוצא. אחד הדברים שאותי מטריפים הוא שתמיד בסוף מפילים את האחריות על השי"ן גימ"ל.

<מירב תורג'מן:>
אם עובד לא מילא את הספרים כמו שצריך אז בעל העסק חייב במס.

<היו"ר איתן כבל:>
בחייך, יש גבול כמה אפשר להיתפס ב- - -
<אדוארד גאנם:>
הבעיה זה העונשי. זה עבירה פלילית שהיא לא מוגדרת. 

<היו"ר איתן כבל:>
הכול - גם דיני מס אם אתה לא משלם. 

<אדוארד גאנם:>
לא, יש השגה ו- - -

<היו"ר איתן כבל:>
מי בעד תקנה 10? ירים את ידו. מי נגד? מי נמנע?

הצבעה
בעד – רוב
נגד – מיעוט
נמנעים – 1
תקנה 10 אושרה.
<היו"ר איתן כבל:>
אושר, אחד נמנע. 
<עבד אל חכים חאג' יחיא (הרשימה המשותפת):>
אני נמנע.

<היו"ר איתן כבל:>
תודה, הלאה.

<עדי ארקין:>
	"תיקון תקנה 8
	11.
	בתקנה 8(1) לתקנות העיקריות:

(1) ברישה, במקום "אסור לדוג דגים" יבוא "לא ידוג אדם דגים באזורים הבאים:";

(2) אחרי פסקת משנה (ג) יבוא: 
"(ד) בים התיכון, בדיג מכמורת, באזורים המתוחמים על-ידי הנקודות הגיאוגרפיות כמפורט להלן:

(1) מצפון לקו המתוחם בין הנקודות הגיאוגרפיות (להלן - קו דור - הבונים)."
 


אני מקריאה את הנקודות הגיאוגרפיות ללא הקראת הטבלאות.
<היו"ר איתן כבל:>
אוקי.

<עדי ארקין:>
        "(1) מצפון לקו המתוחם בין הנקודות הגיאוגרפיות ( להלן – קו דור – הבונים)."
(2) במקום שבו עומק המים פחות מ-40 מטרים, בין הקו דו-הבונים מצפון ועד הקו המתוחם בין הנקודות הגיאוגרפיות להלן, מדרום – (להלן - קו בת ים):
(3) במקום שבו עומק המים פחות מ-30 מטרים, מדרום לקו בת ים:
(4) ממערב לחדרה:
(5) ממערב למכמורת:
(6) ממערב להרצליה:
(7) ממערב לתל אביב:
(8) ממערב לאשדוד:
(9) ממערב לאשקלון:"
<היו"ר איתן כבל:>
הסברים.

<יחיאל אברג'יל:>
אתה צריך ללכת לאוניברסיטה כדי ללמוד את המספרים האלה.

<לאה ורון:>
המספרים מונחים לפני חברי הכנסת בתקנות.

<שמעון אזולאי:>
אין פה קואורדינטות. מה זה המספר הזה?

<היו"ר איתן כבל:>
אני בטוח שלכל מקום ומקום אתה יודע להגיע בעצימת עיניים. תן להסביר.
<ניר פרוימן:>
הקואורדינטות שמופיעות בתקנות ברשת ישראל X - Y, ואפשר להסתכל עליהן. מי שרוצה להמיר אותן – אפשר.

<עבד אל חכים חאג' יחיא (הרשימה המשותפת):>
תגיד לו שצפון זה X, ו-Y  זה מזרח-מערב.

<ניר פרוימן:>
X  זה קו רוחב, Y  זה קו - - -

<עבד אל חכים חאג' יחיא (הרשימה המשותפת):>
לא, לא. זה לא קו רוחב, זה קואורדינטות. ה-X הולך צפון-דרום.  זה לא קווי אורך ורוחב, זה רשת קואורדינטות. X  - מצביע לכיוון צפון, וה-Y  גדל לכיוון מזרח. זה המצב, זה רשת ישראל.

<היו"ר איתן כבל:>
תודה. זה כבר סיכמנו מלכתחילה. 

<ניר פרוימן:>
המקטעים האלה מציינים אזורים שבהם אסור לדוג.

<שמעון אזולאי:>
אדוני היושב-ראש,  - - - לסגור את הצפון? אני רוצה להבין. 

<יחיאל אברג'יל:>
לא בגלל שאתה עייף אנחנו - - -

<היו"ר איתן כבל:>
אני לא עייף, אל תדאג. יש לי עוד יום ארוך. אולי אצא גם לדוג.

<יחיאל אברג'יל:>
אנחנו מתנגדים לנושא של דור צפונה. ההסכם שאתה עשית עם החברה להגנת הטבע ורשות שמורות הטבע – לא היינו נוכחים בו, לא היינו בצדדים המקצועיים. אנחנו מתנגדים אליו. אני עובד מהצפון ואתה הולך לסגור לנו את חצי מדינת ישראל לדיג בלי הסכם. אתה עושה פה רעיון שאני לא מבין אותו, אבל אני יודע שבסוף אתה תעביר את ההסכם כי איך יכול להיות מצב שעכשיו אנחנו דנים על נחשולים צפונה כאשר התקנות שהגישו משרד החקלאות בכלל לא דיברו על זה? דיברו על 40 מטר.  איך הגענו לזה שאתם סוגרים לנו את - - - 

<היו"ר איתן כבל:>
תודה.

<יחיאל אברג'יל:>
אתה תיתן לי לגמור לדבר עוד משפט אחד. זה לא ועדה למען הדיג, זה ועדה למען האקווריום שנקרא רשות שמורות הטבע והחברה להגנת הטבע. יש פה הפרדה מוחלטת. 

<היו"ר איתן כבל:>
יחיאל, אני מבקש. אתה חוזר על כל מה שאמרת בעבר.

שמעון.

<שמעון אזולאי:>
קודם כל, אני מדבר מקצועית. אם הולכים לסגור את השטח הכי פורה והכי עשיר בדיג שאלפי ערבים חיים שם בצפון ומתפרנסים, ודו-קיום וזה, ופתאום לסגור להם את כל הצפון, כל אנשי עכו, הדייגים של עכו, של קישון - - -

<קריאות:>
- - - זה רק ל - - -, מה אתם מדברים?
<שמעון אזולאי:>
שקט אולי.

<היו"ר איתן כבל:>
אתה מקלקל.

<שמעון אזולאי:>
אני מדבר על דיג מכמורת. מה, ג'מאל אבו חאדרה לא דייג מעכו? מה אתה מדבר?

<היו"ר איתן כבל:>
חבר'ה, את העניינים שלכם אחר כך. 

<שמעון אזולאי:>
אדוני היושב-ראש, שאר השטחים במדינה זה שטחי אש, זה שטחי זה. לא נשאר כלום מהמדינה. עכשיו את כל הספינות שנשארו אתה לוקח על מסלול אחד שמחוץ למפרץ ומגדיל את מאמץ הדיג בעשרות אחוזים. אני לא רק מבקש, אני מתחנן אליך. איתן, רד מזה. פה זה באמת לגמור אותנו סופית.

<היו"ר איתן כבל:>
שמעון, תודה. חברים יקרים, אנחנו לא מחזירים את הדיון לאחור. כבר קיימנו את הדיון, כבר הסכמנו עליו גם בתוכנו – חברי הכנסת.  גם הצענו לעשות רביזיה כדי לוודא - - -

<שמעון אזולאי:>
יש רביזיה על הסעיף הזה?

<היו"ר איתן כבל:>
כן, זה על כל החוק.

<שמעון אזולאי:>
אז עזוב את זה בלי הצבעה.
<היו"ר איתן כבל:>
לא, אין. איך לדוג אני לא מלמד אותך.

<שמעון אזולאי:>
יהיה רשום בפרוטוקול שזה רביזיה על הסעיף הזה?

<היו"ר איתן כבל:>
אמרתי על הכול אנחנו עושים. אני הלכתי לקראתך יותר מזה. אמרתי הכול כדי שאם לא - -  

<יעקב אשר (יהדות התורה):>
יתקיימו מה שדובר, אז זה הולך אחורה.

<היו"ר איתן כבל:>
- -  נחזור. שמעון, פה אל תקלקל לי.

<שמעון אזולאי:>
בסדר.

<היו"ר איתן כבל:>
תודה. 

<קריאה:>
איתן, אבל למה רוצים לסגור את הקטע הזה?

<היו"ר איתן כבל:>
חברים, אנחנו לא פותחים את זה עכשיו. 

<קריאה:>
מה, אנחנו סוגרים את זה?

<היו"ר איתן כבל:>
כן. תקנה 11 – מי בעד? ירים את ידו. מי נגד? מי נמנע?

<עבד אל חכים חאג' יחיא (הרשימה המשותפת):>
קודם כל, לא מקובלת עליי ההגבלה של הקואורדינטות האלה. אני קראתי.

<היו"ר איתן כבל:>
נשמה, אנחנו קיימנו מעבר לדיונים הקודמים, מעבר ל- - -. זה כמו שאתה עכשיו בונה לי  את הקפיטריה בטבריה מהגג. אני כבר סיימתי את זה, אתה מחזיר אותי לאחור, תאמין לי. אני מציע לך אפילו לא להשתתף בהצבעה הזאת. כבר קיימנו את הדיון הזה. 

<עבד אל חכים חאג' יחיא (הרשימה המשותפת):>
המרחקים האלה מוסכמים? לא מדבר על החלק הצפוני.

<היו"ר איתן כבל:>
זה צפוני. אתה לא היית כאן, בחלק מהמקומות הגדרנו. זה חלק מהמקום של ללכת לקראתם כי בחלק מהמקומות יש 30 מטר ובחלק לילה 25.

<עבד אל חכים חאג' יחיא (הרשימה המשותפת):>
ראיתי את הסיכומים.

<היו"ר איתן כבל:>
אוקי, תודה. מי בעד? ירים את ידו. מי נגד? מי נמנע?

הצבעה
בעד – רוב
נגד –  מיעוט
נמנעים – אין
תקנה 11 אושרה.
<היו"ר איתן כבל:>
אושר. הלאה, בבקשה.

<עדי ארקין:>
	"תיקון תקנה 8א
	12.
	בתקנה 8א לתקנות העיקריות – 
(1)  במקום תקנת משנה (א) יבוא: 

	
	
	"(א) לא ידוג אדם דגים בים התיכון בתקופת הרבייה, למעט בדיג מכמורת; 
תקנת משנה זו לא תחול על דיג בחכה מהחוף. 

	
	
	(א1) על אף האמור בתקנת משנה (א), רשאי פקיד הדיג הראשי להתיר, בהחלטה מנומקת בכתב, דיג בים תיכון בתקופת הרבייה, בשיטות דיג ובמועדים שיורה, ורשאי הוא לתת הוראות בעניין סוגי הדגים המותרים לדיג ושלל הדיג היומי המרבי המותר בדיג כאמור; הודעה על היתר לפי תקנת משנה זו תפורסם ברשומות."  

	
	
	(2) בתקנת משנה (ב)(1), בסופה יבוא:
" ושטח הירדן ויובליו, בטווח של עד 2,000 מטר מכניסתם לכנרת";

	
	
	(3) במקום תקנת משנה (ג) יבוא:
"על אף האמור בתקנת משנה (ב), רשאי פקיד הדיג הראשי להתיר דיג בשטח הבטיחה או בחלקו או בשטח חוף מגדל גינוסר או בחלקו".

	
	
	(4) בתקנת משנה (ד), במקום "על תקופת הקינון וההטלה", יבוא "על תקופת הרבייה, על תקופת הגיוס במכמורת, ועל תקופת הקינון וההטלה";


	
	
	(5) בתקנת משנה (ז), בהגדרת "תקופת הקינון וההטלה", במקום "אינה עולה על 60 ימים רצופים" יבוא "אינה עולה על 90 ימים רצופים", ובסופה יבוא:
"תקופת הרבייה" –התקופה שבין הראשון במרס לבין הראשון ביולי של כל שנה, ובלבד שהתקופה הכוללת אינה פחותה מ-60 ימים רצופים, ואינה עולה על 90 ימים רצופים".

	
	
	(6) אחרי תקנת משנה (ז) יבוא:
"(ח) לא ידוג אדם בדיג מכמורת בים התיכון בתקופה שבין ראשון במאי ועד 31 באוגוסט של כל שנה ובלבד שהתקופה הכוללת אינה עולה על 90 ימים רצופים (להלן – "תקופת הגיוס במכמורת")".


<היו"ר איתן כבל:>
יש כאן שתי נקודות. קודם כל, ניר, תן בקצרה הסבר לסעיף הזה ואנחנו נתייחס גם לעניין הספורטיביים ושל החופים – כמה זמן מותר להם ואסור להם לדוג. ניר, בבקשה.
<ניר פרוימן:>
יש פה שלושה דברים ונחלק אותם: הדבר הראשון מתייחס לכנרת, ונעשה את זה יותר פשוט. היום התקנות הנוכחיות קובעות איסור דיג בתקופת הקינון  וההטלה  של דגי אמנון בכנרת למשך 60 ימים, ועל-פי כל חוות הדעת וההמלצות שנעשו בוועדת אכלוס כנרת ששותפים בה גם הדייגים הוחלט על הרחבה של התקופה הזו לעד 90 ימים. זה התיקון לעונת קינון וההטלה בכנרת. 

הדברים החדשים שמופיעים כאן בתקנות ביחס לים התיכון מתחלקים בין עונת רבייה שהיא בין החודשים לראשון במרץ עד הראשון ליולי בכל שנה, כך שבתקופה הזו מקסימום תיקבע תקופה של 90 ימים, והמינימום יהיה 60 ימים, כשיש תקופת מעבר של שלוש שנים, נדמה לי, בהוראות המעבר, שבשלוש השנים הראשונות זה יהיה 60 ימים לכל היותר, כך שלא ייקבע מעבר לזה. זה בנוגע לשיטות דיג שאינן דיג מכמורת בים התיכון.
בדיג המכמורת נקבעה תקופה של 90 ימים בסך הכול בין הראשון למאי ועד ה-31 באוגוסט בכל שנה כשבהוראות המעבר שמופיעות בסוף התקנות יש שלוש שנים ראשונות שאנחנו הסכמנו ל-60 ימים ולא 90 ימים במשך שלוש השנים האלה בתקופת הגיוס של דיג המכמורת.

אני חושב שהמטרה שדיברנו עליה בתחילת הדברים היא כמובן לאפשר התרבות הדגים מהסוגים השונים בים התיכון בתקופה העיקרית, ולאפשר את גדילת הדגים. 

<היו"ר איתן כבל:>
אני רוצה להעיר כמה הערות: דבר ראשון, אכן סיכמנו שזה יהיה חודשיים ולא שלושה. 

<שמעון אזולאי:>
אני לא רואה שמוזכר פה הפיצוי ואני מדבר על התקופה הזו.

<היו"ר איתן כבל:>
סליחה, אתה רוצה תפנה לממשלה אחר כך. התקנות לא קשורות לפיצוי. 

<שמעון אזולאי:>
למה שפעם אחת לא יהיה הכול מסודר? 

<היו"ר איתן כבל:>
שמעון, תחליף את הממשלה. תצביעו עבור מי שצריך. הרי אני יודע מה יקרה, כאשר יענו אותו כן ירבה וכן יפרוץ. 

דבר ראשון, החודשיים כפי שסוכם. הנקודה הנוספת נוגעת לחופיים ולספורטיביים.

<קריאות:>
לא מסחרי.

<היו"ר איתן כבל:>
חבר'ה, אל תחפשו מילים מכובסות. ספורטיביים, נקודה. עכשיו תגרמו לי לשנות את הטרמינולוגיה שלי? 

ניר, אני רוצה שכולם נושאים בנטל. בשלוש השנים זה יהיה חודש וחצי ולא יהיה חודשיים. אני מבקש את זה, ואביא את זה להצבעה, חודש וחצי, גם החופי.  החופי חודש וחצי.  במקום חודשיים זה יהיה חודש וחצי לחופים- - - 

<קריאה:>
- - -

<היו"ר איתן כבל:>
לא. אין כלום, שב. כלום, שב. 

<ניר פרוימן:>
תקופת המעבר, איתן, נכון?

<היו"ר איתן כבל:>
כן, רק תקופת המעבר אני מדבר. רק תקופת המעבר. כל הדיון פה עכשיו הוא על תקופת המעבר.

<תמי מור:>
תקופת המעבר זה בסעיף אחר.

<היו"ר איתן כבל:>
שניה, רגע. אני רק אומר את הדברים עכשיו. אני מדבר על זה שהחופים במקום חודשיים שלא יוכלו – חודש וחצי. כנ"ל לגבי הלא מסחרי. יש לכם, הרי גם כן אתם, את הסעיף הזה שמאפשר לכם לנהל אותם. זה סעיף שקיים.

<איציק בר סימן טוב:>
אבל אותנו צריך להוציא מהמשוואה.

<היו"ר איתן כבל:>
איציק, תקשיב לי. כולם נושאים בנטל.

<איציק בר סימן טוב:>
אני מסכים לקחת חלק בנטל לכל השנה, ובגלל זה יש לו רישיון. הוא שם לנו את הרישיון עם חמישה קילו כל השנה. הוא יכול להגיד: את הדגים האלה והאלה הם לא ידוגו ברבייה כמו ש - - -

<רועי פולקמן (כולנו):>
ברבייה לא דגים כלום, לא דג כזה ולא דג כזה. אי-אפשר לאכוף.

<היו"ר איתן כבל:>
חברים, אני הורדתי את זה. אני לא עושה WIFI בים ועושה לכל אחד סדקית עכשיו להצמיד בחכה שלו.

<איציק בר סימן טוב:>
איתן, בתקנות הכנסתם גדלים שונים של הדגים. ברישיונות  קבעו איזה דגים.
<רפאל כהן:>
 בסיגריות בקניונים או  - - - בסלולרי, הצמידו לכל אחד? אכפו את מי שתפסו והכניסו לו כמו שצריך. עם זה אפשר לעשות. מחליטים שאי-אפשר לעשות ולכן מענישים?

<היו"ר איתן כבל:>
חברים, לפקיד הדיג יש סמכות לתת - - -

<איציק בר סימן טוב:>
אבל בואו נשמע למה הוא נגד, אם הוא  בכלל נגד. 

<היו"ר איתן כבל:>
סליחה, כתוב פה בתקנות בצורה ברורה. הדברים אצלכם דווקא הכי ברורים. הורדתי לכם את זה לחודש וחצי. כולם נושאים - - -

<איציק בר סימן טוב:>
לנו יש רישיון לסירה ספורטיבית. בסירה הספורטיבית הוא כותב: אסור לנו לדוג את הדגים והאלה והאלה, ומותר לנו לדוג רק את הקבוצה. הוא יודע, לא צריך GPS.
<היו"ר איתן כבל:>
אחד מכם אמר: לא על עין 18. הוא אמר: אוקי, אם בתקופה של הרבייה, תן לי להיכנס ל-5 מייל. 

<קריאות:>
חיים חגג.

<היו"ר איתן כבל:>
זכרתי. חברים, הם בקושי משתלטים על מה שיש. אתה עכשיו רוצה גם כן? אתה תוסיף להם עוד מטלות שאין סיכוי בעולם ומראש אתה מקבל החלטה שאתה יודע שאתה לא - - -

<איציק בר סימן טוב:>
איתן, אבל בתקנות עכשיו אתה מתקן את הגדלים של הדגים. אתה מתייחס לגדלים. תראה בטבלה.

<היו"ר איתן כבל:>
הוא כתב שיתאפשר לפקיד הדיג למי שיבקש והוא יקבל את זה. הוא בטח ישאל אותו. 

<רפאל כהן:>
זה בדיוק מה שלא קיים במדינה דמוקרטית מתוקנת. לא יכול להיות שאוסרים ונותנים סמכות להתיר. אוסרים רק את מה שחייבים לאסור, לא אוסרים מכל הבא ליד.

<אלון רוטשילד:>
אני רוצה שני דברים: אחד, יש פה איזשהו בלבול. המטרה של גודל מינימום זה להגן על דגים צעירים. המטרה של השבתה בעונת הרבייה זה לאפשר לדגים הגדולים להתרבות.

<היו"ר איתן כבל:>
נכון.

<אלון רוטשילד:>
אין קשר בין גודל מינימום לבין הבטחת - - - 

<איציק בר סימן טוב:>
אבל לא דיברנו על זה. דיברנו על זה שהוא יודע להבחין בין דגים – זה כל העניין. 

<היו"ר איתן כבל:>
איציק, הוא מדבר. הוא לא הפריע. 

<אלון רוטשילד:>
מכיוון שהועלה פה הטיעון שגודל המינימום עוזר, אין קשר בין הדברים. עונת רבייה נועדה לאפשר לדגים הבוגרים - - -

<היו"ר איתן כבל:>
סליחה, מה שהם אמרו הוא לא מופרך. הבעיה היחידה שקיימת פה – אם הייתי יודע לאכוף את זה, אני מודה. הבלתי מסחריים אומרים: תגדיר לנו מה בתקופה הזו מותר לנו, כך שהם יידעו מה הם הזנים המסוימים. אם זה פוגע ברבייה או פוגע בגדילה – הוא לא במשחק. 
<איציק בר סימן טוב:>
אנחנו משחררים את הדגים.

<אלון רוטשילד:>
הבנתי. התייחסתי פשוט למשהו שנאמר פה ורציתי להבהיר אותו. 

הנקודה השנייה – לגבי החודש וחצי. ברור לי הרצון לבוא ולתת את תקופת ההסתגלות. בסופו של דבר, המטרה של כולם פה היא לאפשר לדגים האלה להתקיים, אחרת הבסיס שכולם יושבים עליו הולך.  נעשתה פה עבודה מאוד מסודרת שאפיינה שעונת הרבייה, לא של 100% מהדגים בים התיכון, אבל של סדר גודל של 80% מהדגים בים התיכון, היא כארבעה חודשים. אומרים: ארבעה חודשים זה קשה, ובתקנות יש שלושה חודשים. אחר כך אומרים: תקופת הסתגלות שלושה חודשים זה קשה, ואומרים: חודשיים. עכשיו לבוא ולקחת את זה לחודש וחצי. יש לי פה טבלאות שמראות כמה דגים מתרבים בכל חודש.  תגיד לי אתה עכשיו איפה החודש וחצי הזה נכנס. אתה גוזר גזר דין אי-התחדשות על כל שאר המינים. אני חושב שחודשיים זה מינימום. 
<קריאות:>
- - -

<היו"ר איתן כבל:>
תודה. הוא לא התעסק איתכם, הוא דיבר על החופים. אני כבר מבין אפילו יותר מכם, כל אחד עסוק עם הדיג שלו. 

אלון, בכל הכבוד, אני הייתי צריך, ובאמת אני אומר את זה, להגיש בג"צ נגד אלה שהיו אמורים להיות שומרי הסף, לא הפוך. שומרי הסף לא עשו את עבודתם כל השנים והגענו למצב הזה. אבל אנחנו הגענו, ועכשיו זה כמו שעכשיו אתה צועק על הטלר. אתם אומר שהבעיה עכשיו היא הטלר, זה שמנסה באמת לעזור לך. פה אני חד וחלק, ואין לי ספק שחברי הכנסת גם ילכו איתי - תקופת מעבר. גם כך קשה, לי קשה מאוד. התפקיד שלי הוא לא רק לראות רק את הצד של הים, ואני רואה את הצד של הים יותר מכל אחד אחר, או לא פחות מאחרים. אני לא רוצה להגיד יותר מאחרים. אבל יש לי עוד תפקיד והוא לדאוג לפרנסתם של האנשים, ואני מנסה למצוא בעדינות.

אם היית אומר לי שהייתי מתיר להם את זה לכל התקופה, ניחא.  אני אומר, בסך הכול זה לתקופת המעבר, ואני חושב שאני עושה מעשה נכון. אבל לא רק נכון, אלא מעשה - - -. אתה יודע מה? אני מעדיף שלא להגיד כי זה מקומם אותי. מקומם אותי שממשלות, ששומרי הסף חוטאים פעם אחר פעם. כמעט ולא ראיתי מקום עבודה שנסגר בגלל פועלים, אבל אני ראיתי כן בגלל חזירות של בעלים או מנהלים רעים. אבל תמיד העובד משלם. אם אני עושה על זה פרפרזה, אני אומר: אותו דבר כאן. בסוף, בסוף, מחדל מתמשך. שאף אחד לא  יטעה – הם לא חלק מחלק מל"ו צדיקים, לא כי אין מקום. כי פשוט לא. אין צדיקים, יש מדרגות – אפרופו חודש אלול. 

<אלון רוטשילד:>
איתן, זה ברור לי. אני מבין שאתה מחפש את האיזון המינימלי. אני רק אומר שלהבנתי חודש וחצי, ויש פה עבודה שמראה את זה, חודש וחצי כבר חורג מהאיזון המינימלי. אתה אמרת: אתה לא הגשת בג"צ, אנחנו כן הגשנו את הבג"צ. 

<היו"ר איתן כבל:>
רק אחרי עשר שנים.

<אלון רוטשילד:>
גם אנחנו לא בסדר. אני רק אומר שבבית-המשפט בא בית-המשפט וקבע שהמגבלות שהוטלו השנה שהיו חודשיים עונת רבייה, שזה מבחינתנו המינימום ההכרחי, היו מידתיות. עכשיו אנחנו באים ולוקחים צעד אחד אחורה.

<היו"ר איתן כבל:>
בבית-המשפט, בשונה מפה, לא עמלו חודשים ארוכים בדיונים על זה. תפקידו של בית-המשפט לקבוע - - -
<קריאות:>
נכון, - - -

<היו"ר איתן כבל:>
תודה רבה, שמישהו יידחף אותי מאחורה. אני יודע שאני בסדר.  מנקודת המבט שלי, שקלנו את הדברים, ראינו. בית-המשפט לא שקל את מכלול כל העניינים, הוא הסתכל עליהם בממד מאוד מסוים. 

<מירב תורג'מן:>
לשאלה שהוא נדרש, לא את כל הסוגיה.

<היו"ר איתן כבל:>
בדיוק, נכון. לתקנות - כן או לא. לא את כל הסוגיה.
<קריאה:>
הצעת ייעול. הוא סוגר מחודש מרץ עד חודש אפריל, מאפריל ועד זה, ואנשים כבר מבולבלים. קח חודש וחצי, סגור את כולם ביחד, וזהו. ככה הוא יוכל לאכוף את זה.

<היו"ר איתן כבל:>
אני לא יודע, לא רוצה. לא, לא. כפרה עליך, לאכוף? 

<אלי חן:>
איתן, התקופה החשובה פה היא מחודש מרץ עד חודש יולי.

<היו"ר איתן כבל:>
נכון.

<אלי חן:>
האם אפשר בגלל אופי העבודה שלנו, של הדיג החופי, לבחור את החודשיים שמבחינת - - - של החגים.
<קריאה:>
הכוונה – בגלל הפרנסה.

<היו"ר איתן כבל:>
לא, תעשה לי טובה. הייתי אתמול במכון וולקני ושאלתי למה אין רימונים מתוקים בשוק. פשוט קוטפים אותם לפני הזמן כי השוק רוצה. ניר, צביקה, אני לא ניכנס לזה.  תבואו בדין ודברים עם פקיד הדיג, אני לא אתערב בעניין הזה. אני לא חושב שגם נכון לי להתערב במועדים האלה. אני לא יודע – פתאום זרמים שונים, עונת רבייה מתחילה פה או שם. אני לא מבין בזה, למה לי עכשיו לקבוע? לכן, אני לא אקבע מועדי התחלה ומועדים אחרים. יש פקיד דיג, ובכל הכבוד הוא זה שיקבע.

<קריאה:>
אתה מדבר על - - - של תקופת מעבר.

<היו"ר איתן כבל:>
כן, כן – ודאי.
ניר, לגבי הדיג הספורטיבי – האם אתה מסוגל לתת לי תשובה כזו שאתה יודע להכין להם רשימה של X  דגים? 

<רועי פולקמן (כולנו):>
איתן, אי-אפשר את זה. אי-אפשר לפקח על זה. היה פה עכשיו דיון על התמוטטות של מבנה, ואחת הבעיות זה אכיפה- - -
<קריאות:>
למה אי-אפשר לפקח? הוא נתן לנו רישיון ספורטיבי לסירה והוא מפקח על זה. איך אתה מפקח על עישון בקניון? מפקחים. בדיון הקודם הוא לבד אמר שאנחנו מכבדים את החוק, הוא לבד. אנחנו מכבדים את החוק. 

<דוד ארז:>
דוד ארז, אני מייצג את הדייגים הספורטיביים. ניר, אני לא אמור לדבר בשמך. אבל בדיון האחרון גם פקיד הדיג אמר, ואני כמעט מצטט בדיוק, יש את זה בפרוטוקול: רוב רובם של הדייגים הספורטיביים שומרי חוק, מדווחים על דברים שלא בסדר, עוזרים למדינה להיאבק במינים פולשים. כולם יודעים, ואם נדבר להיגיון, כולם יודעים שאיסור אפילו על יום אחד לא ישיג את המטרה, וצריך לומר את זה.
זה בסדר שמנסים לתת את תג המחיר לכולם, אבל צריך לומר את האמת. זה לא ישיג את המטרה. אף אחד לא ישכנע אותי לפחות, ואני עובד על חקיקה בהרבה תחומים הרבה זמן גם, לפחות עשור, אין אכיפה. גם עם זה אף אחד לא מתווכח. יש פה את האנשים, הם הנציגים של המדינה בים, וחייבים להבין את זה.

<אורי בינסטד:>
אם דייג אחד יקבל קנס של 3,000 שקל זה באותו יום בווטסאפ, וכולם יודעים, ואף אחד לא - - -

<היו"ר איתן כבל:>
כל המוסיף גורע, די. חבר'ה, גמרנו.

<קריאה:>
בכל העולם אין איסור כזה.

<היו"ר איתן כבל:>
אלוהים ישמור, האם אתה עובד לפי משפטים? נתתי לך לדבר, די.

ניר.

<ניר פרוימן:>
כמו שציינת בהתחלה, המציאות היא לא פשוטה. יש פה שני אלמנטים: מצד אחד, התקנות כרגע, והם מכירים את זה ושמעו ממני, מאפשרות את ההחרגה לסוגים ולמינים ולתקופות ולשיטות דיג – זה קיים. באופן עקרוני יש פה שני דברים שצריך להגיד אותם בצורה מאוד מאוד ברורה: אחד, המצב הוא לא טוב, ובגלל זה החלת הכלל על כל פעילות הדיג, גם הדיג הספורטיבי שמורכבת מאלפי אנשים, גם היא רלוונטית מבחינה זו. זאת אומרת, עונת הרבייה 60 או עד 90 יום, ואם זה חודש וחצי תקופת מעבר, אלה תקופות שאמורות להקטין את האפשרות של אנשים לפגוע באוכלוסייה המתרבה, והעמדת הדור הבא. אני מזכיר לכולנו שהדיון מעבר להומור, כן מקצועי או לא מקצועי, בדומה לתקנות דיג שמאוד מאוד דומות בכל העולם, כך הן בנויות, על זמן, על מרחב ועל שיטות. המטרות של התקנות שאנחנו מביאים היום – נכון, התחילו להיחתם ב-2008, ולזכותך ייאמר שאתה מביא אותן היום ונותן את ההזדמנות להעביר אותן. אבל התקנות האלה אחרי כל העדכונים והתיקונים באות לייצר מציאות חדשה ואחרת. כל האנשים שנמצאים כאן, בין המתפרנסים ובין הדייגים הספורטיביים, ואנחנו כרגולטור, באים מתוך מטרה של שמירת המשאב ולנצל אותו בצורה נכונה שתהיה בת-קיימא. זה הרציונל. בגלל זה גם ההגבלה הזו על דייגים ספורטיביים שהם חלק בתוך. נכון, הם לא מסחריים. הם לא מתפרנסים. נכון, הטלנו עליהם מהשנה מגבלה של מכסה של על יומית. נכון, לא קל לאכוף את זה. אבל האפשרות קיימת בתקנות ומאפשרת את ההחרגה הספציפית הזו. אני חושב שהכלל צריך להישאר כמו שהוא. אני חושב שמה שאמר חבר הכנסת פולקמן הוא נכון וראוי גם במקרה הזה. לא בגלל שהאכיפה היא יותר טובה או פחות טובה, אלא באמת יש פה ציבור מאוד מאוד גדול שמתפרס על אזור מאוד שלם – זו דעתי.
<היו"ר איתן כבל:>
תודה, ניר. אני מקבל את עמדת פקיד הדיג בעניין הזה. אין לי ספק שאם יהיו כאלה ויגישו את הבקשה לדוג במקום מסוים, בזמן מסוים, שאין איתו בעיה. אני לא אעשה מצב גורף כי הגורף הוא בעייתי.  לפני שבועיים הייתי בחוף יפו. עמד שם ילד שלא עבר דרך פקיד הדיג, אלא הוא לקח חכה וזרק. הוא לא היה בדיון על התקנות.

<קריאה:>
הוא לא שייך לתקנות.

<היו"ר איתן כבל:>
כל העניין הוא שזה לוקח אחד, ההוא שניים, ההוא שלושה. קודם כל, יש את הדייגים שמתפרנסים מזה. בתקופת הרבייה כולם צריכים לשאת בנטל, כך אני רואה את זה. אם אתה תבוא לפקיד הדיג או מישהו אחר, יש לו סמכות ואפשרות. 

<קריאות:>
הוא לא עשה את זה, לא בשנה שעברה ולא לפני שנתיים. אנחנו כבר שנתיים מושבתים והוא לא עשה את זה. אפשר למצוא לנו פתרון? - - -

<היו"ר איתן כבל:>
דקל, ראיתי את התותח. 

<רפאל כהן:>
אני מוכן להשבתה של שנה אם רוטשילד יראה את המחקר שלו של הדיג הספורטיבי. אין לו מחקר על דיג ספורטיבי. הוא מפברק נתונים.

<היו"ר איתן כבל:>
אבל הוא לא בא מולך. אלוהים, הוא לא הזכיר.

<רפאל כהן:>
הוא בא גם מולנו. - - -  וכשהיה צריך להתמודד עם זה בבג"צ הוא משך את הבג"צ שלו - - -

<איציק בר סימן טוב:>
איתן, אפשר לקבל עלינו את הפתרון הנכון. אל תעשו את הטעות ותנציחו את הבעיה.

<היו"ר איתן כבל:>
אני לא אנציח. די, באמת. אני רחמן. אנחנו בתקופת אלול: אני לדודי ודודי לי.

<קריאה:>
לא מתבייש לשקר בצורה כזו עם הנתונים שלו.

<היו"ר איתן כבל:>
אנחנו בתקופת אלול: אני לדודי ודודי לי.

<רפאל כהן:>
אעשה משהו ברגוע, ואחסוך את כל ההתפרצויות. חשוב לי משהו קצר בצורה מאוד רגועה, ודווקא לנצל שהגברת אורי פריד נמצאת פה. אדוני, שמענו את המכמורתנים המון זמן. אנחנו לא רק חובבנים. יש ענף כלכלי של מאות משפחות, עם כל הכבוד.

<היו"ר איתן כבל:>
והחודש וחצי הזה ימוטט את זה?
<רפאל כהן:>
כן, יש כמה עסקים שתסגרו. הם ביקשו שגם אני אדבר בשמם כי הגברת לא יכלה. יש איזה מינימום.
<היו"ר איתן כבל:>
אתה יודע מה אתה עושה לי? אתה אוטם אותי. אתן לך לדבר, אבל אטמת אותי. בבקשה, דבר. תגיד מה שאתה רוצה עכשיו. דבר גם בשם הדייגים הספורטיביים במדינות אחרות.

<רפאל כהן:>
אני מתנצל, אבל אני חייב.

<היו"ר איתן כבל:>
לא, אני מתנצל בפני הזה. אני חוזר עכשיו ל-square one, יש לך שלוש דקות. דבר.
<רפאל כהן:>
בקצרה מאוד. שלוש דקות, אנצל אותן. לפני שבוע היתה לי פגישה שהיתה עם יגאל מהרט"ג והגברת אורי פריד. בנושא הזה אנחנו הודענו על שיתוף פעולה מלא כדי שסוף סוף יהיה מחקר בנושא של שלל הדיג הספורטיבי, אנחנו את חלקנו זרמנו לכיוון. 
הדבר החשוב הוא, והגברת פריד תוכל לאשר, יגאל מהרט"ג סיפר שהוא נמצא בתוך פורום הדיג שלנו והוא אומר: אכן, אני רואה כל הזמן איך משחררים דגים, איך אנשים כותבים, וכמובן הדג שוחרר. כל זה מוביל אותנו לכך ששיטת הדיג שלנו בררנית ומאפשרת לשחרר דגים. אנחנו יכולים להשיג בדיוק את אותה מטרה. אם פקיד הדיג אומר שהסיבה היחידה שבגללה הוא מונע מציבור גדול את תרבות הפנאי שלו – כמו שלא שמעתי שסוגרים מאיזושהי סיבה את הבימה והקאמרי כי זה עושה רעש בסביבה, אז סוגרים חודש וחצי. לא שמעתי על זה שלוקחים תרבות פנאי כזו. לא רק ששמעתי את זה. אם, כבודכם, זה היה נכון הדבר הזה, אז לפחות מדינה אחת בעולם היתה אוסרת דיג פנאי וספורט בחכה. אין מדינה אחת בעולם שאימצה את הגישה הזו שדיבר עליה כבוד חבר הכנסת פולקמן שבא פקיד דיג ואומר: אני לא יכול לאכוף, ולכן מטילים. אין אף מדינה. אנחנו נמציא את הגלגל במקום שרגולציית הדיג של פקיד הדיג מלאה בדוחות מבקר המדינה שאין לנו כלום. אנחנו יכולים להמציא גלגל בתחום הביטחוני, לא בתחום שאין לנו שום רקע. בא פקיד שאין לו שום רקע, אין להם נתונים - - -

<היו"ר איתן כבל:>
לא. תעליב אותו עוד, תעליב. תעליב, תעליב.

<רפאל כהן:>
אני לא רוצה להעליב אף אחד. אני בהחלט מטיל ביקורות שמישהו רוצה להמציא את הגלגל כשאין לו נתונים. זה גלגל שלא קיים בשום מקום בעולם. כבודכם, כוועדת הכלכלה, עם כל הכבוד, אני לא ראיתי שבאף דיון ניתן הדעת לכך שיש מאות עובדים, עשרות חנויות ויבואנים שחלקם כבר נסגרו בעקבות האיסור הקודם. אני מכיר אותם אישית. נסגרו לפחות שלוש חנויות. אף אחד לא נתן את הדעת מה קורה כשהם ייפגעו בחודש וחצי. הם עובדים על דלתא וכשהדלתא הזו תיגמר  מישהו יפצה אותם? מישהו דיבר על זה? מישהו חשב על זה? את כל זה אפשר להשיג במה שאמר כבודו, אפשר בשיטת פרחי הבר. תאסור עלינו את כל הדגים שאתה רוצה להגן. חלקנו, אגב, דגים תפוס ושחרר של כל הדגים, תפוס ושחרר של כל הדגים, וזה אני מבקש.
<היו"ר איתן כבל:>
תודה. בכל הכבוד, אתם כנראה לא מבינים את העניין. יש פה אנשים שגורטים להם ספינות, יש פה אנשים ששולחים הביתה, אתה בא ומדבר איתי על דבר כזה? מה ביקשתי ממך? ביקשתי ממך חודש וחצי? אתה עכשיו מתווכח איתי כשאנשים הולכים הביתה פה ואני זורק אותם?
<רפאל כהן:>
- - - פיצויים.

<היו"ר איתן כבל:>
את מכסתך סיימת היום. אני מוריד לך את זה בחצי חודש, ואני מבלי לפרט אומר שפקיד הדיג, אני אומר לו לפרוטוקול, שהוא יוכל לפעול על-פי אמות מידה כאלו ואחרות. אין סרט שאני הולך למהלך פתוח ופותח את זה לכולם. תבינו את המשמעות. אפילו ה-3,000 ידוגו דג אחד או שני דגים ביום, נגמר הסיפור. 

לכן, אני מעלה את הסעיפים האלה להצבעה בדיוק כפי שאמרתי עם התיקונים שתגידי.
<מירב תורג'מן:>
התיקונים שכרגע דיברת לגבי תקופת המעבר הם בסעיף הוראת השעה שנגיע אליה בהמשך. כרגע מה שהוקרא זה המתווה הקבוע שלמעשה ייכנס לתוקף כפי שמציעה הוועדה  אחרי שלוש שנים. אנחנו גם ננסח את הוראת המעבר, והוראת השעה, למעשה, תעלה אותה להצבעה בהמשך הדיון. עכשיו אתה מצביע על המתווה הקבוע של ה-90 ימים כפי שהוקרא. 
<היו"ר איתן כבל:>
ברור, תודה. מי בעד? ירים את ידו - כפי שסיכמנו. תודה. מי נגד? תודה.

הצבעה

בעד – רוב
נגד – מיעוט
נמנעים – אין
תקנה 12 אושרה.
<היו"ר איתן כבל:>
הסעיף אושר.

<קריאה:>
הוא מתנגד.

<היו"ר איתן כבל:>
אנחנו יכולים להכניס אותך לקדנציה הבאה, אבל עזוב.

<קריאה:>
תאמין לי, אם הייתי רוצה מזמן הייתי פה.
<אדוארד גאנם:>
למרות שזה הוצבע אני רוצה לומר הערה משפטית. לדעתי, הפגיעה בחופש העיסוק של המכמורתנים בצורה גורפת היא לא מידתית ולא צריך לקבוע אותה בתקנות. מאחר ויש רביזיה אני חושב שישקלו את זה מחדש. בלי פיצוי אין פה איזון. חשוב לדעת את זה. 

<היו"ר איתן כבל:>
אני רוצה לדעת, משלמים לכם, עורכי הדין, גם כן לפי כמה פעמים אתם חוזרים על זה?
<אדוארד גאנם:>
סליחה, והתקנת תקנות זה לא חקיקה ראשית. הפגיעה פה בחופש העיסוק היא פגיעה קשה.

<היו"ר איתן כבל:>
הבנתי, בגלל זה כל התהליך הזה לא אושר עד היום – בדיוק מהמקומות האלה. בגלל שהרגשנו שזה לא מידתי, בגלל שהרגשנו שצריך פיצוי, בגלל כל הדברים האלה. ועדיין - - -

<אדוארד גאנם:>
אבל אין כאן פיצוי.

<היו"ר איתן כבל:>
די, כבד אותי. מיציתי, תודה רבה. הסעיף הבא.

<קריאה:>
- - - שמענו את זה לפני חודש.

<אדוארד גאנם:>
בבג"צ זה לא נשמע.

<היו"ר איתן כבל:>
מתקדמים. בבקשה, גברת.

<עדי ארקין:>
	"החלפת תקנה 9
	13.
	במקום תקנה 9 לתקנות העיקריות, יבוא:

	
	
	"עונשין
	9.
	(א)
	העושה אחד מאלה, דינו מאסר שישה חודשים או קנס כאמור בסעיף 61(א)(1) לחוק העונשין:

	
	
	
	
	
	(1)
	דג בשיטת דיג אסורה, בניגוד לתקנה (א)4;

	
	
	
	
	
	(2)
	דג דגים ברשת שמידת עיני הרשת שלה קטנה מהמותר, בניגוד לתקנה 5(א);

	
	
	
	
	
	(3)
	דג ברשת לדיג מכמורת, שבעיני הרשת שלה בשק לא מתקיימים התנאים המנויים בתקנה 5(ב), בניגוד לתקנה האמורה;

	
	
	
	
	
	(4)
	דג במלכודת דגים או סרטנים, שלא מתקיימים בה התנאים המנויים בתקנה 5(ג), בניגוד לתקנה האמורה;

	
	
	
	
	
	(5)
	דג דגים בשטח שמורת החולה, בניגוד להוראות תקנה 5ג(א);

	
	
	
	
	
	(6)
	פורש ציוד דיג מבלי שצירף לקצותיו מצופים, בניגוד להוראות תקנה 5ו;

	
	
	
	
	
	(7)
	דג, מוכר דג או מחזיק דג מהמינים המפורטים בתוספת הראשונה, שגודלו קטן מהגודל שצוין בה, בניגוד להוראות תקנה 6(א);

	
	
	
	
	
	(8)
	דג דגים באזור אסור לדיג, בניגוד להוראות תקנה 8(1);

	
	
	
	
	
	(9)
	דג דגים בים התיכון בתקופת הרבייה, בניגוד להוראות תקנה 8א(א);

	
	
	
	
	
	(10)
	דג דגים בשטחים בים כנרת בתקופת הקינון וההטלה, בניגוד להוראות תקנה 8א(ב);

	
	
	
	
	
	(11)
	דג דגים בדיג מכמורת בים התיכון, בניגוד להוראות תקנה 8א(ח);

	
	
	
	
	
	(12)
	דג ברשת בירדן וביובליו ובנחלי ים כנרת, ללא רשות מאת פקיד הדיג הראשי, בניגוד להוראות תקנה 10;

	
	
	
	
	
	(13)
	קוצר או משמיד צמחיה בשטח ים כנרת, בניגוד להוראות תקנה 10א;

	
	
	
	
	
	(14)
	מכניס לישראל דגים חיים או ביצי דגים ללא רישיון בכתב מפקיד הדיג הראשי או בניגוד לתנאיו, בניגוד להוראות תקנה 11(1);

	
	
	
	
	
	(15)
	מחזיק דגים חיים שאינם מנויים בתוספת או בניגוד להוראות שבתוספת, בניגוד להוראות תקנה 12(א) או (ב).


	
	
	
	
	(ב)
	אחראי על ספינת דיג שלא ניהל יומן דיג בניגוד להוראות תקנה 7א, דינו – קנס."


<היו"ר איתן כבל:>
אוקי. הערה.

<מירב תורג'מן:>
רק הסבר מה ההבדל בין פקודת הדיג הקיימת.

<עדי ארקין:>
למעשה, מדובר בעדכון של ההוראות העונשיות בתקנות הדיג. תקנה 9 בנוסח הנוכחי שלה מפנה למעשה להוראות הפקודה. מדובר בעבירות מסוג עוון כשלמעשה הוראות הפקודה היום הן מאוד לקוניות. רובן כבר לא רלוונטיות. לכן, ביקשנו לקבוע את האיסורים באופן פרטני.
<מירב תורג'מן:>
אני רק אציין שהקנס שמדובר כאן בסעיף העונשין שמפנה לסעיף 61(א)(1) לחוק העונשין מדבר על סכום שעומד היום  על כ- 14,400 שקלים.

<קריאה:>
על איזה עבירה?

<מירב תורג'מן:>
על כל העבירות שהיא מנתה כרגע.

<קריאות:>
 הדייג מעדיף ללכת לבית-הסוהר - - -

<היו"ר איתן כבל:>
חברים, יותר פשוט לא לעשות עבירות. 

שמעון, בבקשה.

<שמעון אזולאי:>
אדוני היושב-ראש, פה לפי חוק העונשין כולנו מהיום למחר עלולים לשבת בבית-סוהר. 

<מירב תורג'מן:>
גם היום - - -

<היו"ר איתן כבל:>
שמעון, היום אין כללים כאלו שאוסרים עליך?

<מירב תורג'מן:>
יש.

<היו"ר איתן כבל:>
תודה רבה. אני יודע שזה מבהיל כשקוראים את הכול במכה אחת.

<שמעון אזולאי:>
איתן, מדובר על סנקציה שהיא קנס כספי כיום. מדובר על 20 לירות. תצמיד את 20 הלירות לשער של היום. צריך קודם כל להעביר את הענישה מעוון לחטא, ואז גם במקרה שלבן-אדם אין לשלם אז הוא יישב שלושה חודשים ולא שישה חודשים. לאיפה הגענו?

<היו"ר איתן כבל:>
אבל מה אכפת לך, זה העובדים שלך. אגב, 20 לירות של אז זה כ-14,000 שקל היום. זה הכול התאמות שנעשו.

<שמעון אזולאי:>
לא, לא. יש טבלאות בחוק העונשין שמגדירות בדיוק מה זה, ו-20 לירות זה לא - - -

בתקנה (11): "דג דגים בים התיכון".  מה זה "דג דגים בים התיכון"? שיירשם: דג דגים בישראל כמשמעותה בפקודת הדיג. מה זה בים התיכון? אני רוצה לעבוד באלג'יר או ב - - -

<היו"ר איתן כבל:>
אף אחד לא יהיה באלג'יר. אל תדאג, לא תשלם קנס באלג'יר.

<שמעון אזולאי:>
אדוני, זה לא צחוק.  איתן, החוק הזה זה חוק שמעון אזולאי, שתדע לך. 

<היו"ר איתן כבל:>
לא, אני חס וחלילה - - -

<שמעון אזולאי:>
אני מבקש שיירשם: בישראל.  מה זה בים התיכון? 

<ניר פרוימן:>
הפקודה חלה על המים הריבוניים של ישראל. זה כתוב בפקודה - - -

<שמעון אזולאי:>
שיירשם כמו בפקודה, בישראל, כי ההבדל הוא עצום. 

<היו"ר איתן כבל:>
חברים, זה החוק. בכל הכבוד, נניח ואפילו התרשלו ולא כתבו את זה - - - 

<תמי מור:>
יש את זה בפקודה. אני יכולה להקריא את זה.

<ניר פרוימן:>
איתן, זה חשוב. דייגי מכמורת יוצאים מישראל לקפריסין, אני מקבל תלונות - - -  

<היו"ר איתן כבל:>
שמעון, די. אני לא הולך לשנות בתיקון הזה כלום. 

<קריאות:>
אבל יש לנו פה אפשרות להמשיך לעבוד, אם אני אעבוד עד תורכיה. פה מדובר שאני אעבוד ליד תורכיה עם הסירה שלי. 

<היו"ר איתן כבל:>
אתם לא מבינים מה שמדברים איתכם. זה רק אם כתוב: במים הטריטוריאליים של ישראל. זה כתוב, די. החוק הזה הוא רק למים הטריטוריאליים של ישראל. 

<שמעון אזולאי:>
אז שיירשם: ישראל.

<לאה ורון:>
אתה תעשה את העבודה שלך, ואחרים יעשו את העבודה שלהם.

<שמעון אזולאי:>
סליחה, בתקופת ההשבתה יצאתי לעומק ובאו והרביצו לי, וניסו לדרוס אותי. איתן, אל תזלזל בזה. רצו לרצוח אותי, - - - , המשטרה. באמת, איתן.

<היו"ר איתן כבל:>
שמעון, אני מסביר לך. אני אומר לפרוטוקול. הדברים ברורים, הדברים כתובים – די. 
אני רוצה לומר לכם עוד דבר.  עונשים – כל מה שכתוב פה, תעשו הכול כדי לא להידרש לזה. אי-אפשר, עוד לא ראיתי דבר כזה. אתה יכול לבוא ולהגיד על נקודה מסוים שזה לא מידתי, או במקום 14 יבוא 12, או דברים מהסוג הזה. אני פה בכנסת כבר הרבה שנים, זה לא סוג הוויכוח. הוויכוח מתקיים בדרך כלל על מידתיות של עונשים, לא על זה. שמעון, אני רוצה שתבין. כשמתווכחים על עונשים ועל מי זה נופל, זה תמיד מייצר אצלי את התחושה הלא נעימה. כי אתה יכול לבוא ולהגיד: אם מישהו עובר באור אדום, מקבל קנס X, ומי שמדבר בפלאפון מקבל X  פלוס. אתה עושה השוואה, לפי החומרה. אבל פה תעשו הכול כדי לעבור את העבירות. מה כל כך מסובך? בעשרת הדיברות יש עונשים נוראיים, אז מה?
<שמעון אזולאי:>
בים זה שונה. אם יש לי איזה תקלה ונכנס לי איזה חבל למדחף או משהו, ונזרקתי ל-15 מטר ויש לי ערימת דגים על הסיפון, יכניסו אותי לשישה חודשים כי נתפסתי.

<רועי פולקמן (כולנו):>
עונש מקסימלי, תלוי בעבירה.

<שמעון אזולאי:>
רועי, לא ראינו את המידתיות עד היום.  כמה חודשים לא עבדנו ואף אחד לא הסתכל עלינו.

<היו"ר איתן כבל:>
אבל עשר שנים "בזכות", במירכאות, זה שהם לא עשו כלום, עשיתם בים מה שרציתם. אז לא היתה תלונה, אף אחד לא התלונן שאין אכיפה.

<שמעון אזולאי:>
חייב לשנות את הים התיכון.

<היו"ר איתן כבל:>
אוקי, אני מעלה את זה להצבעה, את כל הסעיף. מי בעד תקנה 13? ירים את ידו. 

הצבעה
בעד – רוב 

נגד – מיעוט
נמנעים – אין
תקנה 13 אושרה.
<היו"ר איתן כבל:>
תודה רבה, התקנה אושרה.

14.

<עדי ארקין:>
	"תיקון תקנה 10
	14.
	בתקנה 10 לתקנות העיקריות – 
(1) המילים " פרט לרשת זריקה (שבכאת טרח)"  – יימחקו;

(2) במקום "למעט 2,000 מטרים ממקום כניסתם לים כנרת או ממקום יציאת נהר הירדן ממנו" יבוא "למעט בטווח של עד 2,000 מטרים ממקום כניסתם לים כנרת"."


<היו"ר איתן כבל:>
הערות.

<אלי חן:>
אפשר הבהרה רק לגבי השבאכה. זה לא יופיע יותר?

<ניר פרוימן:>
בכנרת. מדברים על ההתרה שנעשתה, ואנחנו אוסרים על היציאה מהכנרת דרומה ב-2,000 מטר, זה גם כך אחרי שנה  - - -

<היו"ר איתן כבל:>
אוקי, תודה. 

<פואד נסאר:>
האם את, בבקשה, יכולה לתת שוב הסבר?

<עדי ארקין:>
תקנה 10 מדברת על הגבלת דיג בירדן וביובליו. היום קיים איסור גם על רשת זריקה, ולמעשה אנחנו מורידים את האיסור ברשת זריקה.

<קריאה:>
אה, זה לא רק כנרת.

<עדי ארקין:>
על הירדן ויובילו ובנחלי ים כנרת.

<פואד נסאר:>
אני לא מבין למה זה מפריע. למה צריך להוריד? אני לא מבין בשביל מה הכנסתם את זה. אני בעל רישיון ויש לי את זה. למה את צריכה להוריד לי את זה?

<ניר פרוימן:>
אנחנו בכנרת לא חושבים שצריך להמשיך לדוג בשבאכה.

<קריאה:>
אנחנו מורידים את האיסור, את האיסור.

<פואד נסאר:>
אני מדבר על הכנרת. בירדן וביובליו אני בעל זכות. למה את צריכה לקחת לי את הזכות הזו?

<ניר פרוימן:>
המצב בכנרת הוא כזה שההיתר שניתן בעבר בתקנות הקודמות לדוג בשבאכה בירדן וביובליו ובנחלי ים כנרת, אנחנו חושבים שלאור המצב בכנרת לא נכון לתת את ההיתר הזה. וכמו שעשו בשאר המקומות אז גם שם, אלא אם יהיה ברשות מיוחדת.

<פואד נסאר:>
בסדר, אין בעיה. לפי מיטב ידיעתי, אני בקשר עם האנשים הכי חשובים שם שהם הדייגים הרציניים שאומרים שבכלל הדגה הכפילה את עצמה פי 3. אתה פה אומר דברים אחרים. יש לך נתון כתוב? 

<ניר פרוימן:>
אני חושב ומברך, ואני אולי קצת שותף גם להתאוששות של הדגה בכנרת בשנים האחרונות מאז השפל הגדול של 2008. אבל אנחנו עדיין חושבים שכדי לשמור על המשך שגשוש הדגים ויהיה לדייגים שהיום מרוצים מזה שהם יוצאים לרשתות עמידה, וזה שיטת הדיג של הדייגים שאתה מתייחס אליהם, הם יוצאים עם רשתות עמידה, עוד דייג אחד עם דיג הקפה מקיבוץ עין גב, הפעילות הזו נמשכת, תישמר, תהיה מאופשרת ואולי אפילו תתפתח. אבל לדוג עם שבאכה בכנרת בירדן במקומות שבהם היה מותר, אנחנו חושבים שזה לא נכון.

<היו"ר איתן כבל:>
זה עניין מקצועי, אין לי בעיה עם העניין הזה. 

תקנה 14 – מי בעד? ירים את ידו. 

הצבעה
בעד – רוב
נגד – מיעוט
נמנעים – אין
תקנה 14 אושרה.
<היו"ר איתן כבל:>
תודה, אושר.

15.

<עדי ארקין:>
	"תיקון תקנה 11
	15.
	בתקנה 11 לתקנות העיקריות –
(1) בכותרת, המילה "והחזקתם" – תימחק;

(2) בתקנת משנה (1), במקום "אסור לכל אדם להביא או להכניס לישראל כל דגים חיים, ביצי דגים או דגים קטנים" יבוא "לא יכניס אדם לישראל דגים חיים או ביצי דגים"; בסופה יבוא, "למעט דגים מהמינים המפורטים בטור א' לתוספת השלישית.
(3) בתקנת משנה (2) בכל מקום, במקום "ביצי הדגים או הדגים הקטנים" יבוא "או ביצי הדגים";
(4) תקנת משנה (3) – תימחק; "


<שמעון אזולאי:>
עד היום זה היה בסמכות משרד הבריאות. מה קרה עכשיו?

<ניר פרוימן:>
אסביר במה מדובר כדי שזה יקל עליך. לא מדובר בפעילות דיג במקרה הזה.

<שמעון אזולאי:>
אני יודע, מדובר על יבוא.

<ניר פרוימן:>
מדובר על יבוא של דגים חיים למטרת מסחר דגי נוי. לא מדובר בדגים למאכל, מדובר בדגים חיים או למטרות גידול - - -

אני אסביר. המהות בתיקון, איתן -  מצד אחד, יש פה החמרה. מצד שני, יש לנו הקלה גדולה. החמרה – עד היום החוק חל רק על יבוא. אנחנו כרגע מרחיבים אותו גם להחזקה. זה אומר שאם אדם מחזיק דגים אסורים בייבוא, דגים חיים אסורים בייבוא, שיכולים להיכנס לנחלים, לים, לפגוע בסביבה, גם ההחזקה עליו, ופיראנה, דגים אחרים - - -

<קריאה:>
איפה הנציג שלהם? הוא לא פה.

<פואד נסאר:>
אתה מדבר על יבוא דגים, נכון?

<היו"ר איתן כבל:>
לא, הוא מדבר על דגי נוי.

<ניר פרוימן:>
לא רק דגי נוי.
<היו"ר איתן כבל:>
מי בעד? ירים את ידו. מי נגד?

הצבעה
בעד – רוב
נגד – מיעוט
נמנעים – אין
תקנה 15 אושרה.
<היו"ר איתן כבל:>
התיקון אושר. 

הלאה – 16.

<עדי ארקין:>
	" החלפת תקנה 12
	16.
	במקום תקנה 12 לתקנות העיקריות יבוא:

	
	
	"הגבלות על החזקת דגים חיים"
	112.
	(א)
	לא יחזיק אדם דגים חיים שאינם מהמינים המפורטים בטור א' לתוספת השלישית.

	
	
	
	(ב)
	לא יחזיק אדם דגים חיים מהמינים המפורטים בטור א' לתוספת השלישית, אלא באזורים המותרים להחזקה המפורטים לצדם בטור ב' לתוספת האמורה ובהתאם להוראות המיוחדות המפורטות לצדם בטור ג' לתוספת האמורה.

	
	
	
	(ג)
	על אף האמור בתקנת משנה (א), רשאי פקיד הדיג הראשי להתיר, בהחלטה מנומקת בכתב, החזקת דגים ממינים שאינם מפורטים בתוספת השלישית, למטרות מחקר או לצורך מניעת נזק לדגה.

	
	
	
	(ד)
	על אף האמור בתקנת משנה (ב), רשאי פקיד הדיג הראשי להתיר, בהחלטה מנומקת בכתב, החזקה של דגים שלא בהתאם להוראות המיוחדות שבתוספת או לאשר שימוש במתקן להחזקת דגים שיש בו מערכות המונעות יציאת דגים מהמתקן לסביבה הטבעית, כמערכת סגורה, לעניין מין או סוג של דג המנוי בתוספת השלישית שנקבעה לגביו דרישה להחזקה במערכת סגורה בטור ג' בתוספת האמורה, בתנאים שייקבע.

	
	
	
	(ה)
	תקנה זו לא תחול על דגים חיים המועברים למקומות מכירה לשם מאכל בהתאם לכל דין."       


<(אחרי כן ס.ל., חבר המתרגמים)>
<ניר פרוימן:>
אני אסביר בשתי מילים. אנחנו מפרסמים בתוך התקנות רשימה ארוכה של מאות שורות של סוגים ומינים של דגים חיים שמותרים ביבוא, הם רובם למטרות מסחר בחנויות דגי נוי, חלקם הם דגים שמותרים בגידול ורבייה במשקי גידול, במשקי מדגה וחקלאות ימית. זה קיים גם היום, רק עד היום זה התנהל בנוהל, אנחנו מכניסים את זה לתקנות ומצד אחד קובעים איזה דגים מותר להביא, מצד שני מסירים ומבטלים את הצורך בקבלת רישיון. 

זה חלק מתוך תהליך שהממשלה עושה להקטנת הרגולציה. אנחנו הולכים להוריד בזה גם עלויות גבוהות ליבואנים, גם עלויות גבוהות למחזיקים וגם הרבה זמן עבודה שמיותר. מבחינה אחת אנחנו עושים רשימה לבנה ארוכה מאוד מה מותר. זה הופץ לכל היבואנים להערות בזמן התהליך המקורי וזו הרשימה שמופיעה ב - - -

<היו"ר איתן כבל:>
אוקיי. הערות? תודה. מי בעד. תודה, אושר. 

הצבעה 

בעד – רוב

נגד – מיעוט

סעיף (ה) אושר.

<עדי ארקין:>
17. תיקון תקנה 13. תקנה 13 בטלה. 

מדובר על תקנה שקבעה חובת מסירת הודעה על מחלות דגים. ניר, אם אתה רוצה לפרט. 

<ניר פרוימן:>
היה בעבר בפקודת הדיג חובת דיווח לפקיד הדיג הראשי על אירועים של תמותת דגים כתוצאה ממחלות. יש סמכות מקבילה שעולה מבחינה משפטית על הסמכות הזאת למנהל השירותים הווטרינריים וקיימת בפקודת בעלי חיים את החובה ומהטעם הזה התקבלה ההחלטה לבטל את הסעיף הזה. 

<היו"ר איתן כבל:>
אוקיי. מי בעד? ירים את ידו. תודה, אושר.

הצבעה 

בעד – רוב

נגד – מיעוט

סעיף 17 אושר.

<עדי ארקין:>
18. הוספת תקנה 15. אחרי תקנה 14 לתקנות העיריות יבוא: 

15. שמירת דינים. 

תקנות אלה באות להוסיף על כל דין אחר ולא לגרוע מהן.

<היו"ר איתן כבל:>
מי בעד? מי נגד? אושר.

הצבעה 

בעד – רוב

נגד – מיעוט

סעיף 18 אושר.

<עדי ארקין:>
תקנה 19. תיקון התוספת הראשונה. 

בתוספת הראשונה לתקנות העיקריות – 

(1) תחת הכותרת "דגי ים ודגי נהר" – 

(1) במין הדג "דקר הסלעים (דאור)", במקום "30 ס"מ" יבוא "40 ס"מ";
(2) במין הדג "דקר אלכסנדרוני (חפש)", במקום "25 ס"מ" יבוא "40 ס"מ";
(3) במין הדג "דוקרנית אדומה (ארדי), במקום "25 ס"מ" יבוא "40 ס"מ";
(4) במין הדג "דקר המכמורת (לוקוס), במקום "30 ס"מ" יבוא "40 ס"מ";
(5) אחרי מין הדג "שפרנון שווה קוצים (פארידה), יבוא: "שינן החוט (פארידה) 15 ס"מ";
(6) במין הדג "מוסר מלכותי (מוסר), במקום "20 ס"מ" יבוא "40 ס"מ";
(7) אחרי מין הדג "טונה כחולת סנפיר" יבוא: סקומברן זריז (פלמידה לבנה) 30 ס"מ";
(8) מין הדג "כפן גושמני (לובסטר) – יימחק.
<איציק בר סימן טוב:>
מה זאת אומרת יימחק? 

<ניר פרוימן:>
כפן גושמני זה ערך טבע מעוגן שנמצא בחוק ואנחנו מסירים אותו מתוך ה - - - 

<איציק בר סימן טוב:>
למה הקטינו את גודל המינימום של הפלמידה? 

<ניר פרוימן:>
הוספנו אותה לראשונה לתקנות, הגודל הוא 30 סנטימטר ולא 40, כמו שהופיע במקור. 

<איציק בר סימן טוב:>
אז הקטנתם. 

<אלי חן:>
זאת אומרת אפשר לתפוס גם קטנים יותר היום. 

<איציק בר סימן טוב:>
למה זה טוב? 

<ניר פרוימן:>
עד היום לא היה קיים בתקנות. 

<עדי ארקין:>
בואו רק נסיים לקרוא ואז תעלו שאלות.

(2) תחת הכותרת "דגמי מים מתוקים" – 
(1) במין הדג "אמנון הגליל (מושט אביאד)", במקום "20 ס"מ" יבוא "22 ס"מ";
(2) במין הדג "כסיף", במקום "60 ס"מ" יבוא "80 ס"מ"
<ניר פרוימן:>
התקנות האלה בעצם קובעות גודל מינימלי לדגים בשיטות הדיג השונות. הן עדיין מאפשרות בשיטות שונות, כמו שיטות - - - לקבוע גודל מינימלי אחר, לשאלתך. 

<קריאה:>
מה שאומרות פה התקנות לגבי גודל הדגים זה אומר שאם, איתן, אתה תרצה להזמין מנת דגים במסעדה אתה לא תקבל מנה, אתה תקבל שלוש או ארבע מנות ביחד כמנת דגים. 

<היו"ר איתן כבל:>
סבבה.

<קריאה:>
זה מה שזה אומר. 

<היו"ר איתן כבל:>
אז אני מחלק בין כל המשפחה שיהיו איתי. 

<קריאה:>
רוצים להגיע לגיל רבייה, בגלל זה עושים את זה. 

<קריאה:>
איתן, יש פה בעיה. אין בעיה, אתה מגביל אותנו בגודל - - -

<יעקב אשר (יהדות התורה):>
השאלה איך זה נקבע באמת. 

<קריאה:>
אין שום בעיה, תגדיר. אבל מה יקרה ליבוא של אותם גדלים לאותו גודל? מצד אחד אתה אוסר עלינו לדוג אותם, מצד שני, אתה מייבא אותם מחוץ לארץ לפה. אז אולי תעשו איזה סדר - - - 

<היו"ר איתן כבל:>
אני אסביר. חוץ לארץ אין לו דבר וחצי דבר, אתם כנראה - - - 

<קריאה:>
לא, משרד הבריאות - - - 

<עבד אל חכים חאג' יחיא (הרשימה המשותפת):>
לא, הוא אומר לך, אם אתה מתיר לי לייבא קטן אז כל העבודה שלהם הולכת לטמיון, אנשים לא יקנו מהם. 

<היו"ר איתן כבל:>
חברים יקרים, קודם כל הבנתי, והתקנות כאן, אין להן דבר וחצי דבר עם מסחר, זה קודם כל ריפוי הים. קודם כל. חברים יקרים, אנחנו מאשרים פה תקנות, בסוף בסוף קודם כל עוסקים בריפוי הים.

<קריאה:>
לא נכון. 

<היו"ר איתן כבל:>
שנייה רגע.

<קריאה:>
לא נכון. אז בוא תסביר לי למה בדגיגוני הבורים הם לא פגעו בכלל. אמרת קודם - - -

<היו"ר איתן כבל:>
אפשר. 

<קריאה:>
בקיבוצניקים שבאים לקחת מהנחלים את כל הבורים, בזה הם לא פגעו, לא בכמויות ולא בכלום, כי זה קיבוצניקים. זה חארטה, אל תאמין לשטויות האלה. 

<אלון רוטשילד:>
השינוי הזה הוא שינוי מאוד חשוב, יש כמה מינים נוספים של דגים שהיום לא מופיעים בגודל מינימום ולדעתנו ראוי להגדיר להם. למשל יש דג שנקרא סריול אטלנטי, אינטיאס, שהיום אין לו גודל מינימום. זאת אומרת אם מביאים אותו בגדלים מאוד קטנים, מתחת לגודל רבייה, זה מותר לחלוטין. ולכן יש פה מספר מינים, אם אפשר שתי תוספות חשובות, אחת, זה האינטיאס והשני זה יבלן האדווה, שהוא מין שכמעט נעלם לנו, להגדיר להם גודל מינימום. 

<היו"ר איתן כבל:>
אני מציע את הדבר הבא. אני לא עכשיו - - - 

<יעקב אשר (יהדות התורה):>
יש פה שאלה טובה. ברגע שהגדרת ברשתות את גודל העין, מה שעבר עבר, אם הם יותר קטנים, זאת אומרת שאתה מאלץ אותם לזרוק אותם חזרה לתוך - - -

<קריאה:>
הדגים כבר מתו, מה תזרוק? 

<יעקב אשר (יהדות התורה):>
בדיוק, השאלה אם זה נכון. 

<אלון רוטשילד:>
יש גם חכות, חבר הכנסת אשר. 

<עבד אל חכים חאג' יחיא (הרשימה המשותפת):>
אז תגדיר את זה לחכות. 

<היו"ר איתן כבל:>
לא, חבר'ה, סליחה. תודה רבה. זה שהם מסתכלים עכשיו - - -

<עבד אל חכים חאג' יחיא (הרשימה המשותפת):>
הוא קובע לאיזה סוג של דג וגודל דג - - -

<היו"ר איתן כבל:>
חברים יקרים, סליחה, יש כאן שיטות - - - אם אנחנו עכשיו נשים פקח ליד כל אחד, האם הוא דג עם זה, האם הוא הוציא - - - 

<קריאה:>
הוא לא יכול ל - - -

<היו"ר איתן כבל:>
שנייה, חברים, זה לא כך, נו באמת. אם הייתי יודע לייצר מצב שיש לי משקפת שיודעת כל אחד ואחד בזמן אמת, על העיקול עוד לא הצלחנו לקבל אישור של הספינות, שאני אתחיל לבדוק כל אחד ואחד? אתה מסתכל על הדברים כך, אתה לא יכול לבדוק בים, ותאמינו לי, אני ניסיתי ללכת לראות את הדברים האלה על כל אחד ואחד בנפרד, זה יורשה לו עד ככה, ההוא יורשה לו עד כך.

<יעקב אשר (יהדות התורה):>
אם אתה מגדיר - - -

<היו"ר איתן כבל:>
לא, אתה מצפה מהדייגים, הרי בסוף בסוף הציפייה היא מהדייגים, הוא בא, הוא מביא את ה - - - הוא יודע שבגודל כזה אסור לו לדוג. 

<אלי חן:>
אבל אין שליטה על זה לפעמים. זרקתי קרס - - -

<היו"ר איתן כבל:>
ברור, נו. חברים יקרים, ברור לי. אתה עכשיו - - - חבר'ה נו באמת. אני בצד - - -

<עבד אל חכים חאג' יחיא (הרשימה המשותפת):>
אני חושב שכל הסעיף הזה מיותר. 

<היו"ר איתן כבל:>
בבקשה, ניר.

<ניר פרוימן:>
איתן, אתה מסביר את זה מצוין, אבל אני אנסה עוד פעם. אפשר לראות את זה כמיותר אבל זה לא ככה מנוהל בעולם. אתה קובע מקום אחד מה היא הטכנולוגיה לקבוע את המסגרת ואתה אומר מה גודל הרשתות המינימלי כדי לתת לאנשים את החובה לדוג עם ה - - -

<עבד אל חכים חאג' יחיא (הרשימה המשותפת):>
קבענו את זה ועברנו.

<ניר פרוימן:>
שיקבעו את המינימום. מצד שני אנחנו באזור עם הרבה מאוד סוגי דגים וחשוב לנו לשמור על הדגים העיקריים החשובים. בגלל זה התקנות, גם המקוריות, קובעות גודל מינימלי לדיג, ככה גם בכל העולם. הדייג שנתפס לו בקרס של ה - - - הדג הקטן, שבמקום 40 הוא 30, לפי מה שכתוב בתקנות הוא צריך להחזיר אותו לים. הפעם הבאה שהוא ייצא, או שהוא יידע שהוא לא מכוון לאזורים האלה שבהם יש דגים קטנים מדי, בגלל זה גם בעונת רבייה משביתים את הדיג כדי לא להביא אותם לתפיסה של דגים מיותרים בזמן ואת עונת הגיוס, מוציאים את המכמורתנים, שלא יתפסו סתם דגים קטנים, ועם זאת יש פה באמת, איתן קרא לזה ציפייה, אתה בא ומטיל את החובה מה הוא הדג המינימלי הראוי - - -

<עבד אל חכים חאג' יחיא (הרשימה המשותפת):>
זה לא ציפייה, זה חובה. אתה מחייב אותו. 

<היו"ר איתן כבל:>
חובה, ודאי. 

<ניר פרוימן:>
אתה מתרגם את הציפייה לחובה, כי הדייג פעם אחת - - - 

<קריאה:>
אתה לא רוצה שיילכו ל - - - דגים קטנים. 

<ניר פרוימן:>
נכון. 

<יעקב אשר (יהדות התורה):>
מבחינת הגודל זה הגודל המינימלי בעולם? 

<עבד אל חכים חאג' יחיא (הרשימה המשותפת):>
לא, היו תקנות ועכשיו מגדילים. 

<יעקב אשר (יהדות התורה):>
התקנות שהבאת פה עכשיו, את ההגדלה שלהם - - -

<ניר פרוימן:>
גודל הדגים בתקנות בישראל, כולל התוספת כאן, באופן עקרוני הדגים המותרים לדיג פה הם קטנים ב-50% עד 20% ממה שמקובל לאותם מיני דגים במערב הים התיכון.

<היו"ר איתן כבל:>
חבר'ה, גם ככה זה לא - - - 

<אלון רוטשילד:>
איתן, לגבי מה שהעליתי, אם אפשר תשובה. 

<היו"ר איתן כבל:>
ניר, תתייחס לגבי מה שאלון העלה, לגבי האינטיאס.

<ניר פרוימן:>
על האינטיאס אני מבין מה שהוא אומר, אני לא יכול עכשיו לתת - - -

<היו"ר איתן כבל:>
אוקיי, אם צריך - - - 

<קריאה:>
אבל הם חורשים ב-300 גרם אינטיאס, הנה, קח, 25 סנטימטרים, כמויות. אלה דגים שגדלים ל-20 קילו. 

<אלון רוטשילד:>
בפיש בייס הגודל המינימלי לרבייה של אינטיאס זה 109 סנטימטר, תעשו 70 סנטימטר, כמו טונה. 

<קריאה:>
לא, לפחות 40. 

<אלון רוטשילד:>
אני אומר מה שכתוב בפיש בייס. 

<היו"ר איתן כבל:>
אלון, יש לי הצעה. פופו, אני רוצה לסיים עם זה, מספיק. כל דבר קופצים? מה שאני אומר זה הדבר הבא, אם יש הצעה יניחו אותה בפניכם, אם צריך תיקון שאנחנו נתכנס במסגרת לפני אחת ההצעות, הרי אפשר להעביר את זה בדקה, לא צריך בשביל זה יום לימודים ארוך. לאורך כל הדרך הוספות או שינויים זה לא מסובך. 

<עבד אל חכים חאג' יחיא (הרשימה המשותפת):>
לפני ההצבעה. כל ההגבלות שעשינו, עם הגודל, המקום, ההגבלה מבחינת שטחים, המקום הזה מותר, קואורדינאטות והכול, אחרי שהגענו למצב הזה וגם קבענו את הגודל של העין, מה שייצא שימכור הדייג. פשוט מאוד. היו תקנות עם גדלים שהם יותר קטנים. 

<היו"ר איתן כבל:>
לא, אבל, חאג', אתה מבין מה אתה עושה? 

<עבד אל חכים חאג' יחיא (הרשימה המשותפת):>
אני מבין - - -

<היו"ר איתן כבל:>
לא, הבן אדם יגיד 'אוקיי, זה מה שעלה לי ב - - - 

<עבד אל חכים חאג' יחיא (הרשימה המשותפת):>
במקומות ובתהליכים - - - 

<היו"ר איתן כבל:>
אבל זה לא גם, אי - - - 

<עבד אל חכים חאג' יחיא (הרשימה המשותפת):>
אבל יש תקנות - - -

<היו"ר איתן כבל:>
זה כתוב. אתה יודע איפה כתוב בפני עיוור לא תיתן מכשול? זה בדיוק, עכשיו אתה מייצר בפניו - - -

<עבד אל חכים חאג' יחיא (הרשימה המשותפת):>
לא, רגע, תן לי להמשיך. התקנות הקודמות קבעו גדלים מסוימים שעד היום חיו עם זה. 

<היו"ר איתן כבל:>
לא, לא חיו עם זה. 

<ניר פרוימן:>
זה לא היה טוב. 

<היו"ר איתן כבל:>
לא היה טוב, בגלל זה מתקנים את זה. 

<ניר פרוימן:>
אני רוצה להקריא מתוך תקנה 6 בתקנות המקוריות, רק לסבר את האוזן. 'לא ידוג אדם, לא ימכור אדם ולא יחזיק אדם'. גם במסעדות, אם מחזיקים דגים קטנים מהגודל המותר זו עבירה. 

<היו"ר איתן כבל:>
אסור להם. 

<ניר פרוימן:>
חייבים לייצר פה סטנדרט שדגים דגים בגודל - - - 

<היו"ר איתן כבל:>
נכון, גם במסעדה, אם הוא מעביר לו את זה, אסור לו. 

<עבד אל חכים חאג' יחיא (הרשימה המשותפת):>
אם הוא מעביר לו את זה אסור לו, לייבא מותר לו? 

<דוד וייצמן:>
איתן, יש לנו יבוא של דגים שאנחנו מייבאים ויש דגים כאלה, לוקוסים כאלה של 300 גרם, של 500 גרם, אני מביא אותם ביבוא. 

<קריאה:>
שם אתה צריך לעצור את זה, בשדה התעופה. 

<רפי כהן:>
סליחה, לא הבנתי. אם אומר אדון פרוימן שהוא לא יכול לאכוף שום דבר אז למה אנחנו מתעסקים בגודל? או שאולי הוא ילמד מ - - -

<היו"ר איתן כבל:>
חברים יקרים, תודה רבה על העזרה. 

<רפי כהן:>
כי הוא לא יכול לאכוף, זו הסיבה היחידה לאסור עלינו, אז איך הוא רוצה לאכוף גדלים, אדון פרוימן? אולי צריך להוציא מכם את הדיג ולהעביר את זה לרט"ג. 

<קריאה:>
למה באנו? הכול - - - 

<רפי כהן:>
נכון, אנחנו לא ניתן לזה - - - 

<היו"ר איתן כבל:>
אני רוצה להבהיר דבר אחד, אני אומר את זה גם לך, חאג', אנחנו לא מצד אחד סוגרים ומטפלים ומצד שני פותחים. אנחנו מדברים על גדלים, אני מנסה לומר לך כאן באמת, העניין של הגדלים זה לא סתם, זה אתה מייצר סטנדרט. הרי על מה הוויכוח שפה שעות מניחים? שיבלי רוצה עכשיו פה שאני אוסיף עוד כמה דברים שלא מופיעים פה בתהליך הזה. אין דבר כזה שאני אגיד 'אוקיי, הוא כבר דג את זה, הוא כבר עשה את העבירה, לא נורא, תאשר לו'. 

<קריאה:>
דגים בסכנת התמעטות - - -

<היו"ר איתן כבל:>
שמעון, אני לא מתווכח, אני מעלה את זה להצבעה. 

<פואד נאסר:>
איתן, רק משפט. ניר, זה אליך. יפה מאוד, כל הכבוד, בסדר, גודל דג, מצוין, זה מדובר בחכה שהדג יוצא חי. ברשת אין סיכוי שהדג ייצא חי, הוא כבר מת. לזרוק אותו או לקחת אותו הביתה לאכול אותו? 

<ניר פרוימן:>
בעולם נהוג לזרוק.

<פואד נאסר:>
זה מאוד חשוב. 

<אורי בינסטד:>
יש לי עוד הערה מקצועית לגבי גודל הדג. 

<היו"ר איתן כבל:>
אני אגיד לך את דעתי. דעתי היא שצריך להחזיר אותו לים. 

<פואד נאסר:>
אבל אם הוא מת? 

<היו"ר איתן כבל:>
תסלח לי - - -

<פואד נאסר:>
אם הוא מת? 

<עבד אל חכים חאג' יחיא (הרשימה המשותפת):>
שדג יותר גדול יאכל אותו. 

<פואד נאסר:>
אין סיכוי, הוא רק יכול להרעיל. 

<קריאה:>
זה נהוג בכל העולם גם, נכון? אז בוא אני אראה לך מה אנחנו מייבאים ממצרים. 

<היו"ר איתן כבל:>
חבר'ה, אני לא עוסק בדיג במצרים. תקשיב, אם במקומות אחרים לא נוהגים - - - באמת. אני רוצה להגיד לכם עכשיו, חברים, במילה אחת כנה, אני אומר לכם, אם זה היה תלוי בי הייתי עושה אפילו דברים, אם הייתי יודע לאחור כל מה שאני יודע היום לא בטוח שהייתי נוקשה הרבה יותר. כי אני רואה לאורך כל הדרך - - - סליחה, לחפש כל הזמן את הזה רק כדי זה. באמת. 

<קריאה:>
אני רוצה לעזור לך בעניין הזה. 

<קריאה:>
לפני שאתה עוזר אני רוצה להעיר הערה. 

<היו"ר איתן כבל:>
חברים יקרים, אתה לא עוזר לאף אחד. אתה מבין? עכשיו תהיה בשקט, הוא מדבר. אתה תרצה להוסיף תדבר אחר כך, אל תנהל לי את הדיון. 

<ניר פרוימן:>
אנחנו כרגע מנהלים דיון על תקנות לדיג בישראל. זה שמביאים ממצרים דגים, מחקלאות ימית שמגדלים או דניסים מקפריסין או מטורקיה שמגדלים אותם, זה לא דיג. 

<דוד וייצמן:>
אתה אומר 'בעל מסעדה לא יחזיק'. 

<ניר פרוימן:>
לא יחזיק דגים שנידוגו כאן. 

<דוד וייצמן:>
זה אותו ים, זה הים התיכון. 

<היו"ר איתן כבל:>
זה לא קשור. 

<ניר פרוימן:>
אנחנו מדברים על הדגים מישראל. 

<היו"ר איתן כבל:>
ניר, אתה סיימת את הדברים שלך. 

<דוד וייצמן:>
בסדר, הבנתי. 

<היו"ר איתן כבל:>
כן, אדוני, הערה מקצועית. בבקשה. 

<אורי בינסטד:>
הערה מקצועית. זה לגבי גודל הדג, מתי הוא מגיע לבגרות המינית שלו. זה אתה לא לקחת כאן בחשבון וכאן ההטיה. אם המוסר, למשל, מגיע בגודל 25 סנטימטר לבגרות המינית שלו אין שום סיבה שתקבע 40 סנטימטר. האם בדקת את זה? 

<היו"ר איתן כבל:>
מה, נהיה גניקולוגים עכשיו - - - 

<איציק בר סימן טוב:>
לא, הם בסכנת התמעטות, לכן רוצים להגן עליהם. 

<אורי בינסטד:>
לא, זאת הערה מקצועית. לא בכל מזרח הים התיכון, הדגים, לבגרות המינית שלהם מגיעים לגודל יותר קטן ממה שביוון או במקומות אחרים. 

<איציק בר סימן טוב:>
אבל המוסר נכחד פה בארץ, לכן רוצים להגן עליו. רוצים להגן על המוסר, בגלל זה מגבילים אותו. 

<אורי בינסטד:>
אתה רוצה להגן על המוסר, אבל אם הוא מתרבה בגודל של 30 סנטימטר אז על מה אתה מגן כאן? אתה צריך לאפשר לו להתרבות, אז להטיל ביצים ולהגיע לרבייה. זה צריך להיות בראש ה - - -

<היו"ר איתן כבל:>
אורי, תקשיב. 

<אורי בינסטד:>
אתה לא קובע, אלה קביעות שרירותיות, כמו שיתר הקביעות של - - -

<היו"ר איתן כבל:>
אורי, אלון, את האהבה השוררת בין כל הגופים פה אני לא אפתור עכשיו. מה שאני מנסה להגיד, ככה, אם יש השגות מקצועיות, תמיד אפשר להביא אותן אחר כך. אני לא פותח פה, פתאום זה מדבר איתי על בגרות מינית של דג וכל מיני דברים מן הסוג הזה - - - לא בדיחה, אני מדבר ברצינות. 

<אורי בינסטד:>
זו לא בדיחה, לפי זה אתה קובע את גודל הדג. 

<היו"ר איתן כבל:>
אני לא מדבר בבדיחה, אני מדבר ברצינות, שאין לי את הכלים עכשיו סביב השולחן הזה לקבוע את זה. למה אתה אומר שאני אומר בדיחה? 

<אורי בינסטד:>
כי הדיון ברובו הוא לא מקצועי. 

<היו"ר איתן כבל:>
תודה רבה, הבנתי, בסדר גמור. דוד, אני מעלה את זה להצבעה. מי בעד לאשר את תקנה 19? ירים את ידו. תודה רבה. מי נגד? אחד נגד, שניים בעד, התקנה אושרה. 

הצבעה 

בעד – 2

נגד – 1

תקנה 19 אושרה.

<קריאה:>
בקיצור, הסלט עובד, עשיתם שניצל. 

<היו"ר איתן כבל:>
הלאה. 

<עדי ארקין:>
תקנה 20. במקום התוספת השלישית לתקנות העיקריות יבוא: 

"תוספת שלישית

(תקנה 12) 

דגים המותרים להחזקה ותנאי החזקתם

בתוספת זו "מערכת סגורה" – מתקן שאושר לפי תקנה 12(ב)"

<היו"ר איתן כבל:>
הסבר.

<עדי ארקין:>
בהמשך להסבר של ניר אודות תיקון תקנה 12 כתיקונה בתקנה 16, תקנות אלה, מדובר ברשימה לבנה, במרכאות, של דגים המותרים בהחזקה לרבות תנאי החזקתם. לא נקרא כמובן את הרשימה, אבל מצוין השם המדעי, האזור המותר להחזקה ודרישות ההחזקה. 

<מרב תורג'מן:>
אני רק אציין שבתוספת שנמצאת לפני חברי הוועדה יש שני תיקונים בעקוב אחר שינויים אז אולי כדאי להפנות את תשומת הלב לעניין הזה, אבל מעבר לזה - - - 

<ניר פרוימן:>
שני תיקונים, אחד שגיאת כתיב שנמחק וחוזר פעמיים, והשני, אחרי בדיקה נוספת של הרשימה הוסר אחד הסוגים שמהווה סוג של דגים שהוא בסכנה להיכנס לנחלים בישראל ולהתרבות עם דגים מקומיים ובגלל זה הורדנו אותו. 

<קריאה:>
המטרה הושגה, הדיג מחוסל וזהו. 

<עבד אל חכים חאג' יחיא (הרשימה המשותפת):>
ארבעה ימים זה חג, בשבוע הבא - - - 

<היו"ר איתן כבל:>
בואו נסיים את החגיגה. 

<עבד אל חכים חאג' יחיא (הרשימה המשותפת):>
תסיים את החגיגה. 

<קריאה:>
איתן, אל תתאמץ, תאשרו את הכול, להתראות. 

<היו"ר איתן כבל:>
יש לי שאלה, שמעון, למה עייפתם אותנו עד עכשיו? הייתם יכולים ללכת מהתחלה. 

<דוד וייצמן:>
אם הייתי יודע חותמת גומי - - -

<קריאה:>
אם היינו יודעים שזה ככה, הכול מכור מראש. 

<דוד וייצמן:>
כל מה שהוא אומר זה אמן, אמן אמן אמן אמן אמן. לא שמעתי משהו לא. 

<היו"ר איתן כבל:>
תודה, דוד. מי בעד תקנה 20? ירים את ידו. תודה. התיקון אושר. 

הצבעה 

בעד – רוב

נגד – מיעוט

תקנה 20 – אושרה. 

<היו"ר איתן כבל:>
עכשיו, ברשותכם, קודם כל אישרנו את כל התקנות. מה עוד נשאר? 

<עדי ארקין:>
סעיפי תחילה ואת פסקה 14 - - -

<היו"ר איתן כבל:>
זוכר. 

<אלון רוטשילד:>
אפשר הערה? 

<היו"ר איתן כבל:>
נגמר, זהו. 

<אלון רוטשילד:>
יש סעיף אחד שאנחנו חושבים שכדאי מאוד להכניס אותו והוא לא מופיע עכשיו וזה נוגע לסמכות של פקיד הדיג להגביל מינים שמתמעטים. היום מין שהוא מוגן, יש את רשות הטבע והגנים, אבל אם היום יש מין שהוא לא מוגן אבל הגיע לסף סכנת הכחדה, אני לא אומר מין כזה או אחר, שיהיה לפקיד הדיג סמכות להפעיל את הסמכות שלו ולהגביל את הדיג שלו עד לתקופה שהוא יתאושש. 

<רפי כהן:>
עכשיו למדנו שאחרי ארבע שנים הוא נזכר - - - ככה נראית כל הרפורמה שלו. 

<היו"ר איתן כבל:>
אתה יודע מה? אתה רוצה שאני אוציא אותך.

<רפי כהן:>
אז אני מבקש את זכות הדיבור. 

<קריאה:>
פקיד הדיג לא צריך את העזרה שלך. 

<היו"ר איתן כבל:>
סיימת את הדיבור שלך לכל הקדנציה. 

<קריאה:>
אחרי ארבע שנים ברפורמה הוא נזכר בזה היום. 

<היו"ר איתן כבל:>
אני רוצה להגיד לך משהו, אתה כל כך לא כיבדת אותי בדיונים. אני מסתכל עליך, תקשיב לי טוב טוב, כי אני אפשרתי לך לדבר, נפגשתי איתכם, דיברתי איתכם ואתה מתייחס אל עצמך כל הזמן כקוזק הנגזל. אני לא מקבל את זה ומרגע זה אני אומר לך, זה פשוט לא מכובד. זה הכול. 

אלון, אני לא פותח פה שום דבר, אני לא אומר שההערה שלך היא הערה מופרכת, אם יש לך עניין שאתה רוצה להביא אותו - - - 

<קריאה:>
הסמכות הזו - - -

<היו"ר איתן כבל:>
תעשי לי טובה, אני ביקשתי עכשיו את עזרתך? לא. אני מבקש את הדבר הבא, אני אומר את זה במובן הזה שאם יש לו הערות יבוא לפקיד הדיג, יבוא למשרד החקלאות, תעלו את הדברים האלה, תמיד אתם יכולים לחזור אלינו - - -

<קריאה:>
אבל הם לא יכולים. 

<היו"ר איתן כבל:>
כל אחד יכול. אני לא פותח עכשיו. זה נושא חדש בכלל ואני לא מתכוון להתחיל לטפל בו.

<קריאה:>
זה כמובן לשתף את הדייגים. 

<היו"ר איתן כבל:>
בואי נלך לסעיף התחילה. 

<עדי ארקין:>
תקנה 21.

(1) תחילתן של תקנות אלה, למעט תקנות 5 , 11 ו-12, 90 ימים מיום פרסומן.

(2) תחילתה של תקנה 5, 30 ימים מיום פרסומה.
<מרב תורג'מן:>
צריך להסביר מה הן תקנות 5, 12 - - -

<עדי ארקין:>
90 ימים יחולו על כלל התקנות. תקנה 5 עוסקת בתיקון תקנה 4 שעוסקת בשיטות הדיג האסורות. תקנה 11 - - -

<קריאה:>
רגע, מה אומרת - - -

<היו"ר איתן כבל:>
אין לזה קשר. למדתם מילה היום ותחזרו עליה. זה בשבילנו כדי לעזור לכם. 

<מרב תורג'מן:>
אזורים אסורים לדיג. 

<עדי ארקין:>
תקנה 11 מדברת על הסדרת דיג המכמורת בים התיכון באמצעות השימוש בפוליגונים ותקנה 12 עוסקת באיסור דיג בתקופות הרבייה ובתקופת הגיוס במכמורת. למעשה התקנות האלה ייכנסו לתוקף באופן מיידי מיום פרסומן, זה הכלל ולכן אין צורך לציין זאת. תקנה 5 תיכנס לתוקף 30 ימים מיום הפרסום. 

<היו"ר איתן כבל:>
מי בעד? ירים את ידו. תודה רבה. אושר. 

הצבעה 

בעד – רוב

נגד – מיעוט

תקנה 21 אושרה.

<היו"ר איתן כבל:>
הוראת מעבר 22. 

<עדי ארקין:>
הוראת מעבר. תקנה 22. על אף האמור בתקנה 21, בתקופה של שלוש שנים מיום פרסומן של תקנות אלה – 

(1) יראו את תקנה 8(1)(ד)(2) לתקנות העיקריות כתיקונה בתקנה 11 לתקנות אלה כאילו במקום "במקום שבו עומק המים פחות מ-40 מטרים" נאמר "במקום שבו עומק המים פחות מ-30 מטרים";

(2) יראו את תקנה 8(1)(ד)(3) כתיקונה בתקנה 11 לתקנות אלה כאילו אחרי "במקום שבו עומק המים פחות מ-30 מטרים" נאמר "ובשעות הלילה בין 21:00 ל-05:00 – פחות מ-25 מטרים";
(3) לא ידוג אדם דגים בים התיכון, בדיג מכמורת, באזורים המתוחמים על ידי הנקודות הגיאוגרפיות כמפורט להלן: 
<מרב תורג'מן:>
לא נקריא את זה.

<ניר פרוימן:>
אני רק אסביר את זה. המשמעות של הוראת המעבר, הוראת השעה, אומרת שבמשך שלוש שנים מפרסום התקנות בקו שבין נחשולים או דור נחשולים דרומה עד קו בת ים, כמו שמופיע למעלה בנ"צ, יהיה מותר לדוג כל היום בעומק של 30 מטר, אני מדבר כרגע על דיג מכמורת, ומקו בת ים דרומה יהיה מותר לדוג, 30 מטר. זה כבר מופיע בתקנות, יהיה מותר לדוג בלילה, בין 21:00 בלילה ל-5:00 בבוקר גם לעומק של 25 מטר. 

<קריאה:>
מה אתה אומר? איפה אני אשים את הרשתות שלי? הם ייקחו אותם. 

<קריאה:>
למה לא מהשעה - - - בלילה זה - - -

<היו"ר איתן כבל:>
חברים יקרים, אנחנו הולכים לקראתכם, אני לא שוטר התנועה או בין קבוצות הדיג השונות. אנחנו פה קבענו גם 25 מטרים כדי ללכת לקראת המכמורתנים, אני לא נכנס לדברים האלה. 

<קריאה:>
אבל יש לנו רשתות שם, איתן, הם ייקחו אותן ואז יהיה בלגן בנמל יפו ויאשימו אותי עוד פעם. 

<היו"ר איתן כבל:>
תקשיב, אני לא הבורר, אם אנשים פה - - - כאן הייתה רשימה ארוכה של עונשים והתקוממו 'מה פתאום נותנים עונשים?' בשביל דברים כאלה. מי שעושה דברים שהם מנוגדים לחוק יש את הכלים כדי להתמודד איתו. זה לא המקום הזה. אני מצטער מאוד. 

<ניר פרוימן:>
צריך לדעת שבעומק של 30 מטר מקו בת ים דרומה, בממוצע הרחקה של 2 קילומטרים, 2.5 אפילו 3 קילומטרים מקו החוף הקיים היום. זה אומר שגם הדיג החופי שנעשה בעומקים שלפעמים מגיעים גם ל-40 ו-50 מטר, רובו נעשה במים היותר רדודים וההרחקה, יכול להיות שהיא לא תמנע כל פגיעה או כל חפיפה בין הדייגים, אבל היא הולכת במידה רבה להגדיל את זה הרבה. ושלוש שנים זה 25 מטר כדי לאפשר גם זמן הסתגלות. השעות הן כמקובל בעולם, לא קובעים משקיעה עד זריחה, קובעים משעה מוגדרת עד שעה מוגדרת. 

<אלי חן:>
איך מסמנים את קו ה-30 מטר? אתם מסמנים את זה? שמים מחזירי מכ"מ? שמים מיקומים? איך אתה מסמן את זה? כדי לאכוף את זה.

<ניר פרוימן:>
אנחנו לא מסמנים, הספינות יודעות באיזה עומק הן פועלות, ספינות המכמורת כולן פועלות - - -

<אלי חן:>
אתה סומך עליהם? 

<היו"ר איתן כבל:>
חברים, אנחנו לא חוזרים לדיון הזה. 

<אלי חן:>
שאלה מקצועית. 

<היו"ר איתן כבל:>
אתה יודע, התנגדו, הייתה שם רשימה של - - - 

<אלי חן:>
איך יודעים שזה 30? 

<היו"ר איתן כבל:>
אנחנו נאשים את הקברניט. חבר'ה, אתם אנשים מבוגרים. תקשיבו, תבינו, אתם לא מבינים, אני מקשיב לכם ובכל הכבוד, למרות הסימפטיה והרצון שלי, אני לא יכול עכשיו כל היום לחפש פה, לרדוף אחרי אנשים פה. זה פשוט בלתי אפשרי, זה לא התפקיד שלנו. 

<קריאה:>
אני לא רוצה שתעיר הערות, אני רוצה שהם יאכפו את התקנה.

<היו"ר איתן כבל:>
אם היו אוכפים אז גם לא היה - - - זה לא היה מתמוטט וזה לא היה זה. עזוב, הלאה. 

<עדי ארקין:>
(4) יראו כאילו במקום הגדרת "תקופת הרבייה" שבתקנה 8א(ז) לתקנות העיקריות כתיקונה בתקנה 12 לתקנות אלה, נאמר – 

"תקופת הרבייה" – התקופה שבין ה-1 במרס לבין ה-1 ביולי של כל שנה, ובלבד שהתקופה הכוללת אינה עולה על 60 ימים רצופים, ובאישור ועדת הכלכלה של הכנסת – 90 ימים רצופים";
(5) יראו כאילו במקום הגדרת "תקופת הגיוס במכמורת" שבתקנה 8א(ח) לתקנות העיקריות כתיקונה בתקנה 12 לתקנות אלה, נאמר – 

"תקופת הגיוס" – התקופה שבין ה-1 במאי לבין ה-31 באוגוסט של כל שנה, ובלבד שהתקופה הכוללת אינה עולה על 60 ימים רצופים, ובאישור ועדת הכלכלה של הכנסת – 90 ימים רצופים".
<איציק בר סימן טוב:>
עכשיו צריך לתקן את זה למה שדיברנו מקודם. 

<היו"ר איתן כבל:>
חודש וחצי, אני מוריד את זה. 

<מרב תורג'מן:>
לעניין דיג חופי יש הגדרה בסעיף ההגדרות והעניין ברור. לגבי דיג ספורטיבי, כפי שהיו"ר כאן העלה - - - 

<היו"ר איתן כבל:>
הגדיר בהתחלה כבר. 

<מרב תורג'מן:>
השאלה היא מה הוא דיג ספורטיבי. התקנות אינן מדברות על אופי הדיג, אלא מדברות על שיטת הדיג, באמצעות איזה שיטה יהיה מותר לדוג במשך 45 ימים. 

<ניר פרוימן:>
לא, 45 ימים, להבנתי, מבחינת מה שאמר כבוד היושב ראש, מדברים על כל שיטות הדיג שאינן דיג מכמורת בים התיכון, זה כולל את דיג ההקפה, את הדיג החופי, על השיטות השונות שלו - - -

<היו"ר איתן כבל:>
כן, צודק, שהוא לא מכמורת, זה הכול. 

<ניר פרוימן:>
זה גם את הדיג הספורטיבי. זו המשמעות. 

<מרב תורג'מן:>
אז אם כך, במקום 60 ימים אתה משנה את זה ל-45 ימים, למעט מכמורת. 

<היו"ר איתן כבל:>
בדיוק. 

<ניר פרוימן:>
כן, ועדיין נותן את האפשרות בתקנה להחרגה בהתאם להחלטה של - - -

<היו"ר איתן כבל:>
בסדר, תשאיר את זה. 

<מרב תורג'מן:>
זה מאפשר לך להאריך - - - 

<היו"ר איתן כבל:>
כן, אם יהיה פתאום אסון. 

<מרב תורג'מן:>
אם כך, התיקון היחיד בפסקה הזאת זה במקום 60 ימים 45 ימים. 

<תמי מור:>
תיקון קטן, טכני, בתקנה (5) נשמטה המילה 'במכמורת'. 

<לאה ורון:>
אצלנו כתוב 'תקופת הגיוס במכמורת'. 

<תמי מור:>
אחרי 'תקופת הגיוס' צריך להוסיף את המילה 'במכמורת'. מכמורת זה נותר 60 ימים. 

<היו"ר איתן כבל:>
זה לא נותר 60, זה ירד מ-90. 

<קריאה:>
למה זה ירד? בגלל הדגים הקטנים שתפסו? 

<היו"ר איתן כבל:>
אני אחזיר את זה לחודשיים. 

<קריאה:>
כמעט נכנסתי לכלא בשביל להביא את התמונות האלה. 

<היו"ר איתן כבל:>
טוב, אוקיי, אני ראיתי, אהבה שוררת לא רק בין הדגים, גם בין הדייגים. 

תקנה 22, כולל התיקונים, מי בעד? ירים את ידו. מי נגד? מי נמנע? התקנה אושרה. 

הצבעה 

בעד – רוב

נגד – מיעוט

תקנה 22 אושרה.

<מרב תורג'מן:>
עכשיו אתם צריכים לחזור לתקנה 14. 

<ניר פרוימן:>
אני מציע להשאיר אותה לזמן הרביזיה. 

<היו"ר איתן כבל:>
אוקיי, בסדר. 

<לאה ורון:>
לא, אנחנו מבקשים לאשר את זה כי אולי לא תהיה רביזיה.

<היו"ר איתן כבל:>
לא, אני מאשר. תקנה 14, עם הגודל, אני מאשר את זה ואם לא תגיעו ביניכם לסיכום שאני אצטרך להכריע בו תהיה רביזיה ואני אחזיר את זה ל - - - 

<קריאה:>
14 זה הגלגלים. 

<היו"ר איתן כבל:>
סליחה, זה הגלגלים, הקורות - - - 

<מרב תורג'מן:>
אני יכולה להקריא, 'דגי מכמורת, תוך שימוש בקורה המחוברת לחלק ה - - - 

<היו"ר איתן כבל:>
אמרתי הקורה. 

<מרב תורג'מן:>
'או תוך שימוש בכדורים, צמיגים, גלגלים'. 

<היו"ר איתן כבל:>
בדיוק מה שאמרתי. עם כל הכבוד, אמרתי הקורה ואמרתי הגלגלים, היו שתי נקודות שם. אז אני מאשר את זה כמו הסעיף הזה, מעלה את זה להצבעה, יבואו איתכם בדברים. אם תידרש הכרעה שלי זה יובא אליי להכרעה, אם אני אקבל את העמדה הזו אז תתקבל, אם לא, אני אעשה רביזיה ונשנה את זה בהתאם לסיכום שהתקבל. 

מי בעד? ירים את ידו. תודה רבה. מי נגד? מי נמנע? תודה, נמנע אחד, התקנה אושרה. 

הצבעה 

בעד – רוב

נגד – 0 

נמנע – 1 

תקנה 14 אושרה.

<היו"ר איתן כבל:>
חברות וחברים, ברשותכם. לפרוטוקול אני אומר, תנאי לאישור התקנות, הן ייכנסו לתוקף רק לאחר שהוועדה תקבל מסמך ממשרדי האוצר, החקלאות, רשות הטבע והגנת הסביבה, ובו יעוגן בכתב מתן הפיצוי למכמורתנים, לרבות גילום המסים. לפיכך אני מגיש רביזיה. אני אומר את זה כדי שנעמוד בדיבור שלנו, במילה שלנו. 

<יואב צור:>
אני רוצה להגיד שכל הוויכוח יצא מתוך הנחה שהמכמורתנים פוגעים בדגה בים התיכון. מה שאני מבקש, לעשות מועדי זמן של בדיקה של מומחים, כי בדיון הראשון של הוועדה אמרת שלא קיבלת נתונים, יכול להיות שיהיו יותר דגים. אז להחליט מראש שעוד שלוש שנים הם בעצם יוצאים החוצה מהים, לדעתי זה - - -

<היו"ר איתן כבל:>
ברשותכם אני רוצה לומר כך, גם לכם, חברות וחברים, אין יותר מצב שאני אסכים בשלב הבא, ואני אקיים על זה דיון בעוד תקופה, אני ארצה, על פי לוח זמנים שנקבע, שאנחנו מתחילים מעמדת אפס. אני רוצה שייקבעו כללים של בדיקה תקופתית של מצב הים, מצב הדגה, יכול להיות שתוך כדי תנועה יסתבר שבמקום מסוים אפשר קצת ללכת יותר - - -

<קריאה:>
מה לגבי ועדה מייעצת? 

<היו"ר איתן כבל:>
אני לא ביקשתי ועדה מייעצת. אני אומר את זה כי אני מתכוון לעקוב אחרי הדברים האלה. זה גם ישפר את האווירה, שזה לא רק הכול כפוי. אין לי ספק שהעבודה שאנחנו עושים כאן תשנה את המצב בצורה מאוד מאוד מאוד משמעותית ובסוף יהיו באמת דגים לכולם, כמו שצריך. 

<קריאה:>
יש עודף, חסר דגים? 

<היו"ר איתן כבל:>
קטנים יש תמיד, אני יודע. 

<קריאה:>
לא נכון, הכול יש. 

<היו"ר איתן כבל:>
אני אדאג לזה, יואב, באופן אישי, אני גם אבקש מהם מסמך מסודר איך לטפל בדברים האלה. 

ברשותכם, אני רוצה לסכם. קודם כל לומר תודה לצוות של הוועדה, אני רוצה לומר תודה לגברתי מנהלת הוועדה, ליועצת המשפטית, לצוות המלווה את הוועדה. אני רוצה להודות לחברי הכנסת שליוו לאורך כל הדרך את התקנות, בוודאי לאלה שהיו פה ולחבר הכנסת חאג' יחיא. אני באמת רוצה להודות קודם כל לכל אלה שהיו איתי בדין ודברים, בועז סופר, עורכת הדין נגה רובינשטיין, באמת אני אומר את זה, זה לא קל, זה לא קל לכם, לא היה לי קל להתמודד איתכם, לא קל לכם היה להתמודד מולי בכל הנוגע לדברים. תודה לך, פופו, חברי, גם אם כעסתי והרמתי את הקול, אני בטוח שהכול נעשה באהבה. אני רוצה להודות לחברה להגנת הטבע - - -

<קריאה:>
לרשות הטבע והגנים. 

<היו"ר איתן כבל:>
אחד אחד, אלה לא הביאו כסף, הם רק הביאו בג"צים, תיכף גם נגיע למי שהביא כסף, זה לא אותה ברכה. 

קודם כל גם לכם למרות הכול מגיעה תודה. אני חושב שגם למדתם איך לעבוד מולי ואני מקווה שלמדתם דברים נוספים. איתי עובדים הכול על השולחן ואיתי לא משחקים, זו פעם אחרונה שאני ישבתי מן הצד ו - - -

<קריאה:>
הם למדו שלשקר, בבית משפט גם לשקר - - -

<היו"ר איתן כבל:>
אני אומר את זה ותודה לכם על העבודה, כי היא באה ממקום נכון. דרכך אני רוצה להודות לשאול גולדשטיין, תודה גם על התקציב, גם על המאמץ, גם על ההשקעה. זה לא כל כך פשוט ששאול היה פה בחלק גדול מהדיונים, הוא ראש מערכת, ואני רוצה שתעביר לו את תודתי. 

לכם, אנשי משרד החקלאות, אני רוצה לומר לכם, אתם הצוות, תודה. אני יודע שנזפתי בכם יותר מפעם אחת, ובצדק. אני חושב שראוי, גם לך אני אומר את זה, ניר, לעשות איזה סוג של דין וחשבון פנימי על הרבה דברים. אני אומר את זה עכשיו לא קשור לשר, לא קשור למנכ"ל, אלא באמת מתוך - - - כי יש דברים שצריך לתת עליהם את הדעת. אנחנו גם ניפגש כי אני ארצה לראות הפעם תכנית עבודה סדורה, מסודרת, אני לא מוכן לקבל שמישהו יתקיל אותי כי יש איזה מצב בעייתי, כי יכול היה להיות פה מישהו שזה לא מעניין אותו וגם כדאי שנבין את התהליכים האלה. לכן אני אומר לך תודה, למדתי להכיר אותך גם מקרוב וגם להעריך את המקצועיות שלך ואני לא מתרגש מכל אלה שיש להם מקצועיות אחרת. דבר אחד ייאמר לזכותך, לפחות מנקודת המבט שלי, פעלת ביושרה מלאה. כך אני רואה את הדבר. 

<קריאה:>
תעודת הכשר קיבלת. הכשר הבד"צ. 

<היו"ר איתן כבל:>
צביקה, אני רוצה לומר, שיש לך זכויות גדולות בתהליך הזה, כל כך הרבה דברים מאחורי הקלעים שבזכותך, כמו בעניין דיג הבריכות, כך גם כאן. למרות שאני אומר כאן שאין באמת, אני צריך להכריז, אם הייתי אומר על הים התיכון ים עמונה אז אולי הדברים היו נראים - - - 

<קריאה:>
אל תסבך אותי. 

<היו"ר איתן כבל:>
לא, סליחה, זה לא אתה. אז יכול להיות שהכול היה נראה אחרת. אני מודה לך ואתה יודע להיות חבר. תודה. לכם, הלשכה המשפטית, באמת תודה. אני יודע שצרחתי עליכם יותר מפעם אחת, אבל זה לא בא ממקום אישי. 

<הישיבה ננעלה בשעה 15:00.>

